

Cumhdach

Polasaí agus Nósanna Imeachta

Gabhann Cumann Gaelach Leath Chathail air féin a chinntiú go bhfuil an polasaí agus na nósanna imeachta um chumhdach seo suas chun dáta. Tagann coiste iniúchóireachta inmheánaigh le chéile i gceann a chéile ar a laghad trí uair sa bhliain agus tugann sé faoi athbhreithniú inmheánach de réir mar is cuí, agus tugann an Rannóg Acmhainní Daonna faoi athbhreithniú uair amháin gach trí bliana (ar a laghad) agus/nó de réir athruithe sa reachtaíocht agus treoirlínte cleachtais.

Tá an polasaí agus na nósanna imeachta um chumhdach faofa ag coiste Chumann Gaelach Leath Chathail.Chomh maith leis sin, beidh an ráiteas um chumhdach ar taispeáint go feiceálach in oifigí agus in ionaid, chomh maith leis na rannáin ábhartha ar shuíomh gréasáin na heagraíochta.

 **ÁBHAR**

|  |  |
| --- | --- |
| Ráiteas um chumhdach |  |
| Sainmhínithe maidir le Cumhdach |  |
| An Comhthéacs Dlíthiúil agus Polasaí |  |
| Rioscaí maidir le Cumhdach a Mheasúnú agus a Bhainistiú |  |
| An Duine Ainmnithe Teagmhála agus Sainordaithe |  |
| Earcaíocht Shábháilte |  |
| Oiliúint maidir le Cumhdach & Maoirseacht do Bhaill Foirne |  |
| Coinneáil Taifead & Bainistíocht Faisnéise |  |
| Catagóirí Mí-úsáide |  |
| Saincheisteanna a Bhaineann le Cumhdach a Aithint |  |
| Freagairt ar Shaincheisteanna a Bhaineann le Cumhdach |  |
| Saincheisteanna a Bhaineann le Cumhdach a Thuairisciú |  |
| Cóid Iompair |  |
| Treoirlínte maidir le Cumhdach |  |
| Aguisíní 1: Feidhmeanna Eagraíochtúla2: Cód Iompair3: Foirm le haghaidh Eachtra maidir le Cumhdach4: Teimpléad Measúnaithe Riosca um chumhdach |  |
| Teagmhálacha úsáideacha  |  |

**GLUAIS**

GÁME Gorm, Áiseach, Mionlach Eitneach

ESP Eagraíocht Sláinte Phobail

DTA Duine Teagmhála Ainmnithe

LEE An Limistéar Eorpach Eacnamaíoch

FSS Feidhmeannacht na Seirbhíse Sláinte

LADTC+ Leispiach, Aerach, Déghnéasach, Trasghnéasach, Cam/Ceisteach, agus eile. Tagraíonn sé do phobal daoine a bhfuil d’aontas eatarthu go bhfuil aitheantais inscne nó gnéaschlaonadh acu atá éagsúla ón tromlach heitrighnéasach agus cisinscneach.

Meitheal cur chuige molta na Gníomhaireachta um Leanaí agus an Teaghlach i leith riachtanais leanaí agus an teaghlach a mheas atá tagtha faoi aird cleachtóirí agus ball pobail mar gheall ar ábhar imní maidir le leas nó sábháilteacht leanaí.

CCA Curadh um Chumhdach d’Aosaigh

SNU Seirbhís Nochta Eolais agus Urchoisc

RP Roinn Pobal

ACS An tAcht um Chosaint Sonraí

OAC Oifigeach Ainmnithe um Chumhdach

LEE An Limistéar Eorpach Eacnamaíoch

ISCS Iontaobhais Sláinte & Cúraim Shóisialta

CCATÉ Comhpháirtíocht um Chumhdach Aosach Thuaisceart Éireann

SPTÉ Seirbhís Póilíneachta Thuaisceart Éireann

BCTÉ Bord um Chumhdach Thuaisceart Éireann

GLC Grúpaí Leochaileacha a Chumhdach

# RÁITEAS UM CHUMHDACH

Ar mhaithe le cosaint leanaí agus cumhdach tá a nduine/daoine teagmhála ainmnithe agus a nduine/daoine sainordaithe féin ag Cumann Gaelach Leath Chathail.

Cuireann Cumann Gaelach Leath Chathail raon leathan seirbhísí ar fáil, lena n-áirítear imeachtaí agus ranganna. Is féidir tagairt don pholasaí um chumhdach seo go coitianta chomh maith mar pholasaí um chosaint agus leas leanaí, ach ar mhaithe le comhsheasmhacht i ngach cuid d’ár n-eagraíocht leanaimid ar aghaidh ag úsáid an téarma polasaí um chumhdach leanaí.  Tá an dá théarma mar an gcéanna agus clúdaíonn siad gach gné de chumhdach/cosaint leanaí.

Míníonn doiciméad scríofa ar mheasúnú riosca Cumann Gaelach Leath Chathail réimsí riosca fhéideartha, an dóchúlacht go dtarlóidh an riosca, agus tugann sé na doiciméid pholasaí, treorach nó phróisis a theastaíonn leis na rioscaí seo a mhaolú.

Tá ár Ráiteas um chumhdach forbartha de réir riachtanais na reachtaíochta *Theo Chilléin (Northern Ireland) Order (1995)* agus *Adult Safeguarding Operational Procedures* (2016) de chuid Chomhpháirtíocht um Chumhdach Aosach Thuaisceart Éireann.

Is iad na daoine sainordaithe de Chumann Gaelach Leath Chathail: **Marcas Mac Ruairí** agus **Caitlín Ní Chearúlláin**.

Inár bpolasaí um chumhdach leanaí tá:

* nósanna imeachta do bhainistiú líomhaintí mí-úsáide nó mí-iompair ag baill foirne/saorálaithe i gcoinne linbh, duine óig nó aosaigh a bhaineann úsáid as ár seirbhísí;
* nósanna imeachta d’earcaíocht shábháilte ball foirne/saorálaithe a oibríonn le leanaí, daoine óga nó aosaigh faoi riosca;
* Sceideal oiliúna a leagann amach rochtain ar oiliúint agus ar eolas maidir le cumhdach, lena n-áirítear tarlú dochair a aithint;
* Nósanna imeachta le hábhair imní maidir le cosaint nó leas leanaí a thuairisciú d’údaráis reachtúla.

Cuideoidh na polasaithe agus nósanna imeachta seo linn a bheith ag obair lenár mbaill foirne/saorálaithe le caighdeáin chomhaontaithe, chomhsheasmhacha, íosta um chumhdach leanaí agus lena chur in iúl a bhfuilimid ag súil leis ó na daoine aonaracha nó eagraíochtaí comhpháirtíochta a chuireann aon seirbhísí ar fáil do leanaí, daoine óga agus aosaigh faoi riosca le tabhairt faoi riachtanais um chumhdach leanaí go héifeachtach.

Creideann Cumann Gaelach Leath Chathail gur freagracht gach duine é an cumhdach. Buncheart ag gach duine is ea saol a chaitheamh atá saor ó dhochar agus ó mhí-úsáid. Tá ról le himirt ag gach duine a bhíonn i dteagmháil le leanaí, daoine óga, lena dteaghlaigh agus/nó aosaigh faoi riosca. Is fearr a chumhdaítear iad siúd is leochailí nuair atá daoine gairmiúla soiléir faoina bhfuil ag teastáil uathu go haonarach, agus conas is gá dóibh a bheith ag obair le chéile.

Tá polasaithe agus nósanna imeachta forbartha ag Cumann Gaelach Leath Chathail agus cuirfidh siad i bhfeidhm iad. Cinntítear go bhfuil gach duine eolach orthu agus go nglacann siad lena bhfreagracht maidir lena dualgas cúraim do i leith leanaí, daoine óga agus aosaigh faoi riosca. Féachfaimid lena chinntiú go dtarlaíonn ár seirbhísí agus gníomhaíochtaí i dtimpeallacht mar a bhfuil leanaí, daoine óga agus aosaigh sábháilte ón bhféidearthacht go dtarlóidh aon chineál drochíde.

Tá an polasaí seo infheidhmithe ar gach ball foirne/saorálaí de chuid Cumann Gaelach Leath Chathail, lena n-áirítear comhaltaí boird reatha agus an Coiste Iniúchóireachta Inmheánaigh a bhféadfadh teagmháil dhíreach nó neamhdhíreach a bheith acu le leanaí, daoine óga agus/nó aosaigh faoi riosca. Caithfidh baill foirne/saorálaithe bheith feasach ar a ról agus a bhfreagracht an cleachtas cumhdaithe is fearr a ghabháil de láimh. Cuirfidh Cumann Gaelach Leath Chathail oiliúint chuí ar fáil chun feasacht a thógáil ar shaincheisteanna a bhaineann le mí-úsáid leanaí agus chun baill foirne/saorálaithe a chur ar an eolas maidir lena bheartas, a nósanna imeachta agus a threoirlínte um chumhdach.

Tá an polasaí seo i bhfeidhm taobh le polasaithe agus nósanna imeachta eagraíochtúla eile, lena n-áirítear:

* earcaíocht agus roghnúchán;
* sláinte agus sábháilteacht;
* comhdheiseanna;
* oiliúint;
* sceithireacht;
* smacht, casaoid agus achomhairc, etc.

Beidh gach polasaí eagraíochtúil ag teacht leis an bpolasaí seo um chumhdach. Cinnteoidh an cur chuige iomlánaíoch seo eagraíocht shábháilte fholláin do bhaill foirne/saorálaithe agus na leanaí, daoine óga agus aosaigh faoi riosca a úsáideann seirbhísí Cumann Gaelach Leath Chathail.

Cuirfear gach duine a bhaineann le Cumann Gaelach Leath Chathail ar an eolas faoin bpolasaí um chumhdach agus na nósanna atá curtha i bhfeidhm chun an chosaint is fearr a thabhairt do leanaí, daoine óga agus/nó aosaigh. Bainfear seo amach tríd an bpolasaí a scaipeadh, oiliúint agus ardú feasachta.

**Caithfear gach eachtra nó ábhar imní a thuairisciú don duine teagmhála ainmnithe[[1]](#footnote-1) de réir na nósanna imeachta a leagtar amach sa doiciméad seo.**

###### Beidh an ráiteas um chumhdach ar taispeáint go feiceálach in oifigí agus in ionaid, chomh maith le suíomh gréasáin na heagraíochta. Déantar é a athbhreithniú go hinmheánach ar bhonn gach trí bliana (ar a laghad) agus déantar leasuithe de réir athruithe sa reachtaíocht agus treoirlínte cleachtais.

Tá an polasaí agus na nósanna imeachta um chumhdach leanaí faofa ag coiste Chumann Gaelach Leath Chathail

Is iad Daoine Teagmhála Ainmnithe/Daoine Sainordaithe Chumann Gaelach Leath Chathail:

|  |  |  |  |
| --- | --- | --- | --- |
| **Duine teagmhála ainmnithe:** | **Marcas Mac Ruairí** | marcas@glornangael.ie  | 0861719755 |
| **Leas-Duine teagmhála ainmnithe:** | **Caitlín Ní Chearúlláin** | eolas@leathchathail.ie | 02844838681 |

Aidhmeanna an Pholasaí agus na Nósanna Imeachta um chumhdach leanaí

Tá Cumann Gaelach Leath Chathail tiomanta do chleachtas a chosnaíonn leanaí, daoine óga agus/nó aosaigh faoi riosca ó dhochar agus ó mhí-úsáid, agus is é is aidhm leis timpeallacht a chur ar fáil a chuireann a sábháilteacht chun cinn. Tacaíonn Cumann Gaelach Leath Chathail le cur chuige neamhfhulaingthe i leith na mí-úsáide agus an dochair d’aon chineál, agus féachfaidh sé le leanaí, daoine óga agus/nó aosaigh faoi riosca a chumhdach.

Is aidhm leis na polasaithe agus na nósanna imeachta seo:

* tiomantas Cumann Gaelach Leath Chathail a léiriú do chosaint leanaí, daoine óga agus aosaigh ó dhochar, agus baill foirne/saorálaithe agus an eagraíocht féin a chosaint ó líomhaintí féideartha;
* a chinntiú go ndéantar ár mbaill foirne/saorálaithe a roghnú agus a ghrinnfhiosrú trí nósanna imeachta láidre earcaíochta agus roghnúcháin do gach ball foirne/saorálaí de réir riachtanais reachtaíochta;
* a chinntiú go bhfuil ár mbaill foirne/saorálaithe eolach ar ár gcaighdeáin um chumhdach;
* rioscaí um chumhdach a bhaineann lenár ngníomhaíochtaí a bhainistiú;
* nósanna imeachta a chur ar fáil le haghaidh maoirseacht chuí agus ábhartha, lena n-áirítear Daoine Ainmnithe Teagmhála a cheapadh;
* treoirlínte a chur ar fáil maidir le hoiliúint chuí um chumhdach do bhaill foirne/saorálaithe ionas gurb eol dóibh conas mí-úsáid a aithint agus freagairt di;
* caighdeán a shocrú le haghaidh taifid a bhainistiú, rúndacht, faisnéis a chomhroinnt faoin gcumhdach agus faoin gcleachtas is fearr le baill foirne/saorálaithe, leanaí, daoine óga agus/nó aosaigh faoi riosca agus tuismitheoirí/caomhnóirí/cúramóirí de réir mar is cuí;
* treoir a thabhairt maidir le conas ba chóir do bhaill foirne/saorálaithe freagairt ar nochtuithe eolais;
* nósanna imeachta agus treoir shoiléir maidir le conas is gá do bhaill foirne/saorálaithe plé le haon eachtra nó ábhar imní maidir le cumhdach;
* nósanna imeachta tuairiscithe soiléire a thabhairt i gcás mí-úsáid amhrasta nó iarbhír linbh/duine óig agus/nó aosaigh;
* a chinntiú go ndéantar gníomhaíocht chuí, de réir an chleachtais is fearr, i gcónaí má tharlaíonn eachtra um chumhdach leanaí;
* cód iompair soiléir a chur ar fáil a gcaithfidh gach ball foirne/saorálaí a shíniú, chomh maith le cóid iompair do leanaí & daoine óga, úsáideoirí seirbhíse aosaigh agus tuismitheoirí/caomhnóirí/cúramóirí;
* nós imeachta a chur ar fáil chun plé le ráitis agus gearáin;
* sábháilteacht ghinearálta agus bainistíocht éifeachtach ghníomhaíochta Chumann Gaelach Leath Chathail a chinntiú.

Luachanna a bhfuiltear ag súil leo ó bhaill foirne/saorálaithe Cumann Gaelach Leath Chathail

Tá na luachanna seo a leanas aontaithe ag Cumann Gaelach Leath Chathail agus tá an Cumann ag súil leis na luachanna céanna a bheith aontaithe ag baill foirne/saorálaithe.

Seo a leanas iad:

* Cuntasacht - ba chóir do bhaill foirne/saorálaithe bheith airdeallach ar a ról ag déanamh maoirseachta ar chistí poiblí agus bheith airdeallach i rith an ama ar an oiread is atá príomhspriocanna á mbaint amach mar bhaill foirne/saorálaithe aonair agus mar eagraíocht ina hiomláine;
* Ionracas - níor chóir do bhaill foirne/saorálaithe a bpost a úsáid chun aon íocaíocht sheachtrach nó aon chúiteamh eile ar son dualgas a bhaineann lena bpost a fháil, a shocrú nó a ghlacadh nó iarracht a dhéanamh sin a dhéanamh. Níor chóir dóibh aon sochar a fháil a d’fhéadfadh cur isteach ar a mbreithiúnas go fíor go arbh fhéidir a mheas go gcuirfeadh;
* Oibiachtúlacht - agus cinntí á ndéanamh agus gnó na heagraíochta á dhéanamh, lena n-áirítear duaiseanna a bhronnadh nó moltaí a dhéanamh i leith cúitimh agus sochair, ba chóir do bhaill foirne/saorálaithe roghanna a dhéanamh i gcónaí de réir tuillimh;
* Oscailteacht - ba chóir do bhaill foirne/saorálaithe a bheith airdeallach ar thiomantas an bhoird bheith chomh hoscailte agus is féidir maidir le gach cinneadh agus nós imeachta óna leanann cinntí, agus na gníomhartha a dhéanann siad. Is cóir cinntí a mhíniú agus níor chóir srian a chur le faisnéis ach amháin má mheastar a leithéid de shrian a bheith chun leas an mhórphobail;
* Freagrúlacht - ba chóir do Chumann Gaelach Leath Chathail a chinntiú gur féidir a léiriú go bhfuil sé ag baint úsáid cheart as acmhainní agus nach bhfuil cúis a cháinte ann go bhfuil siad á n-úsáid ar son cuspóirí príobháideacha, páirtíneacha nó polaitiúla. Ba chóir do bhaill foirne/saorálaithe cuimhneamh ar na riachtanais seo agus iad ag bainistiú a gcuid ama agus acmhainní agus gan am nó acmhainní i bhfostaíocht Chumann Gaelach Leath Chathail a úsáid ar son cuspóirí príobháideacha, páirtíneacha nó polaitiúla;
* Macántacht - tá de dhualgas ar bhaill foirne/saorálaithe leasa príobháideacha a bhaineann lena gcuid oibre a nochtadh agus bearta a dhéanamh aon coinbhleacht leasa fhéideartha a réiteach chun iad féin agus an leas poiblí a chosaint. Áirítear leis seo leas indibhidiúil agus leas gaolmhar grúpa. Déanann baill foirne/saorálaithe dearbhú bliantúil;
* Ceannaireacht - táthar ag tnúth leis ó bhaill foirne/saorálaithe an cód agus na prionsabail seo a chur chun cinn le heiseamláir, go háirithe i dtaca le baill foirne/saorálaithe atá faoina maoirseacht;
* Luach ar airgead - ba chóir do bhaill foirne/saorálaithe a chinntiú go dtugtar seirbhísí inmheánacha agus seirbhísí a ndéantar tairiscint ina leith ar an mbealach is eacnamaíche, is éifeachtaí agus is éifeachtúla, le measúnú cuí ar fheidhmiúlacht.

Tá Cumann Gaelach Leath Chathail tiomanta d’fheabhsú na heagraíochta agus gach duine san eagraíocht. Agus an gá leis na baill foirne/saorálaithe gníomhú i dtimpeallacht foirne san áireamh, tá Cumann Gaelach Leath Chathail ag tnúth le hoscailteacht don fheabhsú agus don oibriú foirne ag gach ball foirne/saorálaí.

**SAINMHÍNITHE MAIDIR LE CUMHDACH**

Ciallaíonn **leanbh** duine faoi aois 18 (mar a shainmhíníonn *The Children (NI) Order 1995*) seachas duine atá nó a bhí pósta (Alt 2 an tAcht um Chúram Leanaí 1991; an Bille um Thús Áite do Leanaí 2014; Tús Áite do Leanaí: Treoir Náisiúnta do Chosaint agus Leas Leanaí 2011).

Ciallaíonn **aosach** duine ar bith 18 mbliana d’aois nó níos sine mar a shainmhíníonn An tAcht um Lán-Aois, 1985 agus an *Age of Majority Act (Northern Ireland) 1969*.

**Cumhdach agus Cosaint Leanaí:** Cuireann cumhdach síos ar chosaint leanaí agus daoine óga ó mhí-úsáid agus ó fhaillí, agus timpeallacht shábháilte agus ionchuimsitheach a chruthú ina gcuirtear a leas chun cinn go gníomhach agus a chumasaíonn leanaí agus daoine óga fás go sábháilte agus go slán i ndálaí nach ndéanann dochar dá bhforbairt agus dá leas. Áirítear leis tacaíocht do theaghlaigh agus idirghabháil luath le riar ar riachtanais leanaí agus a leanann tríd go dtí cosaint leanaí. Tagraíonn cosaint leanaí go sonrach don ghníomhaíocht a dtugtar fúithi le leanaí nó daoine óga faoi leith a chosaint atá ag fulaingt, nó is dócha go bhfulaingeoidh siad, dochar suntasach.

*Co-Operating to Safeguard Children and Young People in Northern Ireland, 2017*.

Chun chríocha an pholasaí seo, úsáidtear an téarma “cumhdach” seachas “cosaint (leanaí)”, nó cuimsítear sa doiciméad leanaí, daoine óga agus/nó aosaigh faoi riosca.

Is é is **Cumhdach Aosach** ceart duine ar mhaireachtáil go sábháilte, saor ó mhí-úsáid agus ó fhaillí a chosaint. Caithfidh sé a bheith tógtha ar chumhachtú: ar éisteacht le glórtha daoine atá faoi riosca, agus daoine a ndearnadh dochar dóibh.

Tá **cumhdach aosach** bunaithe ar chearta daonna bunúsacha agus ar mheas ar chearta aosach mar dhaoine aonair, ag plé le gach aosach le dínit agus ag léiriú measa ar a gceart roghnú. Baineann sé le gach aosach a chumhachtú agus chumasú, lena n-áirítear iad siúd atá faoi riosca dochair, a sláinte agus leas féin a bhainistiú agus iad féin a choinneáil sábháilte. Síneann sé go dtí idirghabháil a dhéanamh le cosaint a dhéanamh nuair atá dochar tarlaithe nó nuair is dócha go dtarlóidh sé agus rochtain ar cheartas a chur chun cinn.

**Aosach atá faoi riosca:** Is iad aosaigh a fhéadfaidh a bheith atá faoi riosca iad siúd a fhéadfaidh a bheith srianta ina gcumas iad féin a chosaint in éadan dochair nó dúshaothrú, b’fhéidir de thoradh ar bhreoiteacht, néaltrú, fadhbanna meabhairshláinte, míchumas fisiciúil nó míchumas intleachtach.

**Aosach faoi riosca dochair:** sin duine atá 18 mbliana d’aois nó níos sine, a bhféadfaidh an riosca dochair dóibh trí mhí-úsáid, dúshaothrú nó faillí méadú mar gheall ar:

1. **A dtréithe pearsanta** arbh fhéidir go bhfuil ina measc, ar a laghad, aois, míchumas, riachtanais speisialta oideachais, breoiteacht, laige intinne nó chorpartha nó lagú nó cur isteach ar fheidhmiú na hintinne nó na hinchinne.

 **AGUS/NÓ**

1. **A ndálaí saoil** arbh fhéidir go bhfuil ina measc, ar a laghad, aonrú, tosca soch-eacnamaíocha agus coinníollacha timpeallachta maireachtála.

**Aosach óna dteastaíonn cosaint:** sin duine atá 18 mbliana d’aois nó níos sine, a bhféadfaidh an riosca dochair dóibh trí mhí-úsáid, dúshaothrú nó faillí méadú mar gheall ar:

a) A dtréithe pearsanta **AGUS/NÓ**

b) A ndálaí pearsanta **AGUS**

c) Iad gan a bheith in ann a leas, maoin, sócmhainní, cearta nó sainleasa eile a chosaint; **AGUS**

d) Gníomh nó faillí duine nó daoine eile a bheith ina chúis, nó an dóchúlacht go mbeidh sé ina chúis, le dochar dó/di *NIASP Adult Safeguarding Operational Procedures (2016)*

Nuair atáthar ag breathnú ar dhuine mar ‘aosach atá faoi riosca’, tá sé tábhachtach freisin machnamh ar na tosca ar féidir leo duine a dhéanamh níos atá faoi riosca (e.g. aonrú sóisialta agus mothúchánach, mí-úsáid substaintí, foréigean, dúshaothrú, athruithe i ndálaí teaghlaigh/airgeadais etc.)

Ba chóir toimhde a bheith ann go bhfuil an cumas ann cinntí a dhéanamh ach amháin má tá a mhalairt cruthaithe agus tá de cheart ag duine cinntí a dhéanamh a fhéadfaidh daoine eile a cheapadh a bheith éigríonna. Caithfear meas a léiriú ar fhéinriar an duine an oiread agus is féidir.

Féadfaidh sé go n-aithneoidh nó nach n-aithneoidh aosach ag a bhfuil **lagú nó míchumas** nó go n-aithneofar nó nach n-aithneofar iad mar aosach atá faoi riosca.

Tá **Curadh um Chumhdach d’Aosaigh** **(CCA)** riachtanach do sheirbhísí spriocaithe – .i. gach eagraíocht nó grúpa a bhfuil saorálaithe nó baill foirne acu is gá a ghrinnfhiosrú ag aon leibhéal faoi *Safeguarding Vulnerable Groups (Northern Ireland) Order* 2007. Mura bhfuil baill foirne nó saorálaithe is gá a ghrinnfhiosrú ag eagraíocht nó grúpa níl sé riachtanach CTCA a bheith acu. Ach aithnítear é mar dhea-chleachtas CTCA a bheith ag gach grúpa nó eagraíocht. Is é an Duine Teagmhála Ainmnithe an Curadh um Chumhdach d’Aosaigh ag Cumann Gaelach Leath Chathail.

*NIASP Adult Safeguarding Operational Procedures (2016)*

Is é is **droch-chleachtas** ann iompar a d’fhéadfadh leanaí, daoine óga agus/nó aosaigh faoi riosca a chur i mbaol dochair nó mí-úsáide, nó baill foirne/saorálaithe a fhágáil i mbaol líomhaintí iompair mhíchuí.

# AN COMHTHÉACS DLÍTHIÚIL AGUS POLASAÍ

Is conradh idirnáisiúnta ar chearta an duine é **Coinbhinsiún NA ar Chearta an Linbh 1989** a shocraíonn caighdeáin íosta i leith cearta sibhialta, polaitiúla, sóisialta, cultúrtha agus eacnamaíocha daoine óga. In 1992 shínigh Rialtas na hÉireann agus Rialtas na Breataine **Coinbhinsiún NA ar Chearta an Linbh**, chuir seo oibleagáid ar an rialtas a chinntiú nach sáraíonn reachtaíocht agus polasaí aon cheann de na caighdeáin ar a ndéantar breac-chuntas sa Choinbhinsiún.

In 1996 tháinig **Children (NI) Order 1995** i bhfeidhm. Pléann an reachtaíocht seo le leanaí agus daoine óga maidir lena gcúram, a dtógáil agus a gcosaint. Ceann de phríomhphrionsabail sa dlí a bhaineann le cúram leanaí is ea cosaint. Is é an prionsabal atá ann gur chóir do leanaí agus do dhaoine óga a bheith sábháilte agus faoi chosaint idirghabhála má tá siad i gcontúirt.

Tá rialtas Fheidhmeannas Thuaisceart Éireann freagrach as cumhdach i dTuaisceart Éireann. Leagann siad amach polasaí, reachtaíocht, agus treoir reachtúil ar cad é mar ba chóir don chóras cosanta leanaí oibriú.

Comhordaíonn Bord um Chumhdach Thuaisceart Éireann (BCTÉ) an obair a dhéantar ar fud Thuaisceart Éireann, agus deimhníonn siad a héifeachtacht, le leanaí agus daoine óga a chosaint agus a leas a chur chun cinn. Ar an bhord tá ionadaithe ó shláinte, cúram sóisialta, SPTÉ, an bord promhaidh, ceartas i leith an aosa óig, oideachas, comhairlí áitiúla agus NSPCC. Tá BCTÉ freagrach as polasaithe agus nósanna imeachta a fhorbairt leis an bhealach a n-oibríonn gníomhaireachtaí le chéile a fheabhsú.

Cumhdach Aosach

Tá na cleachtais agus na nósanna imeachta maidir le cumhdach aosach sa pholasaí seo bunaithe ar na prionsabail atá i reachtaíocht na Breataine agus i dtreoir rialtais agus tá siad forbartha le cur le polasaithe agus nósanna imeachta Bhord T(nah)É um Chumhdach Aosach, agus cuireann siad a leanas san áireamh:

* Adult Safeguarding: Prevention and Protection in Partnership (Iúil 2015)
* Adult Safeguarding Operational Procedures (Meán Fómhair 2016).
* *The Protection of Freedoms* Act 2012
* *Family Homes and Domestic Violence (NI) Order* 1998
* *The Safeguarding Vulnerable Groups (NI) Order* 2007
* *The Sexual Offences (Northern Ireland) Order* 2008
* *The Human Rights Act* 1998
* *The Data Protection Act* 1994 agus 1998
* *The Disability Discrimination Act* 1995
* *Justice Act (Northern Ireland)* 2015

An Cumhdach i gComhthéacs

Ceaptar an téarma cumhdach a úsáid ina chiall is leithne, ag cuimsiú an raoin iomláin idir chur chun cinn, chosc agus ghníomhaíocht choisc san eagraíocht. Déanfaidh gníomhaíocht éifeachtach um chumhdach seo a leanas:

* + Leas don leanbh agus don duine óg nó don aosach faoi riosca a chur chun cinn;
	+ Dochar a chosc trí riosca a aithint go luath agus idirghabháil chuí agus thráthúil; agus
	+ Leanaí agus daoine óga agus aosaigh faoi riosca a chosaint ón dochar nuair atá gá leis seo.

Na Prionsabail a bhaineann le hAosaigh faoi riosca a Chumhdach

Tá de cheart ag daoine atá faoi riosca a bheith cosanta i gcoinne na mí-úsáide agus go dtabharfar faoi aon ábhar imní maidir le heispéiris mhí-úsáide. Tá de cheart acu go gcaithfear leo le meas agus go mothóidh siad sábháilte.

Tá sé de cheart ag gach aon aosach, is cuma cén aois, cumas nó míchumas, inscne, cine, creideamh, bunús eitneach, claonadh gnéis, stádas pósta nó inscne atá acu, a bheith cosanta ó mhí-úsáid agus ó dhroch-chleachtas agus páirt a ghlacadh i dtimpeallacht thaitneamhach shábháilte.

Féachaimid lena chinntiú go bhfuil Cumann Gaelach Leath Chathail ionchuimsitheach agus déanfaimid coigeartuithe réasúnta le haghaidh aon chumais, míchumais nó lagaithe. Geallfaimid freisin go ndéanfaimid forbairt, monatóireacht agus athbhreithniú leanúnach.

Tabharfar meas i gcónaí ar chearta, ar dhínit agus ar fhiúntas gach aosach.

Aithnímid gur féidir le cumas agus míchumas athrú thar am, sa mhéid is gur féidir le roinnt aosach a bheith níos mó i mbaol mí-úsáide, mar shampla iad siúd atá spleách ar dhaoine eile nó a bhfuil riachtanais éagsúla cumarsáide acu.

Tá na prionsabail seo a leanas ríthábhachtach i leith daoine atá faoi riosca a chumhdach ón mí-úsáid:

***Cearta Daonna:*** Tá buncheart ag gach duine ar dhínit agus meas. Tá bunchearta daonna, lena n-áirítear cearta ar rannpháirtíocht sa tsochaí, cumhdaithe sa Bhunreacht agus i ndlíthe an Stáit. Go stairiúil bhí daoine atá faoi riosca ar leithlis óna bpobail agus d’imir pearsanra gairmiúil ról mór ina líonra tacaíochta. De thoradh ar sin, féadfaidh sé go bhfuil foinsí teoranta cabhraí seachtraí, tacaíochta nó abhcóideachta ag daoine atá faoi riosca le hiad a chumhdach ón mí-úsáid agus le tacú leo más ea go ndéantar leatrom orthu riamh. Tá sé ríthábhachtach deiseanna a thabhairt do dhaoine a leathfaidh a gcaidrimh agus a chuirfidh chun cinn ionchuimsitheacht sa phobal.

***Duinelárnachas:*** Is é is duinelárnachas ann ná an prionsabal a chuireann an duine mar dhuine aonair i gcroílár aon idirbhirt a bhaineann le soláthar nó seachadadh seirbhíse. Is cur chuige dinimiciúil é a chuireann an duine i lár báire. Tá an fócas ar na roghanna, spriocanna, aislingí, uaillmhianta agus an fhéidearthacht atá aige/aici féin, leis an tseirbhís ag tacú agus ag cumasú réadú spriocanna an duine seachas duine ag oiriúnú don méid is féidir leis na seirbhísí nó leis an gcóras a thairiscint.

***Cultúr:*** Tá sé ríthábhachtach do chumhdach rathúil daoine atá faoi riosca cultúr oscailte a bheith ann le cur chuige atá duinelárnach go fírinneach i leith cúraim/tacaíochta, a bhfuil de thaca faoi polasaí neamhfhulaingthe i leith na mí-úsáide agus na faillí. Tá sé tábhachtach go gcruthóidh agus go cothóidh soláthraithe seirbhíse cultúr oscailte mar ar féidir le daoine a bhrath go bhfuil siad sábháilte ann agus gur féidir leo ábhair imní a tharraingt anuas ann. Tá an tábhacht a bhaineann le dea-cheannasaíocht agus sampla-aithris an dea-chleachtais ríthábhachtach i ndeimhniú cultúr seirbhísí.

***Abhcóideacht:*** Glacann abhcóideacht ról tábhachtach ag cumasú daoine le bheith eolach ar a gceart agus lena n-ábhair imní a chur in iúl. Is é an ról atá ag abhcóide a chinntiú go bhfuil rochtain ag daoine ar gach eolas bainteach agus cruinn le ligean dóibh a bheith in ann roghanna eolacha a dhéanamh. Tá abhcóideacht ar cheann de na bealaí le tacú le daoine atá faoi riosca agus iad a chosaint.

***Rúndacht:*** Caithfidh gach duine atá faoi riosca a bheith cinnte go bhfuil a fhios acu go bhfuil gach faisnéis fúthu á bainistiú mar is cuí agus go bhfuil tuiscint shoiléir ar rúndacht i measc gach pearsanra seirbhíse. Braitheann cumhdach éifeachtach duine faoi riosca go minic ar thoilteanas na mball foirne sna heagraíochtaí a bhaineann leis an duine atá faoi riosca faisnéis bhainteach a chomhroinnt agus a mhalartú. Tá sé, mar sin, ríthábhachtach tuiscint shoiléir a bheith ann ar fhreagrachtaí pearsanta agus dlíthiúla maidir le rúndacht agus malartú faisnéis. Caithfear gach faisnéis maidir le hábhair imní nó líomhaintí mí-úsáide nó measúnaithe mí-úsáide maidir le duine atá faoi riosca a chomhroinnt ar bhonn riachtanais chun leas an duine faoi riosca agus leis na húdaráis reachtúla bhainteacha agus gairmithe bainteacha. Ní féidir aon ghealltanas a dhéanamh rún a choinneáil.

***Cumhachtú:*** Aithníonn an prionsabal seo an ceart ag gach duine saol chomh neamhspleách agus is féidir a bheith acu. Ba chóir gach tacaíocht agus is féidir a thabhairt leis an gceart sin a réadú. Aithníonn féinstiúradh ceart an duine ar fhéintreorú an oiread agus is féidir, fiú má tá méid áirithe riosca ag baint leis seo. Le cloí leis an bprionsabal seo caithfear rioscaí a aithint, a thuiscint agus a íoslaghdú an oiread agus is féidir, agus ag an am céanna tacú leis an duine a dul sa tóir ar a spriocanna agus a roghanna.

**Tiomáinte ag Toiliú:** Glacadh leis go bhfuil sé de chumas ag an aosach toiliú a thabhairt nó a choinneáil siar; cinntí eolacha a dhéanamh; bonn eolais a chur faoi rogha trí eolas a chur ar fáil, agus toghanna agus roghanna a aithint; aird ar leith a thabhairt ar riachtanais an duine aonair a dteastaíonn tacaíocht uathu le cumarsáid, abhcóideacht nó iad siúd nach bhfuil an cumas acu toiliú a thabhairt; agus gan idirghabháil a dhéanamh i saol aosaigh in éadan a t(h)ola ach i gcúinsí faoi leith, ar mhaithe le cuspóirí an-sonrach agus i gcónaí de réir an dlí.

***Comhoibriú:*** Tá comhoibriú idirghníomhaireachta ina chuid ríthábhachtach den chumhdach rathúil. Is féidir baint as faoi le fócas aonseirbhíse, droch-chomhroinnt faisnéise, tuiscint theoranta ar róil, tosaíochtaí éagsúla eagraíochtúla agus droch-rannpháirtíocht príomhsholáthraithe seirbhíse i gcruinnithe maidir le cumhdach aosach.

**RIOSCAÍ MAIDIR LE CUMHDACH A MHEAS & A BHAINISTIÚ.**

Is dlúthchuid de straitéis bainistithe riosca Chumann Gaelach Leath Chathail é riosca a bhaineann le cumhdach do leanaí, daoine óga agus/nó aosaigh a mheasúnú agus a bhainistiú. Agus rioscaí maidir le cumhdach á measúnú agus á mbainistiú, is é an aidhm an dóchúlacht riosca nó a thionchair fhéideartha a íoslaghdú. Baineann seo le gach gníomhaíocht san eagraíocht. Is é freagracht Chumann Gaelach Leath Chathail a chinntiú go ndéantar gach riosca aitheanta a bhainistiú mar is cuí. An Ceannasaí a bhainistíonn seo, a chinntíonn go léiríonn cultúr na heagraíochta go dtugtar meas ar chearta leanaí/daoine óga agus/nó aosach. Tá neamhfhulaingeacht ann don mhí-úsáid, is cuma cibé uair a tharlaíonn sí agus cibé duine is cúis léi.

Baineann na rudaí seo a leanas leis an bpróiseas measúnaithe riosca:

* rioscaí a shainaithint; agus
* an leibhéal riosca a dhearbhú trína thionchar féideartha agus an dóchúlacht go dtarlóidh sé a mheasúnú.

Is féidir teacht ar chóip dár dteimpléad measúnaithe riosca in Aguisín 4. Taifeadfar gach riosca aitheanta a bhaineann le cumhdach agus bearta laghdaithe riosca agus athbhreithneofar iad ar a laghad uair sa bhliain.

Beidh sé d’aidhm Cumann Gaelach Leath Chathail dóchúlacht agus tionchar araon na mí-úsáide a laghdú trí na rudaí seo leanas:

* polasaí um earcaíocht shábháilte a fhiosrú le daoine mí-oiriúnacha a chosc ó theacht isteach san eagraíocht;
* oiliúint a thabhairt do bhaill foirne/saorálaithe le bheith ar an eolas maidir le comharthaí féideartha na mí-úsáide agus é a chur ar a gcumas dóibh freagairt ar ábhair imní maidir le mí-úsáid iarbhír, líomhanta nó amhrasta
* a chinntiú go ndéantar baill foirne/saorálaithe a ionduchtú agus a oiliúint mar is ceart, go dtugtar oiliúint, tacaíocht agus maoirseacht cheart dóibh i rith a gcuid oibre le Cumann Gaelach Leath Chathail;
* cód iompair a chruthú do bhaill foirne/saorálaithe a leagann amach cad iad iompraíochtaí inghlactha agus dea-chleachtas;
* polasaí sceithireachta láidir a bheith ann le cultúr cuimsitheachta, trédhearcach agus oscailte a chur chun cinn ar fud na heagraíochta agus a seirbhísí agus gníomhaíochtaí;
* polasaithe soiléire a bheith ann le hábhair imní/eachtraí a thuairisciú do bhaill foirne nuair a thugann siad dúshlán do dhroch-chleachtas nó nuair a bhíonn ábhair imní acu nó nuair a fhaigheann siad nochtuithe eolais;
* baill foirne/saorálaithe a chur ar an eolas faoin rúndacht agus cosaint sonraí agus go sonrach conas ba chóir eolas faoi eachtraí/ábhair imní maidir le cumhdach a bhainistiú;
* bainistíocht agus cleachtas maith foriomlán eagraíochta a bheith ann le tacaíocht ó réimse polasaithe agus nósanna imeachta eagraíochtúla.

Timpistí

Tá Cumann Gaelach Leath Chathail tiomanta do shábháilteacht gach linbh/duine óig agus/nó aosaigh a chinntiú trí mheasúnú riosca a chur i gcrích le haghaidh imeachtaí agus trí iarracht a dhéanamh cóir leighis chéad chabhrach a thabhairt i leith gortú, timpistí agus cásanna breoiteachta le linn a imeachtaí.

Tá aon timpistí le taifeadadh de réir pholasaí Sláinte & Sábháilteachta na heagraíochta. Má tharlaíonn timpiste le leanaí nó daoine óga tá tuismitheoir/caomhnóirí/cúramóirí le bheith curtha ar an eolas. Má bhíonn úsáideoir seirbhíse aosaigh i dtimpiste ba chóir an tuismitheoir/caomhnóir/cúramóirí a chur ar an eolas de réir mar is cuí le toiliú an duine.

Ba chóir do gach ball foirne/saorálaí bheith ullmhaithe le plean gnímh má tharlaíonn éigeandáil agus a bheith eolach ar nósanna imeachta garchabhrach. Áireofar leis seo:

* rochtain ar threalamh garchabhrach;
* teagmháil teileafóin más mionaoiseach an rannpháirtí
* teagmháil teileafóin chuig na seirbhísí éigeandála.
1. **DUINE TEAGMHÁLA AINMNITHE/DUINE SAINORDAITHE**

Tá Duine Teagmhála Ainmnithe agus Leas-Duine Teagmhála Ainmnithe Chumann Gaelach Leath Chathail freagrach as feidhmiú mar fhoinse comhairle ar nithe a bhaineann le cumhdach, as gníomhaíocht um chumhdach a chomhordú laistigh den eagraíocht agus as teagmháil le húdaráis reachtúla maidir le cásanna amhrasta nó iarbhír mí-úsáide linbh, duine óig, nó aosaigh.

Is é an **Duine Sainordaithe** duine atá fostaithe leis an bhfeidhm a bhaineann le leas agus cosaint leanaí in eagrais agus eagraíochtaí creidimh, spóirt, fóillíochta, cultúrtha, oideachais agus eile a thugann seirbhísí do leanaí nó daoine óga. Má chuirtear in iúl dóibh ábhar imní faoi leanbh/duine óg a chomhlíonann nó a sháraíonn na tairsí dochair le haghaidh tuairisciú sainordaithe, tá oibleagáid reachtúil orthu tuairisc a dhéanamh don na húdarais mar gheall ar a ról.

I gcás Cumann Gaelach Leath Chathail is Duine Sainordaithe freisin Duine Teagmhála Ainmnithe nó Leas-Duine Teagmhála Ainmnithe. Ciallaíonn sé seo go gcaithfidh an Duine Teagmhála Ainmnithe nó an Leas-Duine Teagmhála Ainmnithe oibleagáidí reachtúla an Duine Shainordaithe a chomhlíonadh.

Cuirfear na Daoine Teagmhála Ainmnithe in aithne do bhaill foirne/saorálaithe mar na daoine a gcuirfear in iúl dóibh aon ábhar imní a bhaineann le cumhdach. Cuirfear ainmneacha na nDaoine Teagmhála Ainmnithe ar taispeáint mar chuid den ráiteas um chumhdach in oifigí agus ionaid, chomh maith le codanna bainteacha de shuíomh gréasáin an dá ghréasáin le tuismitheoirí/caomhnóirí/cúramóirí agus leanaí, daoine óga, agus/nó úsáideoirí seirbhíse aosaigh a chur ar an eolas faoi na daoine a gcuirfidh baill foirne/saorálaithe ceisteanna maidir le cumhdach in iúl dóibh de réir an nóis imeachta tuairiscithe.

Dualgais agus freagrachtaí

Déanfaidh an Duine Teagmhála Ainmnithe um chumhdach nó an Leas-Duine Teagmhála Ainmnithe a leanas:

* a bheith ag obair leis an gCeannasaí/Foireann bainistíochta le rioscaí maidir le cumhdach a mheasúnú agus a bhainistiú;
* eolas agus comhairle a chur ar fáil maidir le ceisteanna a bhaineann le cumhdach do gach ball foirne/saorálaí;
* iarracht a dhéanamh a chinntiú go leantar polasaí agus nósanna imeachta Chumann Gaelach Leath Chathail maidir le cumhdach agus go gcoinnítear chun dáta iad de réir reachtaíocht reatha agus an chleachtais is fearr;
* tabhairt faoi oiliúint lena chinntiú go bhfuil siad eolach ar cheisteanna a bhaineann le cumhdach agus an oiliúint seo a athnuachan gach trí bliana le fanacht chun dáta le reachtaíocht reatha agus leis an dea-chleachtas;
* iarracht a dhéanamh a bheith inrochtana agus ar fáil i gcónaí, ach ní gá go stopfadh seo baill foirne/saorálaithe aon ghníomh a dhéanamh i gcás éigeandála;
* glacadh le haon nochtadh eolais a dhéanann leanbh, duine óg agus/nó aosach le ball foirne/saorálaí agus é a chur i dtaifead;
* glacadh le haon ábhar imní agus/nó líomhaintí maidir ó leanaí, daoine óga agus/nó aosaigh agus sin a chur i dtaifead;
* a bheith in ann daoine a bhfuil ábhair imní acu maidir le cumhdach nach mbaineann le gníomhaireacht a threorú go dtí na húdaráis nó na seirbhísí ábhartha;
* tuairiscí a déanamh chuig seirbhísí reachtúla, ag cinntiú go bhfuil an t-eolas cuí ar fáil nuair a atreoraítear cás agus go ndearbhaítear i scríbhinn é faoi rún;
* aon taifid scríofa a chur i gcomhad go slán agus faoi rún;

Is iad Daoine Teagmhála Ainmnithe/Daoine Sainordaithe Chumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** | marcasmacr@gmail.com | 077598912945 |
| **Leas-Duine Teagmhála Ainmnithe:** | **Caitlín Ní Chearúlláin** | eolas@leathchathail.ie | 02844838681 |

**Má tá ábhar imní ann maidir leis an Duine Teagmhála Ainmnithe, tuairiscigh le do thoil don Leas-Duine Teagmhála Ainmnithe.**

**EARCAÍOCHT SHÁBHÁILTE**

Tá dea-intinn ag bunús na ndaoine atá ag iarraidh a bheith ag obair le pá nó go deonach le leanaí, daoine óga agus/nó aosaigh faoi riosca. Ar an drochuair, déanfaidh roinnt daoine aonair iarracht eagraíochtaí deonacha agus eagraíochtaí deonacha a úsáid chun teacht ar leanaí, daoine óga agus/nó aosaigh faoi riosca ar mhaithe le cúiseanna míchuí. Mar sin, tá sé riachtanach nósanna imeachta earcaíochta agus roghnúcháin éifeachtacha a bheith againn le daoine nach bhfuil oiriúnach a scagadh amach agus a dhíspreagadh ó ionadaíocht a dhéanamh d’ár n-eagraíocht.

Cinnteoidh Cumann Gaelach Leath Chathail go bhfuil nósanna imeachta éifeachtacha earcaíochta agus roghnúcháin ann le haghaidh poist/róil san eagraíocht trí na rudaí seo leanas a dhéanamh:

* sainchuntas poist/róil a chur ar fáil le haghaidh gach poist a chuireann síos ar an réimse dualgas a bheidh i gceist sa ról, agus sonraíocht faoin bpearsa a chuireann síos ar na gnéithe atáimid ag iarraidh a bheith ag an sealbhóir poist (m.sh. a dtaithí, cáilíochtaí, riachtanais eile). Ag an bpointe seo léireoidh sé an dtagann an post/ról leis an sainmhíniú ar ghníomhaíocht rialaithe. Cuideoidh seo soiléire a bheith ag baill foirne/saorálaithe san eagraíocht maidir lena bpost/ról;
* poist/róil a fhógairt ar shuíomh gréasáin Chumann Gaelach Leath Chathail, leathanach folúntais PEIG agus ar na meáin shóisialta. Áireofar leis seo cur in iúl, más bainteach, go ndéanfar seiceáil ghrinnfhiosrúcháin;
* a chinntiú go gcomhlánóidh aon duine a chuireann isteach ar phost i gCumann Gaelach Leath Chathail iarratas ina lorgófaí toiliú le seiceáil ghrinnfhiosrúcháin más gá é. Treorófar iarrthóirí aon chiontuithe nó eolas ábhartha a fhógairt iad féin ina litir chumhdaigh. Is é is cuspóir don dearbhú ná a chinntiú go bhfuil an t-eolas a thugtar ag teacht leis na seiceálacha ábhartha a dhéantar;
* sonraí teagmhála dhá mholtóra a fháil i scríbhinn. Is cóir go n-áireofar leo seo a bhfostaitheoir deireanach/bainisteoir saorálaithe, ag brath ar dhualgais an phoist;
* seiceáil a iarraidh ó Lárionad Grinnfhiosrúcháin ó AccessNI ar gach earcach nua de réir riachtanais dhlíthiúla. Ceanglófar ar aon bhaill foirne/saorálaithe reatha a bhogann go ról nua lena mbaineann gníomhaíocht rialaithe tabhairt faoi sheiceáil bhreisithe ó AccessNI;
* baill foirne/saorálaithe a chur faoi agallamh ag ar a laghad dhá ionadaí ó Chumann Gaelach Leath Chathail;
* aon bhearnaí san iarratais a sheiceáil, cáilíochtaí agus taithí a fhíorú, ag soiléiriú aon bhearnaí dealraitheacha san fhostaíocht/saorálaíocht agus a chinntiú go bhfuil an cumas agus an tiomantas ag an iarrthóir tabhairt faoin ról.

Tá Cumann Gaelach Leath Chathail ag súil leis freisin go ndéanfaidh eagraíochtaí comhpháirtíochta a dtacaíonn sé leo cinnte de go leanann siad an cleachtas is fearr earcaíochta agus roghnúcháin. Tá nósanna imeachta agus roghnúcháin éifeachtacha chun sochair do chách. Cinntíonn siad go bhfuil róil agus freagrachtaí atá sainmhínithe go soiléir ag baill foirne/saorálaithe, a mbeidh tionchar dearfach acu ar leanaí, daoine óga agus aosaigh faoi riosca.

Dearbhófar do thuismitheoirí/caomhnóirí/cúramóirí a fhad agus is féidir go bhfuil gach beart réasúnta agus is féidir déanta ag Cumann Gaelach Leath Chathail lena chinntiú nach n-earcaítear ach daoine oiriúnacha le bheith ag obair le leanaí, daoine óga agus/nó aosaigh faoi riosca.

Déileáil le Seiceálacha ACCESS NI

Tar éis an post a thairiscint go sealadach, ba chóir d’iarrthóirí an fhoirm a chomhlánú le Nochtadh Breisithe AccessNI le (nó gan) seiceáil Liosta Urchosctha (TÉ) a cheadú. Tar éis an fhaisnéis nochta a fháil agus í a thrastagairt leis an bhféindearbhú, breithneoidh an eagraíocht an fhaisnéis go léir nuair atáthar ag déanamh ceapachán chun poist. De ghnáth, ní chuirfidh stair choiriúil cosc aisti féin ar dhuine a bheith ag obair nó a bheith ina s(h)aorálaí leis an bhForas Teanga, ach measfaidh an Príomhoifigeach Feidhmiúcháin faisnéis a fhaightear ar ais ó aon cheann de na foinsí seo thuas agus déanfaidh sé/sí an cinneadh fostaíochta.

**NÍL**

Cinneadh taifeadta, lena n-áirítear uimhir an deimhnithe, agus taifid diúscartha go slán nuair is cuí.

**Níl fadhb ann**

**Cuireann an tIarrthóir, mar a éilítear, Deimhniú reatha Access NI ar fáil**

**Tá**

Féadfaidh an Ceannasaí dul i gcomhairle leis an Duine Teagmhála Ainmnithe um Chumhdach leis an

oiriúnacht chun fostaíochta a mheas. Rudaí le cur san áireamh:

An raibh teip ann ciontuithe a fhógairt?

An mbaineann ciontuithe leis an bpost?

Dáiríreacht an chiontaithe/na gciontuithe?

An raibh athchiontú ann?

Cá fhad is a tá sé ó bhí aon chiontú/ciontuithe ann?

**Tá fadhb ann**

Cinneadh taifeadta, lena n-áirítear uimhir an deimhnithe, agus taifid diúscartha go slán nuair is cuí.

Cinneadh taifeadta, lena n-áirítear uimhir an deimhnithe, agus taifid diúscartha go slán nuair is cuí.

  Leanann an Ceannasaí **ar aghaidh** leis an bpróiseas ceapacháin

 Leanann an Ceannasaí **ar aghaidh** leis an bpróiseas ceapacháin

Cuireann an Ceannasaí **deireadh** leis an bpróiseas ceapacháin

Cinneadh taifeadta, lena n-áirítear uimhir an deimhnithe, agus taifid diúscartha go slán nuair is cuí.

 Cuireann an Ceannasaí **deireadh** leis an bpróiseas ceapacháin

**Tá**

An bhfuil aon chiontuithe liostaithe ar an Deimhniú?

**Níl**

An bhfuil an duine ar an Liosta Urchosctha?

1. **OILIÚINT MAIDIR LE CUMHDACH & MAOIRSEACHT BALL FOIRNE**

Tá Cumann Gaelach Leath Chathail tiomanta seisiúin feasachta chuí nó an leibhéal ábhartha oiliúna ar Chumhdach a chur ar fáil do gach ball foirne/saorálaí.

Chomh maith le hoiliúint ar chumhdach, cuirfidh Cumann Gaelach Leath Chathail ar fáil freisin:

* oiliúint ionduchtúcháin le heolas a thabhairt do gach ball foirne/saorálaí ar thimpeallacht oibre Chumann Gaelach Leath Chathail, súilíochtaí agus riachtanais an phoist, lena n-áirítear comhlíonadh gach polasaí reatha;
* is féidir go mbeidh oiliúint scileanna ar leith ag teastáil lena chur ar a gcumas do bhaill foirne/saorálaithe na riachtanais riachtanacha sláinte agus sábháilteachta a chur i gcrích, mar shampla oiliúint garchabhrach, nósanna imeachta dóiteáin.

Beidh gach bainisteoir freagrach as a chinntiú go gcuirtear baill foirne/saorálaithe ar an eolas faoi agus go gcuireann siad i bhfeidhm polasaí agus nósanna imeachta um chumhdach Chumann Gaelach Leath Chathail de réir mar is cuí do róil an phoist, ag úsáid an chórais agus na dtreoirlínte eagraíochtúla atá ann cheana.

Ag gach leibhéal, sainaithneoidh an oiliúint nó an t-ardú feasachta:

* an t-eolas agus na scileanna maidir le cumhdach atá riachtanach;
* príomhthorthaí foghlama;
* spriocghrúpa

Sceideal le haghaidh Oiliúint ar Chumhdach

**Leibhéal 1: Feasacht ar Chumhdach**

*Gach ball foirne/saorálaí san eagraíocht.*

Is é a bheidh i gceist leis seo eolas a thabhairt do bhaill foirne/saorálaithe ar an timpeallacht oibre, ár súilíochtaí agus riachtanais an phoist. Tabharfar do gach ball foirne/saorálaí cód iompair, nach mór dóibh a léamh. Tarraingeoidh an cód iompair aird ar leith ar pholasaí agus nósanna imeachta Chumann Gaelach Leath Chathail um chumhdach.

**Leibhéal 2:** **Oiliúint maidir le Cumhdach Leanaí, Daoine Óga agus Aosach faoi Riosca**

*Gach ball foirne/saorálaí a bhfuil teagmháil ábhartha le leanaí, daoine óga, nó aosaigh faoi riosca, nó le cúramóirí/tuismitheoirí/caomhnóirí/áiseanna riachtanacha, nó daoine atá freagrach as eagraíochtaí a mheasúnú a bhfuil teagmháil rialta acu le leanaí/daoine óga/aosaigh faoi riosca, nó a bhfuil teagmháil acu le haosaigh arb eol nó a bhfuil amhras fúthu gur riosca iad do leanaí agus daoine óga nó aosaigh faoi riosca.*

Cuirfidh an seisiún oiliúna 3 uair an chloig duine le duine ar a gcumas do bhaill foirne/saorálaithe a róil agus a bhfreagrachtaí maidir le cumhdach a thuiscint i gcomhthéacs pholasaí agus nósanna imeachta na heagraíochta um chumhdach leanaí. Baineann seo le feasacht a ardú ar an rud is mí-úsáid ann, saincheisteanna ar chóir go gcuirfeadh siad baill foirne/saorálaithe ar a n-airdeall maidir le féidearthacht na mí-úsáide, freagairt do leanaí, daoine óga agus/nó aosaigh faoi riosca a nochtann go bhfuiltear á mí-úsáid, cé dó lena insint agus déileáil le saincheisteanna lena n-áirítear rúndacht agus na nósanna imeachta tuairiscithe.

**Leibhéal 3:** **Oiliúint don Duine Teagmhála Ainmnithe**

*Gach Duine Teagmhála Ainmnithe.*

Cuirfidh an seisiún oiliúna ar feadh lá iomlán duine le duine ar a gcumas do Dhaoine Ainmnithe Teagmhála eolas a chur ar an ról agus ar fhreagrachtaí a róil agus le hinniúlacht a fhorbairt i ndéileáil le hábhair imní nó eachtraí a bhaineann le cumhdach.

*Críochnú* ***Leibhéal 1:*** *Is ceanglas éigeantach iad* ***Feasacht ar Chumhdach*** *agus freastal ar gach oiliúint ábhartha ina dhiaidh sin agus coinneoidh an Rannóg Acmhainní Daonna taifid oiliúna gach duine faoi leith. Ceanglófar ar bhaill foirne ábhartha oiliúint Leibhéal 2 agus Leibhéal 3 a chur i gcrích gach trí bliana.*

Maoirseacht ar Bhaill Foirne

Aithníonn Cumann Gaelach Leath Chathail an tábhacht a bhaineann le córas tacaíochta agus maoirseachta a chur ar bun do gach ball foirne/saorálaí. Cuirfidh seo ar a gcumas do bhaill foirne/saorálaithe a bheith níos éifeachtaí ina róil trí riachtanais oiliúna a aithint agus déileáil go tapa le deacrachtaí. Tairgfear do bhaill foirne/saorálaithe deiseanna rialta a n-eispéiris a athbhreithniú agus aon riachtanais oiliúna nó tacaíochta breise a aithint. Is é an tairbhe uileghabhálach a bhaineann le dea-chóras tacaíochta agus maoirseachta a bheith i bhfeidhm ná gur féidir le Cumann Gaelach Leath Chathail muinín a chur i gcaighdeán na seirbhíse atá á cur a fáil agus is féidir an deis a bheith ag baill foirne/saorálaithe ábhair imní a tharraingt anuas, lena n-áirítear ábhair imní a bhaineann le cumhdach.

Tá ceart ag baill foirne/saorálaithe ar na rudaí seo a leanas:

* rochtain ar oiliúint leanúnach agus ar eolas ar gach gné de bheith ag obair le leanaí/daoine óga agus/nó aosaigh faoi riosca;
* tacaíocht nuair atá mí-úsáid á tuairisciú (lena n-áirítear seirbhísí tacaíochta gairmiúla);
* Cumann Gaelach Leath Chathail a bheith ag caitheamh go cothrom agus go comhionann leo;
* cosaint ó mhí-úsáid ag baill foirne/saorálaithe eile, leanaí, daoine óga, úsáideoirí seirbhíse aosaigh agus tuismitheoirí/caomhnóirí/cúramóirí;
* gan a bheith fágtha i mbaol agus iad ag obair le leanaí, daoine óga agus/nó úsáideoirí seirbhíse aosaigh faoi riosca.

Beidh breithmheas bliantúil (baill foirne) nó athbhreithniú bliantúil (saorálaithe) ann chun daoine a mheasúnú agus chun aiseolas a thabhairt dóibh ionas gur féidir aitheantas a thabhairt dóibh as an dea-obair atá á déanamh acu agus cuidiú leo a scileanna a fhorbairt a thuilleadh.

Coinneofar taifid scríofa ar oiliúint atá curtha i gcrích ag baill foirne/saorálaithe, tacaíocht agus maoirseacht agus seisiúin bhreithmheasa bhliantúla, de réir riachtanais um chosaint sonraí.

1. **COINNEÁIL TAIFEAD & BAINISTÍOCHT FAISNÉISE**

Is príomhpháirt den obair éifeachtach idirghníomhaíochta, idirdhisciplíne maidir le cumhdach iad coinneáil taifead agus bainistíocht faisnéise. Mura ndéantar faisnéis a thaifeadadh, a tábhacht a thuiscint, í a chomhroinnt ar bhealach cuí, fiúntach, agus tráthúil agus mura ndéantar ansin gníomh oiriúnach, is féidir leis sin cur isteach ar obair na ndaoine sin a bhfuil sé de thásc acu leanaí, daoine óga agus aosaigh a choinneáil sábháilte.

Tá Cumann Gaelach Leath Chathail tiomanta timpeallacht chuimsitheach a chur ar fáil, mar a bhfuil trédhearcacht agus oscailteacht lárnach don chaoi a gcuirtear seirbhísí/gníomhaíochtaí ar fáil.

Cosaint Sonraí

Féadfaidh faisnéis a fhaigheann eagraíochtaí agus iad ag dul dá ndualgais um chumhdach leanaí agus um chosaint leanaí a bheith ina faisnéis phearsanta faoin leanbh, duine óg, nó aosach ar leith, agus mar sin tá sí faoi riail dhlí coiteann na rúndachta agus na reachtaíochta um Chosaint Sonraí. Ar mhaithe le Cosaint Sonraí, cuirtear Bailitheoirí Sonraí ar eagraíochtaí nó daoine mar seo a rialaíonn bunachar agus úsáid sonraí pearsanta.

Cloíonn Cumann Gaelach Leath Chathail le hocht bprionsabal na Cosanta Sonraí.

* Faisnéis a fháil agus a phróiseáil go cóir agus go dlíthiúil agus gan ach ar mhaithe le cuspóirí atá ag teacht leis an gcúis nó na cúiseanna ar a fuarthas an fhaisnéis ar an gcéad dul síos;
* Coinnigh í le haghaidh cuspóir sonrach, follasach agus dlíthiúil amháin nó níos mó;
* Coinnigh í sábháilte agus slán;
* Coinnigh í cruinn, iomlán agus chun dáta;
* Cinntigh go bhfuil sí imleor agus ábhartha agus nach bhfuil sí iomarcach;
* Coinnigh í tráth nach faide ná mar is gá don chuspóir/do na cuspóirí;
* Tabhair cóip dá s(h)onraí pearsanta don duine sin ar iarratas.
* gan a bheith curtha ar aghaidh chuig tíortha eile taobh amuigh den Limistéar Eacnamaíoch Eorpach gan réamhshocrú eile bheith déanta chun cinntiú go bhfuil na sonraí cosanta.

Tá de fhreagracht ar an Duine Teagmhála Ainmnithe as taifid um chumhdach leanaí a choinneáil slán agus as faisnéis a chomhroinnt ar bhealach oiriúnach, fiúntach agus tráthúil le foirne Geata an Iontaobhais Sláinte agus Cúraim Shóisialta, SPTÉ agus as tuairisciú go bhfuil eachtra nó nochtadh eolais tar éis tarlú don Cheannasaí agus Duine Teagmhála Ainmnithe/Oifigigh Ainmnithe um chumhdach.

Aithníonn Cumann Gaelach Leath Chathail an gá le cloí leis na dlíthe éagsúla a rialaíonn próiseáil faisnéise pearsanta a bhaineann le daoine agus de réir reachtaíocht um Chosaint Sonraí. Aithníonn Cumann Gaelach Leath Chathail an tábhacht a bhaineann le sonraí pearsanta a bhailiú mar is ceart agus de réir an dlí. Beidh sonraí pearsanta uile, bíodh siad á gcoinneáil ar pháipéar, ar ríomhaire nó i meáin eile, faoi réir na gcosaintí dlí céanna:

* + Coinneofar aon sonraí bunúsacha a bhaileofar e.g. trí fhoirmeacha clárúcháin, slán i bhfillteáin nó i gcórais chomhdúcháin.
	+ Caithfear aon sonraí pearsanta nó rúnda bhaileofar a choinneáil i dtimpeallacht shlán agus níor chóir ach pearsanra údaraithe a cheadú iad a rochtain.

Nuair is gá, lorgóidh Cumann Gaelach Leath Chathail sonraí pearsanta riachtanacha maidir le leanaí, daoine óga agus/nó aosaigh a ghlacann páirt i seirbhísí agus gníomhaíochtaí. Féadfaidh sé go n-áireofar leis seo ainm, seoladh agus uimhreacha teagmhála don leanbh, duine óg nó úsáideoirí seirbhíse aosaigh, agus a dtuismitheoirí/caomhnóirí/cúramóirí de réir mar is cuí. Féadfar eolas leighis agus sláinte a lorg freisin le seirbhís shábháilte a chinntiú. Iarrtar an t-eolas seo, chomh maith le toiliú scríofa le haghaidh páirt a ghlacadh i ngníomhaíochtaí na heagraíochta, ar fhoirm chlárúcháin na heagraíochta.

Chomh maith leis sin, coinneofar taifead ar fhreastal le haghaidh gach seirbhíse/gníomhaíochta.

Ar iarratas, inseofar do leanaí, daoine óga, úsáideoirí seirbhíse aosaigh, agus tuismitheoirí / caomhnóirí / cúramóirí conas a úsáidfear faisnéis, conas a stórálfar agus a roinnfear í (má bhaineann) sula gcuireann siad ar fáil í. Ba chóir go mbeadh siad in ann cibé faisnéis a choinnítear fúthu a fheiceáil.

Rúndacht & Comhroinnt Faisnéise

Tá sé tábhachtach go mbeidh gach duine atá bainteach muiníneach nach nochtfar an fhaisnéis a chuirfidh siad ar fáil ach nuair atá sé chun leas an linbh, an duine óig nó an aosaigh sin a dhéanamh. Tá polasaí agus nósanna imeachta Chumann Gaelach Leath Chathail deartha go cúramach le rúndacht dá leithéid a chinntiú, agus ag an am céanna ag cosaint leas an linbh, an duine óig, nó an aosaigh.

Tá Daoine Teagmhála Ainmnithe ag Cumann Gaelach Leath Chathail, a bhfuil sainoiliúint faighte agus sa réimse cumhdach leanaí, daoine óga agus aosach, agus atá tiomanta do phrionsabal na rúndachta.

Ach, nuair a thagann ábhair imní um chumhdach chun cinn, is gá faisnéis a chomhroinnt ar bhonn riachtanais eolais chun leas an linbh/duine óig/aosaigh faoi riosca leis na húdaráis reachtúla bhainteacha agus, más bainteach, le tuismitheoirí/caomhnóirí/cúramóirí.

* Ní sárú ar rúndacht nó ar chosaint sonraí é faisnéis a chur ar fáil go comhréireach do na gníomhaireachtaí reachtúla is gá le leanbh/duine óg/aosach faoi riosca a chosaint.
* Tá sé de cheart ag tuismitheoirí/caomhnóirí/cúramóirí agus ag leanaí/daoine óga/aosaigh a fhios a bheith acu má tá faisnéis phearsanta á comhroinnt, ach amháin dá bhféadfadh sé leanbh, duine óg, nó aosach a bhfuiltear ag déanamh dochair dóibh faoi níos mó riosca nó an tuairisceoir a chur faoi riosca.

Caithfear eolas faoi chúram agus sábháilteacht linbh, duine óig nó aosaigh, nó nuair atáthar in amhras go raibh coir ann, a thuairisciú don Duine Teagmhála Ainmnithe de réir na nósanna imeachta tuairiscithe agus ag úsáid na bhfoirmeacha cuí.

Roinnfidh Cumann Gaelach Leath Chathail an t-eolas seo le gníomhaireachtaí seachtracha de réir mar is cuí, lena n-áirítear na ngníomhaireachtaí reachtúla úd a bhfuil freagracht acu as cumhdach.

Beidh rochtain ag leanaí, daoine óga, úsáideoirí seirbhíse aosaigh agus a dtuismitheoirí/caomhnóirí/cúramóirí ar fhaisnéis faoi Chumann Gaelach Leath Chathail. Déanfar na rudaí seo a leanas dóibh:

* cuirfear in iúl dóibh an polasaí um chumhdach leanaí agus treorófar iad go dtí áit a mbeidh siad in ann cóip a fháil;
* cuirfear ar an eolas iad maidir le nósanna imeachta tuairiscithe agus ainm an Duine Teagmhála Ainmnithe agus an Leas-Duine Teagmhála Ainmnithe;
* tabharfar cóip dóibh den ráiteas polasaí um chumhdach leanaí ach iad a iarraidh;
* cuirfear in iúl dóibh na nósanna imeachta le haiseolas a thabhairt agus le gearán a dhéanamh.

# CATAGÓIRÍ MÍ-ÚSÁIDE

Mí-úsáide Leanaí

Féadtar foirm amháin nó níos mó den mhí-úsáid a dhéanamh ar leanbh/duine óg ag an aon am amháin.

Is féidir le mí-úsáid agus faillí tarlú sa teaghlach, sa phobal nó i suíomh institiúide. Féadtar gur duine atá ar aithne ag an leanbh/duine óg an mí-úsáideoir, nó strainséir, agus is féidir gur aosach nó leanbh eile nó duine óg eile atá ann.

I gcás ina líomhnaítear mí-úsáid a bheith déanta ag leanbh/duine óg eile, is cóir breathnú air mar cheist a bhaineann le leas agus cosaint linbh don dá leanbh/duine óg agus ba chóir nósanna imeachta um chosaint leanaí a leanúint don íospartach agus don mhí-úsáideoir líomhnaithe araon.

Aithníonn *Co-Operating to Safeguard Children and Young People in Northern Ireland (2017) an*  cúigiú phríomhchatagóir mí-úsáide leanaí: Dúshaothrú.

Sna sainmhínithe seo a leanas cuimsíonn na téarmaí leanbh/leanaí daoine óga:

**Faillí**, tarlaíonn sé nuair nach bhfaigheann leanbh cúram nó maoirseacht imleor, an oiread sin is go ndéantar dochar don leanbh go fisiciúil nó maidir le forbairt. Sainmhínítear í de ghnáth mar easpa cúraim, nuair a dhéantar dochar do shláinte, forbairt nó leas linbh trí bhia, éadaigh, teas, sláinteachas, cúram leighis, spreagadh intleachtach nó maoirseacht agus sábháilteacht a cheilt.

Bheadh ábhar imní réasúnta ann do leas an linbh nuair is gnáthrud í an fhaillí sa chaidreamh idir an leanbh agus an tuismitheoir nó cúramóir. Féadfaidh seo a bheith le feiceáil má fheiceann tú an leanbh thar thréimhse ama, nó féadfaidh tionchair na faillí a bheith soiléir tar éis an leanbh a fheiceáil uair amháin.

Is gnéithe d’fhaillí linbh iad seo a leanas:

* Leanaí fágtha leo féin gan cúram nó maoirseacht imleor
* Míchothú, easpa bia, bia míchuí nó cothú corrach
* Gan a bheith faoi bhláth ar chúis neamhorgánach, i.e. leanbh gan a bheith ag cur suas meáchain ní hamháin mar gheall ar mhíchothú, ach mar gheall ar dhíothacht mhothúchánach
* Teip cúram imleor a sholáthar do riachtanais leighis agus forbartha an linbh, lena n-áirítear spreagadh intleachtach
* Dálaí maireachtála neamh-imleor – dálaí míshláinteacha, saincheisteanna timpeallachta, lena n-áirítear easpa teasa agus troscáin
* Easpa éadaí imleora
* Gan aird ar shláinteachas bunúsach
* Easpa cosanta agus neamhchosaint ar chontúirt, lena n-áirítear contúirt mhorálta, nó easpa maoirseachta oiriúnach d’aois an linbh
* Teip leanúnach freastal ar scoil
* Tréigean nó fágáil

**Mí-úsáid mhothúchánach** is ea drochíde chórasach mhothúchánach nó shíceolaíoch ar leanbh mar chuid den chaidreamh iomlán idir cúramóir agus leanbh. Ní bhreathnaítear ar dheacrachtaí aonuaire agus anois agus arís idir tuismitheoir/cúramóir agus leanbh mar mhí-úsáid mhothúchánach. Tarlaíonn mí-úsáid nuair nach riartar ar bhunriachtanas linbh ar aird, chion, moladh, leanúnachas agus slándáil, mar gheall ar éagumas nó neamhshuim óna dtuismitheoir nó cúramóir. Is féidir leis an mí-úsáid mhothúchánach tarlú freisin nuair nach bhfuil aosaigh atá freagrach as aire a thabhairt do leanaí eolach agus nuair nach bhfuil siad ábalta (mar gheall ar réimse cúiseanna) freastal ar riachtanais mhothúchánacha agus forbartha a linbh. Féadfaidh sé nach bhfuil mí-úsáid mhothúchánach furasta a aithint mar níl sé furasta na torthaí a fheiceáil. Bheadh ábhar imní réasúnta ann do leas an linbh nuair is gnáthrud í an iompraíocht sa chaidreamh idir an leanbh agus an tuismitheoir nó cúramóir.

Is féidir mí-úsáid a fheiceáil i roinnt de na bealaí seo a leanas:

* Diúltú
* Easpa sóláis agus grá
* Easpa ceangail
* Easpa spreagadh ceart (e.g. spraoi agus súgradh)
* Easpa cúraim leanúnaigh (e.g. bogadh go minic, go háirithe gan phleanáil)
* Easpa leanúnach molta agus spreagtha
* Cáineadh, tarcaisne, cur in éadan nó lochtú an linbh go leanúnach
* Bulaíocht
* Tuismitheoireacht choinníollach ina mbraitheann cúram nó gean ar leanbh ar a (h)iompraíochtaí nó a g(h)níomhaíochtaí
* Róchosaint mhíchuibheasach
* Pionós neamhfhisiciúil míchuí (e.g. leanbh a chur faoi ghlas i seomra leapa)
* Coimhlintí agus foréigean teaghlaigh leanúnacha

Ba chóir a nótáil nach bhfuil aon táscaire amháin ina léiriú doshéanta as féin ar mhí-úsáid mhothúchánach. Is dóchúla go mbeidh drochthionchar ag an mí-úsáid mhothúchánach ar leanbh nuair atá sí leanúnach thar am agus nuair atá easpa fachtóirí cosanta eile ann.

**Mí-úsáid chorpartha** is ea nuair a ghortaíonn duine leanbh go corpartha d’aon turas nó a chuireann faoi riosca iad a bheith gortaithe go fisiciúil. Féadfaidh sé tarlú mar eachtra amháin nó mar phatrún eachtraí. Tá ábhar imní réasúnta ann nuair atá, nó a fhéadfaidh, dochar déantar do shláinte agus/nó d’fhorbairt linbh de thoradh ar mhí-úsáid chorpartha amhrasta.

Is féidir na rudaí seo a leanas a áireamh mar mhí-úsáid chorpartha:

* Pionós corpartha
* Greadadh, boiseog, bualadh nó ciceáil
* Brú, croitheadh nó caitheamh
* Liomóg, greim, tachtadh nó tarraingt gruaige
* Fórsa iomarcach a úsáid nuair atáthar ag láimhseáil
* Nimhiú d’aon turas
* Plúchadh
* Breoiteacht chumtha/spreagtha
* Ciorrú baill ghiniúna ban

Tarlaíonn **mí-úsáid ghnéasach** nuair a úsáideann duine eile leanbh ar son a s(h)ásaimh nó a g(h)riogtha ghnéasaigh féin nó daoine eile. Áirítear leis leanbh a bheith páirteach i ngníomhartha gnéasacha (glacaireacht, muirniú, gnéas béil nó treáiteach) nó gníomhaíocht ghnéasach a thaispeáint do leanbh go díreach nó tríd an bpornagrafaíocht. Féadfaidh mí-úsáid ghnéasach linbh speictream leathan imeachtaí mí-úsáideacha a chlúdach. Is annamh nach mbíonn ann ach eachtra amháin agus i roinnt cásanna tarlaíonn sí thar roinnt blianta. Is minice a tharlaíonn mí-úsáid ghnéasach leanaí laistigh den teaghlach, lena n-áirítear siblíní níos sine agus baill den teaghlach sínte.

Ar shamplaí de mhí-úsáid ghnéasach leanaí féadtar na rudaí seo a leanas a áireamh:

* Aon ghníomh gnéasach a dhéantar d’aon turas i láthair linbh
* Iarraidh ar leanbh baint ghnéasach a dhéanamh nó baint d’aon turas nó ainteagmháil le corp linbh, bíodh sin ag duine nó rud ar mhaithe le griogadh nó sásamh gnéasach
* Glacaireacht i láthair linbh nó leanbh a bheith páirteach i ngníomh glacaireachta
* Caidreamh collaí le leanbh, bíodh sin leis an mbéal, leis an bhfaighin nó leis an anas
* Dúshaothrú gnéasach linbh
* Ábhar gáirsiúil a thaispeáint do leanaí, rud atá ina ghné den phróiseas mealltóireachta ag déantóirí mí-úsáide
* Gníomhaíocht chomhthoiliúil ghnéasach ina bhfuil leanbh nó duine faoi aois páirteach.

Maidir le mí-úsáid leanaí, ba chóir a nótáil gurb é an aois toilithe don chaidreamh collaí sa dlí coiriúil 17 mbliana do bhuachaillí agus do chailíní.

**Dúshaothrú** is ea drochíde, ionramháil nó mí-úsáid cumhachta agus smachta d’aon turas ar leanbh nó duine óg; buntáiste leithleach nó míchothrom a bhreith ar leanbh nó ar dhuine óg nó ar shuíomh, ar mhaithe le gnóthú pearsanta. D’fhéadfadh sé a bheith le sonrú ina lán foirmeacha lena n-áirítear fostú leanaí, sclábhaíocht, daoirse, rannpháirtíocht i ngníomhaíocht choiriúil, déirce, calaois leasa nó eile airgeadais nó gáinneáil leanaí. Baineann sé le leanaí a earcú, a iompar, a aistriú, dídean a thabhairt dóibh nó iad a fháil ar mhaithe le dúshaothrú. Féadfaidh dúshaothrú a bheith gnéasach.

Chomh maith le tuiscint ar na cúig phríomhchineál catagóire mí-úsáide tá sé ríthábhachtach daoine a bhíonn i dteagmháil le leanaí nó daoine óga trína gcuid oibre leis an bhForas Teanga a bheith eolach ar chineálacha sainiúla mí-úsáide a fhéadfaidh a bheith ina gcúis le dochar:

* Mí-Úsáide Leanaí Chasta
* Mí-Úsáid laistigh de Chomhphobail
* Ciorrú Baill Ghiniúna Ban (CBGB)
* Pósadh Éigeantais
* Foréigean Bunaithe ar Onóir (FBO)
* Tinneas Cumtha nó Spreagtha (TCS)
* Dúshaothrú Gnéasach Leanaí agus Daoine Óga
* Íomhánna Mí-Úsáideacha Leanaí
* Rioscaí Mí-Úsáide a bhaineann le Teicneolaíochtaí Digiteacha
* Mí-Úsáid ag Duine i Ról Iontaoibhe

**BULAÍOCHT** Cé nach sainmhínítear an bhulaíocht mar chatagóir faoi leith den mhí-úsáid leanaí, aithnítear go n-imríonn an bhulaíocht tionchar ar shaol líon fásmhar leanaí agus gur féidir léi a bheith ina cúis le hábhar fíor-imní maidir le leas linbh.

Is féidir bulaíocht a shainmhíniú mar ionsaitheacht arís agus arís eile – bíodh sin ó bhéal, síceolaíoch nó fisiciúil – a dhéanann duine nó grúpa i gcoinne daoine eile. Iompraíocht atá ann a chuireann isteach agus atá bagrach d’aon turas, agus a tharlaíonn go príomha idir leanaí i dtimpeallachtaí sóisialta mar scoileanna.

Áirítear air iompraíochtaí mar ionsaitheacht fhisiciúil, cibearbhulaíocht, damáiste do mhaoin, imeaglú, leithlisiú/eisiamh, baisteachán, cúlchaint mhailíseach agus sracadh. Is féidir le bulaíocht a bheith i bhfoirm mí-úsáide bunaithe ar inscne, rogha ghnéasach, cine, eitneacht agus fachtóirí creidimh. Le forbairtí sa teicneolaíocht nua-aimseartha, is féidir le leanaí a bheith ina n-íospartaigh ag bulaíocht neamhtheagmhála, trí ghutháin phóca, an t-idirlíon agus gairis phearsanta eile.

Cé gur féidir le bulaíocht tarlú do leanbh ar bith, is féidir le cuid acu a bheith níos leochailí. Áirítear orthu seo: leanaí a bhfuil míchumais orthu nó a bhfuil riachtanais speisialta oideachais acu; iad siúd ó mhionlach eitneach agus ó ghrúpaí inimirceach; ón lucht taistil; leanaí LADTC+ agus iad siúd a mheastar a bheith LADTC+; agus leanaí ó creidimh reiligiúnacha mhionlaigh.

Déanfaidh Cumann Gaelach Leath Chathail a chinntiú go bhfuil tuiscint ar na catagóirí mí-úsáide thuas ag baill foirne a fhaigheann oiliúint Leibhéal 2 um Chumhdach.

Leanaí & Daoine Óga a bhfuil Leochaileachtaí Níos Mó acu

Is féidir le leanaí agus daoine óga ó gach cúlra agus le gach leibhéal cumais an mhí-úsáid a fhulaingt. Ach tá roinnt leanaí agus daoine óga níos leochailí don mhí-úsáid mar gheall ar chúinsí sonracha:

* Leanaí faoi chúram (LFC)/Daoine Óga faoi chúram;
* Leanaí/Daoine Óga a Théann ar Iarraidh;
* Daoine óga i gCóiríocht le Tacaíocht;
* Daoine Óga Gan Dídean;
* Leanaí/Daoine Óga atá ar altramas príobháideach;
* Foréigean Baile agus Mí-Úsáid;
* Leanaí/Daoine Óga i gcomhphobail daoine Gorma, Áiseacha agus de Mhionlach Eitneach;
* Leanaí/Daoine Óga Tuismitheoirí a bhfuil Riachtanais Bhreise Thacaíochta acu;
* Leanaí agus Daoine Óga Scartha, Gan Tionlacan agus a ndearnadh Gáinneáil Orthu;
* Leanaí/Daoine Óga a bhfuil Míchumais acu;
* Leanaí/Daoine Óga Leispiacha, Aeracha, Déghnéasacha, nó Trasghnéasacha\*, Cama/Ceisteacha (LADT).

Tá na leanaí agus daoine óga seo faoi riosca níos mó mí-úsáide mar is féidir leochaileacht níos mó agus chumtha a bheith acu. Tá seo mar gheall ar luachanna, dearcthaí agus toimhdí sóchaí diúltacha agus rochtain éagothrom ar sheirbhísí agus acmhainní. Beidh cineál a leochaileachta uathúil do gach leanbh/duine óg faoi leith. Féadfaidh riachtanais bhreise a bheith acu a bhaineann le laguithe fisiceacha, céadfacha, cognaíocha, agus/nó cumarsáide.

Is féidir tuairimí ginearálaithe a bheith ann faoi na leanaí agus na daoine óga seo, tuairimí is féidir leo leochaileacht don dochar a mhéadú, mar shampla an tuairim go léirítear iompraíochtaí áirithe mar gheall ar a gcúinsí seachas aon mhí-úsáid a d’fhéadfadh siad a bheith á fulaingt. Má tá eolas teoranta nó mura bhfuil eolas ar bith ag baill foirne/saorálaithe a thacaíonn le leanaí agus le daoine óga ar leochaileachtaí níos mó, is féidir leis seo na bacainní a mhéadú ar aithint na mí-úsáide. Tá sé tábhachtach go gcaithfidh baill foirne/saorálaithe le gach leanbh/duine óg mar dhuine ar leith agus a aithint gur féidir le hiompar a d’fhéadfaí a mheas mar dhrochiompar a bheith ina tháscaire ar mhí-úsáid.

Mí-Úsáid Aosach

Is féidir mí-úsáid aosach a shainmhíniú mar:

 *‘gníomh aonair nó leantach, nó easpa gníomh oiriúnach, ag tarlú in aon chaidreamh mar a mbítear ag tnúth le muinín, atá ina chúis le dochar nó le hanacair do dhuine eile nó a sháraíonn a gcearta daonna nó sibhialta.’*

*Adult Safeguarding: Prevention and Protection in Partnership (2015)*

Féadfaidh mí-úsáid a bheith ina gníomh aonair nó athdhéanta thar thréimhse ama. Féadfaidh foirm amháin nó an iliomad foirmeacha den mhí-úsáid a bheith ann.

Is féidir le heaspa gníomh oiriúnach a bheith ina fhoirm den mhí-úsáid. Féadfaidh mí-úsáid tarlú chomh maith i caidreamh ina bhfuiltear ag tnúth le muinín agus is féidir léi a bheith déanta ag duine a sháraíonn an mhuinín sin. Is féidir mí-úsáid a bheith déanta ag daoine a bhfuil tionchar acu ar shaol daoine atá faoi riosca, bíodh siad ina gcúramóirí foirmiúla nó neamhfhoirmiúla nó ina mbaill teaghlaigh nó eile. Féadfaidh sí tarlú taobh amuigh de chaidrimh mar seo chomh maith.

Tá sé ríthábhachtach go n-aithnítear an ceart ag daoine atá faoi riosca saol chomh normálta agus is féidir a bheith acu, go háirithe féadfaidh díothacht na gceart seo a leanas a bheith ina mhí-úsáid:

* Saoirse;
* Príobháideachas;
* Meas agus dínit;
* Saoirse rogha a dhéanamh;
* Deiseanna le mianaidhmeanna pearsanta a chur i gcrích agus an fhéidearthacht a réadú ina saol pearsanta;
* Deis maireachtáil go sábháilte gan eagla roimh mhí-úsáid de chineál ar bith;
* Meas ar shealúchas.

Sainmhíníonn *NI Adult Safeguarding Operational Procedures* (2016) na 5 phríomhchatagóir mí-úsáide a fhéadfaidh aosaigh a fhulaingt:

**Mí-úsáid chorpartha:** Mí-úsáid chorpartha is ea fórsa fisiceach nó drochíde in úsáid ag duine amháin ar dhuine eile a d’fhéadfadh a bheith nó gan a bheith ina chúis le gortú fisiceach iarbhír. Féadfaidh sé go n-áirítear leis seo bualadh, brú, láimhseáil gharbh, nochtadh do theas nó d’fhuacht, beathú iallaigh, míriar cógais, cóir leighis a shéanadh, úsáid mhídhleathach sriain agus saoirse a bhaint. Ciorrú Baill Ghiniúna Ban (CBGB) is considered a form of fisiciúil AND mí-úsáid ghnéasach.

**Foréigean gnéis agus mí-úsáid ghnéis:** Mí-úsáid ghnéasach is ea ‘aon iompar (fisiceach, síceolaíoch, ó bhéal, fíorúil/ar líne) a mheastar a bheith gnéasach, smachtúil, comhéigneach, dúshaothraithe, díobhálach, nó nach bhfuil á lorg a dhéantar ar aon duine (is cuma cén aois, eitneacht, creideamh, inscne, aitheantas inscne, claonadh gnéis nó aon chineál míchumais). Is féidir le foréigean gnéasach agus mí-úsáid ghnéasach a bheith ina lán foirmeacha agus féadfar go n-áirítear leo gníomhaíochtaí gnéasacha neamhtheagmhála, leithéid nochtadh mígheanasach, stalcaireacht, mealltóireacht, a chur orthu a bheith ag amharc ar nó a bheith páirteach i dtáirgeadh ábhair a bhaineann le mí-úsáid ghnéasach, nó a chur orthu breathnú ar ghníomhaíocht ghnéasach. D’fhéadfadh sé go mbaineann sé le teagmháil chorpartha, lena n-áirítear ar a laghad gníomhaíochtaí gnéasacha treáiteacha neamh-chomhthoiliúil, leithéid baint d’aon turas (ar a dtugtar crúbáil). Tá foréigean gnéasach le feiceáil i ngach cuid den tsochaí, is cuma faoi inscne, aois, cumas, creideamh, cine, eitneacht, cúinsí pearsanta, cúlra airgeadais nó claonadh gnéis.

**Mí-úsáid shíceolaíoch/mhothúchánach:** Mí-úsáid shíceolaíoch/mhothúchánach is ea iompar a dhéanann dochar síceolaíoch nó a chuireann anacair intinne trí bhagairt, uirísliú nó iompraíocht eile bhriathartha nó neamhbhriarthartha. Féadfaidh sé go n-áirítear air seo bagairtí, uirísliú nó magadh, eagla roimh fhoréigean a spreagadh, scairteach, béicíl agus mallachtach, lochtú, smachtú, imeaglú agus comhéigean.

**Mí-úsáid airgeadais:** Mí-úsáid airgeadais is ea goid, calaois nó buirgléireacht iarbhír nó iarracht orthu. Is é mí-leithghabháil nó mí-úsáid airgid, maoine, leasa, earraí ábharacha nó idirbheart sócmhainní nár thug an duine comhthoil nó nach bhféadfadh an duine comhthoil a thabhairt ina leith, nó a bhí déanta neamhbhailí ag imeaglú, comhéigean nó dullamullóg. Féadfar go n-áireofar leis seo dúshaothrú, cúigleáil, pinsean nó leasa a choinneáil siar nó brú curtha maidir le tiomnaí, maoin nó oidhreacht.

**Mí-úsáid institiúideach** Mí-úsáid institiúideach is ea drochíde nó faillí ar aosach ag réimeas nó daoine i suíomhanna ina bhfuil daoine a fhéadfaidh a bheith faoi riosca ina gcónaí ann nó a úsáideann siad. Is féidir leis seo tarlú in aon eagraíocht, laistigh agus lasmuigh de sholáthar Cúraim Sláinte agus Shóisialta (CSS). Féadfaidh mí-úsáid institiúideach tarlú nuair atá na gnáthaimh, córais agus réimis ina gcúis le droch-chaighdeáin chúraim, droch-chleachtais agus drochiompraíochtaí, réimis dholúbtha agus gnáthaimh righne a sháraíonn dínit agus cearta daonna na n-aosach agus a chuireann iad faoi riosca dochair. Féadfaidh mí-úsáid institiúideach tarlú laistigh de chultúr a shéanann, a shrianann nó a chiorraíonn príobháideachas, dínit, rogha agus neamhspleáchas. Is é atá i gceist leis teip choiteann soláthraithe seirbhíse nó eagraíochta seirbhísí sábháilte agus oiriúnacha a chur ar fáil, agus áirítear leis teip a chinntiú go bhfuil na bearta coisctheacha agus/nó cosantacha riachtanacha i bhfeidhm.

**Faillí:** Tarlaíonn faillí nuair a choinníonn duine siar d’aon turas, nó nuair a theipeann orthu iad a chur ar fáil, cúram agus tacaíocht oiriúnach agus imleor a theastaíonn ó aosach eile. Féadfaidh sé a bheith mar gheall ar eolas nó ar fheasacht, nó teip gníomh réasúnta a dhéanamh nuair a chuirtear san áireamh an t-eolas agus na fíricí atá ar fáil dóibh ag an am. Féadfaidh sé go n-áirítear leis faillí chorpartha an oiread sin go ndéantar lagú ar shláinte nó ar fholláine, barraíocht nó gan go leor cógais a thabhairt, teip rochtain a thabhairt ar chúram sláinte nó sóisialta oiriúnach, riachtanais na beatha a choinneáil siar, leithéid cothú imleor, teas nó éadaí, nó teip idirghabháil i gcásanna atá contúirteach do na daoine atá i gceist nó do dhaoine eile, go háirithe nuair nach bhfuil an cumas ag an duine riosca a mheas.

**Dúshaothrú** is ea drochíde, ionramháil nó mí-úsáid cumhachta agus smachta d’aon turas ar dhuine eile; buntáiste a bhreith ar leanbh eile nó ar shuíomh, ach ní i gcónaí, ar mhaithe le gnóthú pearsanta as iad a úsáid mar earra. Féadfaidh sé a bheith le feiceáil ina lán foirmeacha lena n-áirítear sclábhaíocht, daoirse, obair éigeantais nó oibleagáideach, foréigean agus mí-úsáid bhaile, foréigean agus mí-úsáid ghnéasach, nó gáinneáil ar dhaoine.

Níl an liosta seo de chineálacha iompraíochta díobhála cuimsitheach agus ní liostaítear iad in ord tosaíochta. Tá táscairí eile ann nár chóir neamhaird a dhéanamh orthu. Is féidir má tá dochar á dhéanamh ar dhuine ar bhealach amháin go bhféadfaidh sé/sí a bheith ag fulaingt dochair ar bhealaí eile.

Breathnaítear ar íospartaigh an fhoréigin agus na mí-úsáide baile, na gáinneála ar dhaoine agus coireanna fuatha mar aosaigh óna dteastaíonn cosaint. Tá straitéisí agus meicníochtaí faoi leith i bhfeidhm le riar ar riachtanais chúraim agus chosanta faoi leith na n-aosach seo agus le rochtain ar an gcóir tríd an gcóras dlí choiriúil. Tá sé riachtanach ábhair imní um chumhdach mar seo a chur ar aghaidh chuig na seirbhísí cuí d’aosaigh. Níl féindochar ná féinfhaillí san áireamh faoi shainmhíniú ‘aosach ón dteastaíonn cosaint.’ Éileoidh gach cás measúnú gairmiúil Cúraim Sláinte agus Shóisialta (CSS) leis an bhfreagairt chuí a dheimhniú agus le machnamh a dhéanamh má éilíonn aon fhachtóirí bunúsacha freagairt.

**Foréigean agus Mí-Úsáid Bhaile** Foréigean nó mí-úsáid bhaile is ea ‘iompraíocht bhagrach, smachtúil, comhéigneach, foréigean nó mí-úsáid (síceolaíoch, fíorúil, fisiceach, briathartha, gnéasach, airgeadais nó mothúchánach) a déanta ar aon duine (is cuma cén aois, eitneacht, creideamh, inscne, aitheantas inscne, gnéaschlaonadh nó aon chineál míchumais) ag dlúthpháirtí nó ball teaghlaigh reatha nó san a atá caite’. Is é go bunúsach atá san fhoréigean agus mí-úsáid bhaile patrún iompraíochta ina mbaineann duine amháin úsáid agus mí-úsáid as cumhacht le duine eile. De ghnáth tarlaíonn sé go minic agus buanseasmhach. Is féidir go n-áirítear leis foréigean ag mac, iníon, máthair, athair, fear céile, bean chéile, páirtí saoil nó aon duine eile a bhfuil dlúthchaidreamh acu leis an íospartach. Tarlaíonn sé i ngach cuid den tsochaí, is cuma cén aois, inscne, cine, grúpa eitneach nó creidimh, gnéaschlaonadh, saibhreas, míchumas nó tíreolaíocht.

**Gáinneáil ar Dhaoine/Sclábhaíocht na Linne Seo:** Is é atá i gceist le gáinneáil ar dhaoine/sclábhaíocht na linne seo daoine a fháil agus a aistriú de mhodhanna míchuí, lena n-áirítear fórsa, bagairt nó dullamullóg, ar mhaithe le hiad a dhúshaothrú. Is féidir leis a bheith ina lán foirmeacha, lena n-áirítear daoirse bhaile, coiriúlacht d’éigean, dúshaothrú gnéasach agus cruinniú orgán. Is féidir le híospartaigh na gáinneála ar dhaoine/sclábhaíocht na linne seo teacht ó gach cuid den tsaol; is féidir leo a bheith fireann, baineann, ina leanaí nó ina n-aosaigh, agus féadfaidh siad teacht ó phobail inimirce nó dhúchasacha. Is é an fhreagairt ar aosaigh atá ag fulaingt gáinneáil ar dhaoine/sclábhaíocht na linne seo i gcónaí an eachtra a thuairisciú do SPTÉ.

**Coireacht fuatha:** Coireacht fuatha is ea aon eachtra atá in choir coiriúil a bhraitheann an t-íospartach nó aon duine eile gur claon, leithcheal nó fuath in éadan cine, creideamh reiligiúnach, gnéaschlaonadh, míchumas, tuairim pholaitiúil nó aitheantas inscne iarbhír nó braite duine. Is é an fhreagairt ar aosaigh atá ag fulaingt coiriúlacht fuatha de ghnáth an eachtra a thuairisciú do SPTÉ.

**Féinfhaillí agus Féindochar:** Féinfhaillí agus Féindochar is ea nuair a dhéanann duine faillí thromchúiseach ina c(h)úram agus leas féin trí é/í féin agus/nó daoine eile a chur faoi riosca tromchúiseach. Is é an fáth go bhfuil an cheist seo dáiríre go n-aithnítear nach rogha phearsanta nó aistíl go díreach í an fhéinfhaillí ag daoine leochaileacha, ach speictream d-iompraíochtaí a bhaineann le níos mó galrachta, báis agus laguithe i ngníomhaíochtaí an tsaoil laethúil. Mar sin ba chóir breathnú ar chásanna d’fhéinfhaillí a atreoraítear mar rabhaidh maidir le fadhbanna bunúsacha a d’fhéadfadh a bheith tromchúiseach agus a éilíonn measúnú agus cóir leighis (Naik et al, 2007).

*Adult Safeguarding Operational Procedures 2016*

Tá de cheart ag aosaigh a éiríonn leochaileach:

* go léireofar an meas agus an dínit chéanna orthu le haosach ar bith eile trí aitheantas a thabhairt:

dá n-uathúlacht agus dá riachtanais phearsanta;

* go dtabharfaí rochtain dóibh ar eolas agus ar fhaisnéis ar bhealach is féidir leo a thuiscint le cuidiú leo roghanna eolacha a dhéanamh;
* go dtabharfaí faisnéis dóibh, agus cuidiú praiticiúil maidir le, iad féin a choinneáil sábháilte agus iad féin a chosaint ó mhí-úsáid;
* maireachtáil go sábháilte gan eagla roimh fhoréigean de chineál ar bith;
* go léireofar meas ar a n-airgead, a n-earraí agus a sealúchas agus cosaint chomhionann a fháil dóibh féin agus dá maoin tríd an dlí;
* go dtabharfaí treoir agus cuidiú dóibh agus iad ag lorg cabhrach tar éis mí-úsáide;
* go dtabharfaí tacaíocht dóibh agus iad ag déanamh a gcinntí féin faoi conas is mian leo dul ar aghaidh má tharlaíonn mí-úsáid agus go mbeidh a fhios acu go measfar a mianta a bheith fíorthábhachtach ach amháin má mheastar é a bheith riachtanach ar mhaithe lena sábháilteacht féin nó sábháilteacht daoine eile cúrsa eile a ghlacadh, nó má éilíonn an dlí sin a dhéanamh;
* go dtabharfar tacaíocht dóibh agus iad ag déanamh gearáin;
* go ndéanfar imscrúdú ar chásanna líomhnaithe, amhrasta nó dearbhaithe go pras agus go cuí;
* tacaíocht, oideachas agus comhairleoireacht a fháil tar éis mí-úsáide;
* sásamh a lorg trí ghníomhaireachtaí oiriúnacha.

*Daoine atá faoi riosca atá faoi Riosca Mí-Úsáide a Chumhdach Polasaí & Nósanna Imeachta Náisiúnta*

**SAINCHEISTEANNA A BHAINEANN LE CUMHDACH A AITHINT**

Níl sé furasta i gcónaí mí-úsáid a aithint. Níl sé simplí i gcónaí mí-úsáid a aithint agus féadfaidh duine níos mó ná cineál amháin dochair shuntasaigh a fhulaingt.

Is é is **ábhar imní** ann mothú buartha faoi iompar nó cleachtas duine, arbh fhéidir gur comhartha é ar shaincheisteanna maidir le cumhdach.

Is é is **eachtra** maidir le cumhdach ann gníomh mí-úsáide, iompraíocht mhí-oiriúnach, nó droch-chleachtas a fheiceann duine éigin.

Is é is **líomhain** ann maíomh nó dearbhú go bhfuil gníomh nó gníomhartha mí-úsáide déanta ag duine éigin.

Is é is **nochtadh eolais** ann nuair a insíonn leanbh, duine óg agus/nó aosach faoi mhí-úsáid. D’fhéadfadh sé go bhfuil nó nach bhfuil líomhain ann in éadan mí-úsáideoir ‘ainmnithe’

Ní orainne atá an fhreagracht san eagraíocht a shocrú ar tharla mí-úsáid nó atá nó nach bhfuil leanbh nó duine óg faoi riosca suntasach dochair ó dhuine éigin.

Tá, áfach, freagracht agus dualgas againn **gníomhú**: Ba chóir do bhaill foirne/saorálaithe aon ábhair imní eachtraí maidir le cumhdach a thuairisciú don Duine Teagmhála Ainmnithe ionas gur féidir leis na gníomhaireachtaí cuí fiosrú a dhéanamh agus aon ghníomh riachtanach a dhéanamh leis an leanbh, duine óg, nó aosach a chosaint.

Tá bealaí éagsúla ann a d’fhéadfaí a thabhairt le fios duit go bhfuil duine ag fulaingt mí-úsáide:

* féadfaidh siad a insint duit;
* féadfaidh duine eile a insint duit faoina n-ábhair imní nó faoi rud éigin is cúis imní duit;
* féadfaidh siad comharthaí a léiriú go bhfuil gortú fisiceach acu nach bhfuil míniú sásúil nó inchreidte ann lena aghaidh;
* d’fhéadfadh a gcuma nó a n-iompar a bheith ina gcúis duit a bheith in amhras faoi mhí-úsáid nó faillí;
* tá tú míchompordach mar gheall ar iompraíocht duine atá cóngarach dóibh (féadfar go n-áirítear leis seo ball foirne/saorálaithe eile, comhaoiseach nó ball teaghlaigh);

Ba chóir go mbeadh gach ball foirne/saorálaí a bheith in ann táscairí go bhféadfaidh leas nó sábháilteacht duine a bheith faoi riosca a aithint agus ba chóir go mbeadh siad in ann gníomhú mar gheall orthu.

Cé a d’fhéadfadh a bheith mar mhí-úsáideoir? **D’fhéadfadh duine ar bith a bheith ann.**

Cén áit a bhféadfadh an mhí-úsáid tarlú? **Is féidir le mí-úsáid tarlú in aon áit.**

**Níor chóir aon duine a mheas mar dhuine nach féidir a bheith in amhras faoi go ndéanfadh siad mí-úsáid.**

**Má fheiceann baill foirne/saorálaithe iompraíocht is cúis imní í nó droch-chleachtas caithfidh siad seo a thuairisciú don Duine Teagmhála Ainmnithe.** Féadfaidh sé gur mian le baill foirne/saorálaithe meas a léiriú ar neamhspleáchas/príobháideachas agus nach mian leo cur isteach ach tá sé tábhachtach a chuimhneamh go dtarlaíonn mí-úsáid nó dochar mar gheall ar fhaillí agus easpa cosanta an oiread agus gníomhartha mí-úsáide a dhéantar.

**FREAGAIRT AR SHAINCHEISTEANNA A BHAINEANN LE CUMHDACH**

Líomhaintí i gcoinne baill foirne/saorálaithe

Má dhéantar líomhain i gcoinne baill foirne/saorálaithe ba chóir seo a thuairisciú don Duine Teagmhála Ainmnithe, de réir an nóis imeachta tuairiscithe. Rachaidh an Duine Teagmhála Ainmnithe i gcomhairle leis an gCeannasaí agus le hAcmhainní Daonna.

Má tá an líomhain faoi nó má bhaineann sí leis an Duine Teagmhála Ainmnithe, ba chóir tuairisc a dhéanamh don Leas-Duine Teagmhála Ainmnithe, agus rachaidh siadsan i gcomhairle leis an gCeannasaí agus le hAcmhainní Daonna.

Athbhreithneoidh an Duine Teagmhála Ainmnithe an líomhain agus déanfaidh siad cinneadh an gcomhlíonann an líomhain an tairseach le bheith atreoraithe go seachtrach chuig Foirne Geata Iontaobhais Sláinte agus Cúraim Shóisialta nó SPTÉ. Mura bhfuil an Duine Teagmhála Ainmnithe cinnte an gcomhlíonann líomhain an tairseach le bheith atreoraithe go seachtrach ba chóir dóibh comhairle a lorg ó ghníomhaireacht chuí. Beidh ar Acmhainní Daonna dul i gcomhairle de réir mar is gá leis an Iontaobhas Sláinte agus Cúraim Shóisialta (ISCS) de réir cleachtais smachta.

Is féidir machnamh a dhéanamh ar bhaill foirne/saorálaithe i gceist a chur ar fionraí go sealadach (nó iad a bhogadh go dualgais eile) a fhad is go bhfuil údaráis reachtúla ag déanamh an imscrúduithe.

Más ionann na líomhaintí agus gníomh (nó gníomhartha) féideartha mí-iompair thromchúisigh, cuirfidh Cumann Gaelach Leath Chathail tús le cleachtais smachta go hinmheánach.

*Atreorú go dtí an tSeirbhís Nochta Eolais agus Urchoisc*

Má sheastar le líomhain i gcoinne baill foirne/saorálaithe, is é sin, más ea go bhfuil dochar déanta ag an duine nó go bhfuil leanbh, duine óg agus/nó aosach curtha faoi riosca dochair agus go bhfuil an duine bainte ar shiúl go buan ag an eagraíocht ó ghníomhaíocht rialaithe, tá dualgas dlíthiúil ag an eagraíocht faoi *Safeguarding Vulnerable Groups (NI) Order* (mar atá leasaithe ag *Protection of Freedoms Act* 2012) leis an duine a atreorú chuig an tSeirbhís Nochta Eolais agus Urchoisc má tá critéir atreoraithe comhlíonta. Má tá na critéir tarchurtha comhlíonta ach éiríonn an ball foirne as, má théann sé/sí ar scor nó má dhéantar iomarcach é/í nó má fhágann sé/sí an eagraíocht, is cóir atreorú a dhéanamh go fóill go dtí an tSeirbhís Nochta Eolais agus Urchoisc.

Ábhair imní maidir le teip cloí le Polasaithe agus Nósanna Imeachta um chumhdach

Má tá ábhair imní ag baill foirne/saorálaithe ag Cumann Gaelach Leath Chathail faoi chomhghleacaí gan a bheith ag comhlíonadh riachtanais ár bPolasaithe agus Nósanna Imeachta um chumhdach, ar an gcéad dul síos ba chóir a chur i gcuimhne don chomhghleacaí a thábhachtaí atá sé cloí lenár bpolasaithe agus nósanna imeachta agus leis an gcleachtas is fearr.

Má tá ábhair imní ag baill foirne/saorálaithe fós, ba chóir iad seo a chur i láthair an Duine Teagmhála Ainmnithe. Rachaidh an Duine Teagmhála Ainmnithe i gcomhairle le bainisteoir líne a duine agus féadfaidh siad atreorú go dtí Acmhainní Daonna, más gá.

Plé le Nochtuithe Eolais

Labhróidh leanaí, daoine óga, agus aosaigh faoina n-ábhair imní agus faoina bhfadhbanna le daoine a bhraitheann siad a bhfuil siad in ann muinín a chur iontu; ní gá gur baill foirne shinsearacha nó saorálaithe sinsearacha a bheadh ann. Má thagann duine chugat is dóigh leat atá ag iarraidh a insint duine faoi mhí-úsáid a d’fhulaing siad, ba chóir duit éisteacht go dearfach agus na nósanna imeachta maidir le hábhair imní maidir chumhdach a leanúint, ach tá rudaí áirithe breise duit le cur san áireamh:

* **Cinntigh go bhfuil an duine sábháilte láithreach**. Má tá cabhair leighis/poilíní ag teastáil go práinneach, cuir glao ar na seirbhísí éigeandála.
* **Fan socair agus éist go hairdeallach:** Ná léirigh do thuairimí féin ar an gceist. D’fhéadfadh freagairt a léiríonn gur baineadh geit asat nó go gceapann tú go bhfuil sé dochreidte a thabhairt ar dhuine ‘dúnadh síos’, an scéal a tharraingt siar nó stad de bheith ag caint, mar sin déan iarracht fanacht socair.
* **Léirigh gur cás leat an scéal agus tabhairt aitheantas ar a bhfuiltear á rá**; tá siad tar éis é a insint duit mar tá cabhair uathu agus creideann siad gur tusa an duine a chreidfidh iad agus a chabhróidh leo.
* **Inis dóibh nach orthu an locht**. Ní ar an duine a d’fhulaing í an locht as mí-úsáid, agus is gá seo a bheith ar eolas acu.
* **Inis don duine go bhfuil an rud ceart déanta acu é a rá leat**; Má chuirtear duine a bhí, is dócha, ag coinneáil mí-úsáid faoi rún ar a suaimhneas is féidir leis dul i gcion go mór orthu.

Is féidir leis a bheith deacair do dhaoine mí-úsáid a nochtadh. Is minic eagla a bheith orthu go mbeidh iarmhairtí ann. Déanann cuid daoine moill sula ndeir siad le duine éigin faoi mhí-úsáid ar feadh achar fada ama, agus ní insíonn daoine eile choíche, fiú más mian leo é a insint. Tá sé tábhachtach do dhaoine go gcreidtear iad agus tá sé ríthábhachtach go ngníomhóidh tú ar an méid a dúradh leat.

* **Abair go gcreideann tú iad.** Féadfaidh duine mí-úsáid a choinneáil faoi rún ar eagla nach gcreidfear iad. Tá siad tar éis é a insint duit mar tá cabhair uathu agus creideann siad gur tusa an duine a chreidfidh iad agus a chabhróidh leo;
* **Ná labhair leis an mí-úsáideoir líomhnaithe.** Má thugann tú aghaidh ar an mí-úsáideoir líomhnaithe faoin méid a dúradh leat d’fhéadfadh sé an cás a dhéanamh i bhfad níos measa don duine;
* **Mínigh an méid a dhéanfaidh tú ina dhiaidh sin.** Mínigh don duine ar bhealach atá oiriúnach dá n-aois go mbeidh ort an mhí-úsáid a thuairisciú do dhuine éigin a bheidh in ann cuidiú.

Má fhaigheann tú nochtadh ó aosach tá sé tábhachtach a bheith oscailte agus trédhearcach na céimeanna a chaithfidh tú a ghlacadh tar éis an nochtadh a fháil. Cuimhnigh agus cumas an aosaigh a chur san áireamh.

Ag brath ar na cúinsí faoi leith, e.g. aois an aosaigh, leibhéal tuisceana, féadfaidh sé gur gá urlabhraí a bheith i láthair le gur féidir glór an aosaigh a chloisteáil ar bhealach níos éifeachtaí. D’fhéadfadh sé gur seo ceannaire grúpa, cúramóir nó tuismitheoir an aosaigh, ach amháin gurb ise nó eisean an duine is ábhar imní ann. Mura bhfuil an duine maoirseachta ar fáil, is féidir baill foirne/saorálaithe eile (an Duine Teagmhála Ainmnithe is fearr) a úsáid le cuidiú glór an aosaigh a chur i láthair más cuí.

* **Cuir in iúl don duine go nglacfar go dáiríre leis an eolas** agus tabhair sonraí ar cad é a tharlóidh ina dhiaidh sin, lena n-áirítear teorainneacha agus srianta na rúndachta;
* **Mínigh dóibh gurb é do dhualgas d’ábhar imní a chomhroinnt** le do Dhuine Teagmhála Ainmnithe ach amháin go méadódh sé a riosca dá ndéanfá sin – i.e. gurb é an Duine Teagmhála Ainmnithe ábhar na líomhaintí. Sa chás seo ba chóir teagmháil a dhéanamh leis an Leas-Duine Teagmhála Ainmnithe.
* **Cuir an duine ar a suaimhneas go gcoinneofar páirteach iad ag gach céim**; mínigh go lorgóidh an Duine Teagmhála Ainmnithe a dtoiliú sula ndéanfar aon atreorú go gníomhaireachtaí seachtracha;
* **Má cheapann tú go bhfuil coir tar éis tarlú** bíodh a fhios agat go bhféadfaidh fianaise leighis agus fhóiréinseach a bheith ag teastáil. Déan machnamh ar an ngá le hatreorú tráthúil go dtí an tseirbhís póilíneachta agus cinntigh nach ndéanfaidh tú aon rud le fianaise a thruailliú;
* **Comhlánaigh foirm le haghaidh Eachtra maidir le Cumhdach** a luaithe agus is féidir agus tuairiscigh don Duine Teagmhála Ainmnithe láithreach.

Cibé acu a fhaigheann tú nochtadh ó leanbh, duine óg nó aosach, **NÁ DÉAN** aon cheann de na rudaí seo:

* Duine a stopadh ó eolas a nochtadh duit;
* Gealltanais a dhéanamh faoin todhchaí;
* Gealltanas a thabhairt rúin a choinneáil;
* An mí-úsáideoir líomhnaithe a cháineadh;
* Treoircheisteanna a úsáid nó focail a chur i mbéal an duine;
* Brú a chur ar an duine le haghaidh tuilleadh sonraí nó a thabhairt orthu an scéal a athinsint gan ghá;
* Cúlchaint a dhéanamh faoin nochtadh nó an t-eolas a thabhairt ar aghaidh d’aon duine nach gá dóibh a bheith ar an eolas;
* Teagmháil a dhéanamh leis an duine a líomhnaíodh go ndearna siad an dochar;
* Iarracht a dhéanamh an scéal a fhiosrú tú féin;
* Sonraí faoi d’ábhair imní a fhágáil ar ghlórphost nó i ríomhphost.

**Ná déan moill an mhí-úsáid a thuairisciú**. Más luaithe a thuairiscítear an mhí-úsáid tar éis nochtadh eolais is amhlaidh is fearr.

**Tuairiscigh láithreach** don Duine Teagmhála Ainmnithe. Comhlánaigh foirm le haghaidh Eachtra maidir le Cumhdach a luaithe agus is féidir agus tabhair don Duine Teagmhála Ainmnithe a luaithe agus is féidir í. Déanfaidh an Duine Teagmhála Ainmnithe aon ghníomh láithreach is gá lena chinntiú go bhfuil an leanbh, duine óg, nó aosach atá faoi riosca sábháilte agus déanfaidh siad cinneadh maidir le cathain is cuí labhairt leis an duine faoi na hábhair imní agus faoi aon ghníomhartha molta.

Conas Nochtadh Eolais a Thaifeadadh

Má nochtann duine mí-úsáid duit, caithfidh tú Foirm le haghaidh Eachtra maidir le Cumhdach (féach Aguisín 3) agus tabhair í do do Dhuine Teagmhála Ainmnithe. Má tá deacrachtaí litearthachta nó teanga agat, féadfaidh an Duine Teagmhála Ainmnithe cuidiú leat an fhoirm a chomhlánú ach caithfear seo a léiriú ar an fhoirm le haghaidh eachtra.

Coinneoidh an Duine Teagmhála Ainmnithe an Fhoirm le haghaidh Eachtra maidir le Cumhdach go slán agus faoi rún. Coinneofar taifid um chumhdach le “stádas cosanta” (mar a shainmhíníonn reachtaíocht um Chosaint Sonraí) ar feadh 3 bliana tar éis na heachtra/an ábhair imní a lua nó má iarrann an SPTÉ, ISCS nó údaráis reachtúla é go dtí go ndearbhóidh siad nach bhfuil an t-eolas ag teastáil a thuilleadh. Coinneofar taifid um chumhdach a bhaineann le leanaí nó daoine óga le stádas cosanta (mar a shainmhíníonn reachtaíocht um Chosaint Sonraí) go dtí 23ú breithlá is eol nó a bhraitear a bheith ag an duine.

Nuair atá tú ag taifeadadh an nochtaithe eolais caithfidh tú:

* nóta a dhéanamh, a luaithe agus is féidir, ar an méid a dúirt an duine, ag úsáid a gcuid focal féin;
* cur síos a dhéanamh ar na cúinsí inar tharla an nochtadh eolais. Aire a thabhairt idirdhealú a dhéanamh idir fíric, breathnóireacht, líomhain agus tuairim. Tá sé tábhachtach an t-eolas atá agat a bheith cruinn; agus,
* bí aireach ar an ngá le rúndacht, nach ceadmhach an t-eolas seo a chomhroinnt ach le do Dhuine Teagmhála Ainmithe agus le daoine eile ar bhonn riachtanais amháin.

Toiliú agus Cumas d’Aosaigh faoi Riosca

Tá sé tábhachtach an t-aosach atá faoi riosca a choinneáil páirteach i rith an phróisis agus toiliú a lorg le haghaidh aon atreorú chuig údaráis reachtúla /SPTÉ ach amháin go bhfuil an t-aosach i mbaol dochair go gearr. Níl Daoine Teagmhála Ainmnithe in ann a dheimhniú cén cumas atá ag aosaigh; mura bhfuil tú cinnte an bhfuil aosach in ann toiliú is cóir duit teagmháil a dhéanamh le Foireann um chumhdach leanaí agus Cosaint FSS/an Iontaobhais um Shláinte agus Cúram Sóisialta le treoir agus comhairle a fháil.

Tagann dúshláin faoi leith chun cinn i gcásanna ina bhfuil ábhair imní maidir le mí-úsáid fhéideartha aosaigh leochailigh agus nach bhfuil an duine sin ag iarraidh a bheith páirteach nó comhoibriú le hidirghabhálacha.

 Is féidir leis seo a bheith casta, go háirithe i gcásanna baile. Má chuireann aosach in iúl nach mian leo a bheith páirteach nó comhoibriú leis an FSS/ISCS agus tá ábhair imní fós ag an FSS/ISCS beidh ar an FSS/ISCS machnamh a dhéanamh ar cheist an chumais agus ina leith seo nótálfar na nithe seo a leanas:

* Tá toimhdiú ann go bhfuil cumas ag gach aosach.
* Tá de cheart ag aosach ag a bhfuil cumas gan a bheith páirteach leis an FSS/ISCS nó aon seirbhísí, más mian leo sin.
* Má tá ábhar imní ann go bhfuil aosach atá faoi riosca agus go bhféadfaidh sé go bhfuil nó nach bhfuil de chumas acu cinntí a dhéanamh, féadfaidh sé go maith go bhfuil oibleagáidí ar an FSS/ISCS in leith.
* Ba chóir don FSS/ISCS machnamh a dhéanamh an bhfuil neamh-chomhoibriú an duine mar gheall ar cheisteanna cumais, an bhfuil sé dá ndeoin, nó an bhféadfadh sé gur ó chineál éigin comhéigin, mar shampla, a thagann sé.

Caithfear cinntí maidir leis na céimeanna cuí atá le glacadh i gcásanna mar seo a dhéanamh ar bhonn cás ar chás agus le comhairle ghairmiúil chuí. Tá sé tábhachtach chomh maith na feidhmeanna agus an méid atá le déanamh ag gníomhaireachtaí ábhartha faoi leith, lena n-áirítear an SPTÉ, ISCS agus údaráis áitiúla. Tá comhoibriú idirghníomhaireachta go háirithe tábhachtach sna cásanna seo.

I gcásanna ina bhfuil aosach i mbaol go gearr féadfaidh sé nach féidir a mianta a phlé leo agus nach féidir toiliú bailí a fháil. Faoi na tosca seo, ba chóir do bhaill foirne/saorálaithe cibé gníomh a bhraitheann siad a bheith oiriúnach a dhéanamh leis an aosach a chosaint, lena n-áirítear idirghabháil leighis agus/nó SPTÉ a lorg.

Nochtadh Siarghabhálach ag Aosaigh

Is féidir go ndéanfar líomhaintí mí-úsáide roinnt blianta tar éis na heachtra féin. Féadfaidh sé go bhfuil seo mar gheall ar athrú i gcúinsí don mharthanóir nó don mhí-úsáideoir líomhnaithe. Caithfidh aon líomhaintí mí-úsáid nár tharla le gairid na nósanna imeachta um chumhdach a leanúint. Má tá cúis ann le himní caithfear údaráis reachtúla (SPTÉ agus Foirne Geata ISCS) a chur ar an eolas. Is gá na pointí seo a leanas a chur san áireamh:

* dearbhaigh go soiléir leis an ngearánaí aosaigh an bhféadfaidh aon duine a bheith faoi riosca dochair faoi láthair ón duine atá siad ag rá a rinne mí-úsáid orthu san am a chuaigh thart.
* cuir in iúl don duine atá ag déanamh an ghearáin gur chóir dóibh teagmháil a dhéanamh le SPTÉ. Spreag iad le sin a dhéanamh ach aithin na céimeanna cróga atá glactha acu cheana ag tosú ag caint faoina n-eispéireas. Tá sé tábhachtach an duine a bheith eolach gur féidir nár stad mí-úsáideoir de bheith ag déanamh mí-úsáide tar éis deireadh teacht ar a mí-úsáid áirithe féin agus má rinne an duine mí-úsáid orthu féadfaidh siad a bheith fós ag déanamh dochair do dhaoine eile. Ba chóir seo a dhéanamh gan cur le ciontacht mhí-chuí a fhéadfaidh a bheith á brath ag an marthanóir as gach teacht chun tosaigh níos luaithe;
* má dhiúltaíonn an gearánaí leis na húdaráis reachtúla ach má thug siad go leor sonraí le duine a aithint CAITHFEAR an t-eolas seo a chomhroinnt le SPTÉ. Níl an sárú seo ar iontaoibh an ghearánaí oiriúnach ach amháin má tá aon fhéidearthacht ann go bhfuil an coireach fós ina riosca do leanaí/daoine óga nó go bhféadfaí iad a ionchúiseamh (i.e. go bhfuil siad fós beo). Cuimhnigh, tá leas aon leanaí nó daoine óga atá faoi riosca reatha ar an rud is tábhachtaí. Caithfidh seo tús áite a ghlacadh thar aon iarratas ar rúndacht ón duine atá ag tabhairt an eolais/na líomhna duit. Ba chóir seo a mhíniú dóibh ag an gcéim is luaithe agus is féidir;
* tairg tacaíocht don ghearánaí nuair atá siad ag déanamh gearán oifigiúil le SPTÉ;
* treoraigh an gearánaí go gníomhaireachtaí tacaíochta atá in ann comhairleoireacht a chur ar fáil, mar shampla:

NEXUS www.nexusni.org/

* Béal Feirste – 028 9032 6803
* Doire - 028 7126 0566
* Inis Ceithleann - 028 6632 0046
* Nuair a roghnaíonn aosach atá ag déanamh gearáin gan an scéal a thuairisciú do SPTÉ agus go bhfuil an fhéidearthacht pléite agat cheana féin aon leanbh/duine óg a bheith fós faoi riosca **CAITHFIDH** tú cleachtais tuairiscithe Chumann Gaelach Leath Chathail a leanúint agus SPTÉ nó Foireann Gheata a chur ar an eolas láithreach maidir le haon ghné inaitheanta den líomhain lena n-áirítear ainm an mhí-úsáideora líomhnaithe. Ba chóir a chur in iúl don duine atá ag déanamh an ghearáin gur seo freagracht mhorálta agus dhlíthiúil na heagraíochta. Más mian leis an duine fanacht anaithnid ba chóir meas a léiriú air seo, ach arís a mhíniú dóibh mura bhfuil a thuilleadh comhoibrithe ann gur féidir gur beag gníomh is féidir le SPTÉ a dhéanamh le daoine eile a chosaint. Spreag iad le labhairt go díreach le Foirne Geata, mura labhróidh siad le SPTÉ, le go mbeidh ISCS níos ábalta cinneadh a dhéanamh an bhfuil aon ghníomh ann is féidir leo a dhéanamh le leanaí, daoine óga, nó aosaigh faoi riosca a chosaint, mar tá á dtairseach le haghaidh idirghabhála níos ísle ná an fhianaise a theastaíonn le haghaidh aon ionchúisimh ceartais choiriúil.

**SAINCHEISTEANNA A BHAINEANN LE CUMHDACH A THUAIRISCIÚ**

**CÉIM 1 – TUAIRISCIÚ**

**Gach ball foirne nó saorálach**

Más amhlaidh, mar chuid de do ról le Cumann Gaelach Leath Chathail:

(a) go bhfuil amhras ort go raibh nó go bhfuil leanbh, duine óg nó aosach faoi riosca mí-úsáide; nó

(b) gur tugadh nochtadh eolais duit; nó

(c) go bhfaigheann tú gearán ó bhall den phobal maidir le saincheist um chumhdach; nó

(d) go ndéantar líomhain dhíreach i do choinne nó i gcoinne baill foirne/saorálaithe eile; nó

(e) go mbreathnaíonn tú iompraíochtaí ag ball den phobal (aosach nó duine óg) a bhaineann le cumhdach, daoine óga, nó aosach;

(f) má fhaigheann tú amach go bhfuil droch-chleachtas um chumhdach ar siúl, má tá tú in amhras go bhféadfaidh droch-chleachtas um chumhdach a bheith ag tarlú, nó má deirtear leat faoi rud éigin a d’fhéadfadh a bheith ina dhroch-chleachtas um chumhdach.

**Caithfidh tú Foirm le haghaidh Eachtra maidir le Cumhdach a chomhlánú agus tuairisciú don Duine Teagmhála Ainmnithe.**

**Ná fiosraigh tú féin – éist go díreach**

Níor cheart, in am ar bith, d’aon bhall foirne/saorálaí féachaint le plé le fadhb na mí-úsáide astu féin.

Cuir do Dhuine Teagmhála Ainmnithe ar an eolas

Má tá cosaint láithreach ó dhochar ag teastáil ón leanbh caithfidh tú teagmháil a dhéanamh le SPTÉ, Otharcharr agus Foireann Geata ISCS láithreach.

Cuir in iúl don Duine Teagmhála Ainmnithe chomh luath agus is féidir.

Scríobh nótaí go cúramach san fhoirm le haghaidh eachtra maidir le cumhdach ar an méid a chonaic tú, a chuala tú nó a insíodh duit.

Cuir síniú agus dáta ar an bhfoirm agus tabhair í don Duine Teagmhála Ainmnithe um chumhdach leanaí.

Mura bhfuil an leanbh faoi riosca dochair láithreach, scríobh nótaí go cúramach ar an méid a chonaic tú, a chuala tú nó a insíodh duit ar an bhFoirm le haghaidh Eachtra maidir le Cumhdach.

Cuir síniú agus dáta ar an bhfoirm agus tabhair í don Duine Teagmhála Ainmnithe agus leanfaidh siadsan an nós imeachta a leagtar amach i gCéim 2.

Gníomh Éigeandála

Gníomh Neamhéigeandála

**Teagmhálacha maidir le Cumhdach Aosach**

**PSNI**: Teileafón: 101

**Foireann um Chumhdach Aosach Iontaobhais SCS** Tá oibrí sóisialta ar dualgas ar fáil le do ghlao a ghlacadh Luan-Aoine 9am-5pm (seachas laethanta saoire bainc)

**Obair Shóisialta Éigeandála (Lasmuigh de Ghnáthuaireanta) 028 9504 9999** Tá oibrí sóisialta ar dualgas ar fáil le do ghlao a ghlacadh 5pm go 9am laethanta na seachtaine nó 24 uair an chloig ag an deireadh seachtaine agus laethanta saoire bainc.

**Teagmhálacha maidir le Cumhdach Leanaí & Daoine Óga**

**Foireann gheata** Tá oibrí sóisialta ar dualgas ar fáil le do ghlao a ghlacadh Luan-Aoine 9am-5pm (seachas laethanta saoire bainc)

**Seirbhís Réigiúnach Oibre Sóisialta Éigeandála** (SROSÉ) Teil: 028 9504 9999 Tá oibrí sóisialta ar dualgas ar fáil le do ghlao a ghlacadh 5pm go 9am laethanta na seachtaine nó 24 uair an chloig ag an deireadh seachtaine agus laethanta saoire bainc.

**PSNI**: Teileafón: 101

**Cabhairlíne NSPCC:** 0808 800 5000 nó ríomhphost: help@nspcc.org.uk

**Céim 2a – Ábhair Imní maidir le Cumhdach Leanaí a Athbhreithniú & a Atreorú**

**Daoine Teagmhála Ainmnithe**

Ar thuairisc maidir le hábhar imní a fháil dóibh, caithfidh an Duine Teagmhála Ainmnithe an t-ábhar imní a athbhreithniú, in éineacht le haon eolas ábhartha eile, agus cinneadh a dhéanamh, i gcomhairle le daoine eile go minic, cad iad na gníomhartha is gá a dhéanamh. Cuirfidh an Duine Teagmhála Ainmnithe Oifigeach Ainmnithe um chumhdach leanaí/Duine Teagmhála Ainmnithe an dá roinn choimircíochta maidir le haon atreoruithe seachtracha.

**Má tá an leanbh/duine óg i mbaol dochair go gairid ba chóir duit atreorú go dtí Geata agus an PSNI gan mhoill.**

**Saincheist maidir le Cumhdach**

*Má tá amhrais ann maidir le cumhdach gan riosca láithreach dochair*

Atreoraigh go dtí Foireann Gheata ISCS i scríbhinn ag úsáid a bhFoirme Tuairisce maidir le Cosaint agus Leas Leanaí/Eachtra maidir le Cumhdach.

**Lorg comhairle**

Mura bhfuil tú cinnte cén gníomh ba chóir duit a ghlacadh iarr comhairle agus tacaíocht ó Fhoireann Gheata nó ón NSPCC

**Saincheist maidir le cosaint**

*Tá riosca soiléir láithreach ann go bhfuil dochar/coir líomhnaithe ann, atreoraigh go dtí na Foireann Gheata ISCS/SPTÉ*

Atreoraigh **láithreach** ar theileafón go dtí Foireann Gheata ISCS, SPTÉ, agus/nó Otharcharr.

Nuair atá tú ag atreorú go práinneach thar ghuthán beidh ort d’atreorú a dheimhniú i scríbhinn laistigh de 24 uair an chloig (ag úsáid na Foirme Tuairiscithe maidir le Cosaint agus Leas Leanaí).

**Níl Saincheist maidir le Cumhdach ann**

Ba chóir an chúis gan tuairisciú a thaifeadadh.

Ba chóir aon ghníomh a rinneadh mar thoradh ar an ábhar imní a thaifeadadh.

Ba chóir míniú soiléir i scríbhinn a thabhairt don fhostaí nó saorálaí a thóg an t-ábhar imní ar na cúiseanna nach bhfuil an t-ábhar imní á thuairisciú do Geata.

Ba chóir a chomhairliú don fhostaí nó don saorálaí má tá imní orthu fós faoin gcás go bhfuil saoirse acu tuairisc a dhéanamh go Foireann Geata nó SPTÉ.

Aimsigh saincheisteanna oiliúna nó dea-chleachtais a éilíonn aird

Cibé cinneadh a dhéanfaidh tú, **CAITHFIDH** tú:

Gach cinneadh a rinneadh a thaifeadadh i scríbhinn, an fáth leo seo, agus cé a rinne na gníomhartha.

Tosaigh Comhad ar Chás um chumhdach a thosú (a choinneofar de réir treoracha maidir le cosaint sonraí);

Coinnigh taifead iomlán ar gach gníomh agus cinneadh;

A chinntiú go dtugtar cúram tréadach do gach ball foirne/saorálaí de réir mar is cuí.

Nuair atá atreorú á dhéanamh ba chóir duit an oiread eolais ábhartha agus is féidir leat a sholáthar faoin leanbh, a c(h)úinsí baile agus na cúiseanna le hábhar imní. D’fhéadfadh a leanas bheith san áireamh:

Ainm, seoladh agus aois an linbh;

Ainmneacha agus seoltaí tuismitheoirí nó caomhnóirí;

Ainmneacha, más eol, na ndaoine a líomhnaítear go bhfuil dochar déanta acu ar an leanbh nó nár thug siad aire chuí dóibh;

Cuntas mionsonraithe ar do chúiseanna le hábhar imní (e.g. sonraí na líomhna, dátaí eachtraí, agus cur síos ar ghortuithe);

Ainmneacha leanaí eile sa teaghlach;

Ainm na scoile ar a bhfuil an leanbh ag freastal;

D’ainm, sonraí teagmhála agus caidreamh leis an leanbh.

**Céim 2b – Ábhair Imní maidir le Cumhdach Aosach a Athbhreithniú & a Atreorú**

**Daoine Teagmhála Ainmnithe**

Ar thuairisc maidir le hábhar imní a fháil dóibh, caithfidh an Duine Teagmhála Ainmnithe an t-ábhar imní a athbhreithniú, in éineacht le haon eolas ábhartha eile, agus cinneadh a dhéanamh, i gcomhairle le daoine eile go minic lena n-áirítear an t-aosach, cad iad na gníomhartha is gá a dhéanamh. Cuirfidh an Duine Teagmhála Ainmnithe Duine Teagmhála Ainmnithe/Oifigeach Ainmnithe um chumhdach an dá roinn choimircíochta ar an eolas maidir le haon atreoruithe seachtracha.

*Mura bhfuil tú cinnte cén gníomh ba chóir duit a ghlacadh* ***iarr comhairle*** *agus tacaíocht ón bhfoireann um chumhdach leanaí agus Cosaint nó ó Fhoireann Gheata ISCS, SPTÉ.*

**Má tá an t-aosach i mbaol dochair go gairid ba chóir duit atreorú go díreach go dtí na Gardaí/SPTÉ nó ISCS**

**Saincheist maidir le Cumhdach**

*Amhrais nó ábhair imní gan riosca láithreach dochair:*

**Saincheist maidir le cosaint**

*Tá riosca soiléir láithreach ann go bhfuil dochar/coir líomhnaithe ann:*

Atreoraigh go dtí Foireann Gheata um Chosaint Aosach ISCS, SPTÉ.

**Níl Saincheist maidir le Cumhdach ann**

Déan Taifead de Chinneadh ar Fhoirm le haghaidh Eachtra maidir le Cumhdach

Aimsigh saincheisteanna oiliúna nó dea-chleachtais a éilíonn aird.

**Lorg toiliú don atreorú ón aosach**

**Toiliú diúltaithe/ní cumas acu**

**Lorg toiliú don atreorú**

**Ach, má dhiúltaítear toiliú féadfaidh tú leanúint ar aghaidh le hatreorú**

**Ná déan atreorú - Lorg Comhairle**

Déan teagmháil le Foireann Gheata um Chosaint Aosach ISCE nó Foireann um chumhdach leanaí agus Cosaint thar ghuthán agus lean a gcomhairle.

**Toiliú Tugtha**

**Atreoraigh Saincheisteanna maidir le Cumhdach** go dtí an Fhoireann um chumhdach leanaí agus Cosaint ag úsáid na Foirme Tuairisce Eachtraí nó Foireann Gheata um Chosaint Aosach ISCS/SPTÉ, le Foirm le haghaidh Eachtra maidir le Cumhdach

**Atreoraigh Saincheisteanna maidir le Cumhdach láithreach go dtí Foireann Gheata um Chosaint Aosach ISCS nó SPTÉ**

**Nuair atá tú ag atreorú go práinneach thar fóin beidh ort atreorú a dheimhniú i scríbhinn laistigh de 24 uair.**

**Níl Saincheist maidir le Cumhdach ann**

Déan Taifead de Chinneadh ar Fhoirm le haghaidh Eachtra maidir le Cumhdach.

Cibé cinneadh nó toradh atá ann, **CAITHFIDH** tú:

Gach cinneadh a rinneadh a thaifeadadh i scríbhinn, an fáth leo seo, agus cé a rinne na gníomhartha.

Tosaigh Comhad ar Chás um chumhdach leanaí a thosú (a choinneofar de réir treoracha maidir le cosaint sonraí);

Coinnigh taifead iomlán ar gach gníomh agus cinneadh;

A chinntiú go dtugtar cúram tréadach do gach ball foirne/saorálaí de réir mar is cuí.

Beidh ort an oiread sonraí agus is féidir a thabhairt (ainm, seoladh, cúinsí an aosaigh) Déan cinnte go bhfuil seo ar láimh agat nuair atá atreorú á dhéanamh agat.

**Céim 3 – Measúnuithe agus Fiosrúcháin**

Do Dhaoine Teagmhála Ainmnithe & Gníomhaireachtaí Reachtúla

Ba chóir do Fhoireann ISCS ábhartha tuairiscí a dhéanann tú faoi leanbh a admháil agus féadfaidh siad teagmháil a dhéanamh leat le haghaidh tuilleadh eolais más gá.

Déanfaidh gníomhaireachtaí reachtúla machnamh cúramach ar an atreorú chomh maith le haon eolas eile ar fáil agus déanfar measúnú um chumhdach leanaí má aithnítear riosca imleor. Féadfaidh siad a shocrú cruinniú straitéise nó Meitheal a thionól. Is cruinniú gairmithe é seo, leithéid an SPTÉ, gairmithe oideachais, seirbhísí sóisialta, agus aon eagraíochtaí eile. Féadfaidh Duine/Daoine Teagmhála Ainmnithe na heagraíochta a bheith san áireamh.

Má thugtar cuireadh dóibh, ba chóir don Duine/na Daoine Teagmhála Ainmnithe freastal ar chruinnithe straitéise agus a chinntiú go dtugtar aon mholtaí a dhéantar ag an gcruinniú sin ar ais go dtí na bainisteoirí ábhartha san eagraíocht.

Mar thoradh ar an eolas a chomhroinntear ag an gcruinniú straitéise/Meitheal féadfaidh na gníomhaireachtaí reachtúla tuilleadh fiosrúchán nó measúnaithe a dhéanamh ar an ábhar agus coinneoidh siad eagrais eile ar an eolas más gá.

**Céim 4 - Conclúidí**

Do Dhaoine Teagmhála Ainmnithe & Údaráis Reachtúla

Measúnuithe agus fiosrúcháin

Ba chóir don Duine/na Daoine Teagmhála Ainmnithe cuidiú le húdaráis reachtúla go dtí go bhfuil aon mheasúnú nó fiosrúcháin i gcrích. Cé nach bhfuil sé indéanta i gcónaí do na húdaráis reachtúla thú a choinneáil ar an eolas maidir le dul chun cinn nó toradh an cháis, féadfaidh siad dul i dteagmháil leat le hinsint ar baineadh amach tairsí agus, bunaithe air sin, an mbeidh siad ag déanamh gníomhaíochta eile.

Tar éis tabhairt faoin ábhar imní, féadfaidh údaráis reachtúla a shocrú gan tuilleadh gníomhaíochta maidir le cumhdach a dhéanamh.

Sna cúinsí seo féadfaidh an leanbh/aosach soghonta tacaíocht a fháil fós ó ghníomhaireachtaí reachtúla.

Fiú má shocraíonn údaráis reachtúla gan aon ghníomh eile a dhéanamh féadfaidh an cheist a ardaíodh a bheith ina chúis le hidirghabháil ag Cumann Gaelach Leath Chathail, agus féadfaidh sé gur mian leo leanúint ar aghaidh le nósanna imeachta bainistithe cás nó cleachtas a athbhreithniú.

Má bhraitheann údaráis reachtúla go bhfuil cúiseanna ann le tuilleadh gníomhaíochta a dhéanamh maidir le líomhain i gcoinne baill foirne/saorálaithe cuirfear cleachtais smachta inmheánacha i bhfeidhm.

Fiú mura lochtaítear baill foirne/saorálaithe déanfaidh an Ceannasaí agus Daoine Teagmhála Ainmnithe an cás a phlé agus féadfar go molfar tuilleadh measúnaithe riosca um chumhdach i leith ghníomhaíochtaí nó sheirbhísí Chumann Gaelach Leath Chathail, lena n-áirítear nósanna imeachta maidir le bainistiú cás nó athbhreithniú ar chleachtas.

TUILLEADH GNÍOMHAÍOHTA DÉANTA AG ÚDARÁIS REACHTÚLA

GAN TUILLEADH GNÍOMHAÍOHTA DÉANTA AG ÚDARÁIS REACHTÚLA

**NÓS IMEACHTA UM GHEARÁIN MAIDIR LE CUMHDACH D’ÚSÁIDEOIRÍ SEIRBHÍSE**

Tá cultúr cuimsitheachta, trédhearcachta agus oscailteachta ag Cumann Gaelach Leath Chathail, a éascaíonn saorshreabhadh eolais ón eagraíocht go dtí gach ball foirne/saorálaí, leanbh, duine óg agus úsáideoirí seirbhíse aosaigh agus a dtuismitheoirí/caomhnóirí/cúramóirí maidir lenár n-éiteas, aidhmeanna agus an méid is mian linn a bhaint amach.

Más mian leat tuilleadh eolais faoi pholasaithe agus nósanna imeachta Cumann Gaelach Leath Chathail um chumhdach leanaí nó má tá aon tráchtaireacht nó moltaí le déanamh maidir le cumhdach san eagraíocht, déan teagmháil le do thoil leis an Duine Teagmhála Ainmnithe.

Caithfidh tuismitheoirí/caomhnóirí/cúramóirí a bheith eolach ar a ndéanaimid agus conas a dhéanaimid é, agus go mbeidh baill foirne/saorálaithe ar fáil i gcónaí le linn gníomhaíochtaí le haghaidh comhairliúcháin nó comhairle. Cuirfear ar fáil tuilleadh eolais maidir le hócáid nó gníomhaíocht trí litreacha, ríomhphoist nó teagmháil teileafóin.

Éilíonn Cumann Gaelach Leath Chathail go bhfaightear toiliú maidir le gach leanbh agus duine óg ag tabhairt faoi ghníomhaíochtaí ó thuismitheoir/caomhnóir/cúramóir. Éilíonn Cumann Gaelach Leath Chathail go bhfaightear toiliú ó na húsáideoirí seirbhíse aosaigh nó, más bainteach, tuismitheoirí/caomhnóirí/cúramóirí an aosaigh.

Beidh athbhreithniú rialta ar pholasaithe Chumann Gaelach Leath Chathail ann trí chruinnithe leis an bhfoireann/saorálaithe agus aiseolas ó leanaí, daoine óga agus/nó úsáideoirí seirbhíse aosaigh agus tuismitheoirí/caomhnóirí/cúramóirí.

Gearáin nach mbaineann le Cumhdach

Má tá imní nó gearán ag leanaí, daoine óga agus/nó aosaigh faoi riosca nó a gcúramóirí nó a dtuismitheoirí faoi ghné éigin de Chumann Gaelach Leath Chathail **nach mbaineann le cumhdach** ba chóir dóibh nós imeachta um ghearáin na gníomhaireachta cuí a fháil.

Ba chóir cloí i gcónaí le nósanna imeachta smachta, casaoide agus achomhairc mar a chomhaontaíonn coiste Chumann Gaelach Leath Chathail. Tá cóip den nó imeachta um ghearáin na gníomhaireachta ábhartha ar fáil ar iarratas. Is cóir don phobal an nós imeachta um ghearáin a úsáid chun saincheist a chur i láthair agus ba chóir do bhaill foirne/saorálaithe an nós imeachta um chasaoid a úsáid.

Gearáin a bhaineann le Cumhdach

Ach, má tá gearán agat a bhaineann le cumhdach leanaí, daoine óga nó aosaigh, is cóir duit teagmháil a dhéanamh go díreach leis an Duine Teagmhála Ainmnithe.

Má bhaineann do ghearán le hiompar míchuí ag baill foirne/saorálaithe nó úsáideoirí seirbhíse i leith leanaí, daoine óga agus/nó aosaigh faoi riosca, tuairiscigh seo don Duine Teagmhála Ainmnithe le do thoil.

**Céim 1: Gearán maidir le cumhdach déanta leis an Duine Teagmhála Ainmnithe**

Má tá gearán maidir le cumhdach agat déan teagmháil le do thoil leis an Duine Teagmhála Ainmnithe, a leanfaidh ár nósanna imeachta um chumhdach leanaí.

**Mura bhfuil an Duine Teagmhála Ainmnithe ar fáil nó más faoin Duine Teagmhála Ainmnithe atá an gearán téigh go dtí an Leas-Duine Teagmhála Ainmnithe.**

A luaithe is atá an gearán faighte ag an Duine Teagmhála Ainmnithe caithfidh siad é a **athbhreithniú** faoi 24 uair an chloig. Déanfar taifead den ghearán agus den athbhreithniú agus coinneofar sin faoi rún. **Deimhneoidh** an Duine Teagmhála Ainmnithe an ionann an gearán agus:

* **Ceist nach mbaineann le cumhdach:** *níl aon amhras nó imní go bhfuil dochar ann ach tá fianaise ar dhroch-chleachtas ann*
* **Ceist a bhaineann le cumhdach:** *tá amhras nó imní ann gan riosca láithreach dochair*
* **Ceist a bhaineann le cosaint:** *tá riosca soiléir láithreach dochair/coir líomhnaithe ann*

Mura bhfuil an Duine Teagmhála Ainmnithe cinnte an bhfuil an gearán ina cheist a bhaineann le cumhdach nó cosaint féadfaidh siad **comhairle a lorg** ó fhoirne um chumhdach leanaí agus Cosaint an gá an cás a atreorú.

A luaithe agus atá **cinneadh** déanta, cuirfear seo **in iúl duit** agus faoi 3-5 lá oibre agus comhaontófar agus cuirfear i bhfeidhm aon ghníomhartha atá ag teastáil a luaithe agus is féidir.

**Céim 2: Achomharc ar chinneadh chuig an gCeannasaí**

Má bhraitheann tú nár pléadh leis an ngearán go sásúil ag Céim 1 is cóir an gearán a chur chuig an gCeannasaí, a athbhreithneoidh an gearán agus na gníomhartha a rinne an t-oifigeach ainmnithe agus an Leas-Duine Teagmhála Ainmnithe, a thiocfaidh ar chinneadh agus a chuirfidh seo in iúl duit faoi 14 lá ón achomharc a fháil.

Ag pointe ar bith sa phróiseas is féidir leat d’ábhair imní a thuairisciú don Iontaobhas Sláinte agus Cúraim Shóisialta, SPTÉ, nó NSPCC nó Foirne um chumhdach leanaí agus Cosaint.

Is iad Daoine Teagmhála Ainmnithe Chumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** |  marcasmacr@gmail.com  | 07759891945 |
| **Leas-Duine Teagmhála Ainmnithe:** | **Caitlín Ní Chearúlláin** |  eolas@leathchathail.ie  | 02844838681 |

**CÓID CLEACHTAIS UM CHUMHDACH**

Cód Cleachtais Iompair do Bhaill Foirne/Saorálaithe

Tá an cód iompair um chumhdach do bhaill foirne/saorálaithe Chumann Gaelach Leath Chathail, mar a thugtar breac-chuntas air thíos, ceaptha chun bheith ina threoirlíne do bhaill foirne agus mar thagairt do Chomhaltaí Boird agus bainisteoirí. Ba chóir an cód a léamh i gcomhar leis na cóid iompair do Chomhaltaí Boird, agus téarmaí bunaithe Chumann Gaelach Leath Chathail.

Ba chóir an cód iompair um chumhdach do bhaill foirne/saorálaithe a léamh i gcomhar le saintéarmaí agus coinníollacha fostaíochta agus sainchuntas poist gach fostaí.

Cuireann Cumann Gaelach Leath Chathail i bhfeidhm cód iompair láidir um chumhdach leanaí ar fud na heagraíochta chun an seans a íoslaghdú go bhfulaingeoidh leanaí, daoine óga agus/nó aosaigh dochar. Cuidíonn an cód iompair seo um chumhdach freisin baill foirne/saorálaithe a chosaint trína chinntiú gur léir dóibh an iompraíocht a bhfuiltear ag tnúth léi uathu agus na teorainneacha inar chóir dóibh feidhmiú.

Féadtar gur cosúil gur ciall choitianta atá ina lán gnéithe den Chód Iompair um chumhdach ach tá na cúrsaí seo déanta foirmiúil ag Cumann Gaelach Leath Chathail chun comhleanúnachas cleachtais a chinntiú ag gach ball foirne/saorálaí agus chun úinéireacht air a spreagadh.

Táthar ag tnúth lena leanas ó bhaill foirne/saorálaithe:

* sábháilteacht gach linbh, duine óig agus/nó aosaigh a chinntiú trí mhaoirseacht chúramach, réamhphleanáil chuí gach gníomhaíochta, agus modhanna sábháilte a úsáid;
* caitheamh le gach duine go cothrom agus a chinntiú go mothaíonn siad go gcuirtear luach orthu, agus gan fabhraíocht a léiriú;
* timpeallacht neamh-leithcheala a spreagadh maidir le creideamh reiligiúnach, cine, inscne, claonadh gnéis, aicme shóisialta nó easpa cumais/lagú;
* a bheith buíoch as iarrachtaí gach linbh, duine óig, agus úsáideoirí seirbhísí aosaigh atá páirteach san eagraíocht.
* a bheith dearfach, lách agus moladh a thabhairt chun cuspóirí na hoibre a chur chun cinn;
* aon ábhair imní nó eachtraí maidir le cumhdach a thuairisciú láithreach don Duine Teagmhála Ainmnithe;
* rochtain a bheith agat ar ghuthán chun teagmháil láithreach a dhéanamh le seirbhísí éigeandála más gá;
* obair mheithle a chothabháil chun sábháilteacht leanaí, daoine óga, nó úsáideoirí seirbhíse aosaigh atá faoina gcúram a chinntiú;
* a chinntiú go gcuirtear i bhfeidhm cearta agus freagrachtaí leanaí, daoine óga, agus úsáideoirí seirbhíse aosaigh;
* rúndacht a choinneáil maidir le faisnéis leochaileach;
* meas a léiriú ar thuairimí leanaí, daoine óga, agus úsáideoirí seirbhíse aosaigh;
* am a ghlacadh chun treoracha mhíniú lena chinntiú go dtuigtear iad go soiléir;
* bheith ina n-eiseamláir (smacht acu orthu féin/tiomanta/coinneáil ama);
* gan barraíocht ama a chaitheamh leo féin le leanaí, daoine óga, nó úsáideoirí seirbhíse aosaigh as radharc/éisteacht daoine eile.

Ní ceadmhach do bhaill foirne/saorálaithe in am ar bith:

* tobac nó alcól a chaitheamh i láthair leanaí nó daoine óga le linn gníomhaíochtaí a bhaineann le hobair;
* drugaí mídhleathacha a chaitheamh le linn gníomhaíochtaí a bhaineann le hobair;
* teanga mhíchuí a úsáid nó ábhair mhíchuí a phlé le linn gníomhaíochtaí a bhaineann le hobair;
* súgradh garbh, bulaíocht nó iompar míchuí a cheadú, a spreagadh nó bheith páirteach ann;
* ligean d’aon líomhain mí-úsáide de chineál ar bith dul gan dúshlán nó gan a thaifeadadh;
* eachtraí agus timpistí a thaifeadadh de réir pholasaí agus nósanna imeachta Chumann Gaelach Leath Chathail agus a chur in iúl do thuismitheoirí/caomhnóirí/cúramóirí nuair is cuí;
* a bheith páirteach in aon ghníomh mí-úsáide nó dochar ar leanaí, daoine óga, nó aosaigh.

Lena nach gcuirfidh siad iad féin faoi riosca líomhaintí, moltar go láidir **nach** ndéanfaidh baill foirne/saorálaithe mar pháirt dá ról, seachas i gcásanna éigeandála:

* le leanaí, daoine óga, nó úsáideoirí seirbhíse aosaigh a thabhairt abhaile leo;
* leanaí, daoine óga, nó úsáideoirí seirbhíse aosaigh a bheith leo ina n-aonar i bhfeithicil;
* gan garchabhair a thabhairt lena mbaineann éadaigh a bhaint de leanbh, duine óg, nó aosach mura bhfuil sé go hiomlán riachtanach agus i láthair daoine eile;
* dul isteach sa leithreas le leanaí, daoine óga, nó úsáideoirí seirbhíse aosaigh ach amháin i gcúinsí eisceachtúla le riar ar riachtanais an duine, agus nuair is féidir ba chóir aosach eile a bheith i láthair.

Caithfidh baill foirne/saorálaithe a fhoghlaim conas suíomhanna leochaileacha maidir le cumhdach a aithint. Féadfaidh sé go mbeidh amanna ann nuair atá sé dodhéanta suíomhanna mar seo a sheachaint. I gcásanna mar seo, ba chóir don chinneadh ag baill foirne/saorálaithe iad féin a chur ina leithéid de shuíomh a bheith faoi thionchar a bhfuil chun leasa don leanbh, duine óg, nó úsáideoir seirbhíse aosaigh.

Tá ceart ag baill foirne/saorálaithe ar na rudaí seo a leanas:

* rochtain ar oiliúint leanúnach agus ar eolas ar gach gné den obair le leanaí/daoine óga agus/nó aosaigh faoi riosca, go háirithe ar chumhdach;
* tacaíocht maidir le cásanna amhrasta mí-úsáide a thuairisciú;
* seirbhísí tacaíochta gairmiúla a rochtain;
* lucht na bainistíochta bheith ag caitheamh leo go cóir cothrom;
* cosaint a bheith acu ó mhí-úsáid ag leanaí, daoine óga, nó aosaigh eile;
* gan a bheith fágtha gan chosaint agus iad ag obair le leanaí, daoine óga nó úsáideoirí seirbhíse aosaigh;

Tá d’aidhm ag an gcód iompair droch-chleachtas a íoslaghdú agus drochiompar atá le seachaint a aibhsiú. Féadfar a áireamh air seo iompraíochtaí a shleamhnaíonn baill foirne/saorálaithe ar ais iontu cheal taithí nó oiliúna. Cé nach bhfuil dochar i gceist d’aon turas, b’fhéidir, is féidir míthuiscint a bhaint as iompraíocht mar seo, arbh fhéidir go mbeadh líomhaintí mí-úsáide de thoradh air. Féadfaidh a leanas a bheith i measc samplaí:

* a bheith ag obair i d’aonar gan ghá le leanaí, daoine óga nó úsáideoirí seirbhíse aosaigh i suíomhanna príobháideacha nó gan bhreathnú;
* le leanaí, daoine óga, nó úsáideoirí seirbhíse aosaigh a spreagadh le rúin a choinneáil;
* gan caitheamh le meas agus dínit le leanaí, daoine óga, nó aosaigh;
* teip treoirlínte comhaontaithe a leanúint m.sh. má tá teagmháil fhisiciúil nó tacaíocht ag teastáil;
* gan eolas breise, tuairimí agus/nó toiliú linbh, duine óig, úsáideora seirbhíse aosaigh agus/nó tuismitheoirí/caomhnóirí/cúramóirí a lorg;
* gan na scileanna, cáilíochtaí agus árachas atá riachtanach a bheith agat le haghaidh gníomhaíochta;
* gan ligean do thuismitheoirí/caomhnóirí/cúramóirí a bheith páirteach nó iad a chosc ó bheith páirteach;
* leanaí, daoine óga, nó úsáideoirí seirbhíse aosaigh a cháineadh agus/nó aiseolas diúltach a thabhairt.

***Impleachtaí do bhaill foirne/saorálaithe***

Má tharlaíonn aon sárú ar na Cóid Iompair um chumhdach, treoróidh na bainisteoirí líne an ball foirne/saorálaí go dtí an Polasaí um chumhdach agus, más gá, tuairisceoidh siad don Duine Ainmnithe Teagmhála a dhéanfaidh taifead den eachtra seo. Má sháraítear an cód go seasmhach agus go tromchúiseach is é an toradh a bheidh ann go n-iarrfar ar an mball foirne/saorálaí tarraingt siar ón obair, nó cuirfear ar fionraí é/í le pá, ag fanacht le himscrúdú de réir polasaí agus nósanna imeachta. Is féidir le baill foirne dífhostú a achomharc, agus déanfaidh bainisteoirí sinsearacha na cinntí deireanacha.

Má dhéantar líomhain mhí-úsáide i gcoinne baill foirne/saorálaí, déanfar imscrúdú de réir cleachtais smachta Chumann Gaelach Leath Chathail. Beidh ar an oifigeach imscrúduithe dul i gcomhairle leis an Duine Teagmhála Ainmnithe lena shoiléiriú an bhfuil aon taifid bhainteacha aige/aici ar aon eolas eile maidir le cumhdach a bhaineann le leanaí agus daoine óga i dtaobh an duine.

Má fhaigheann an t-imscrúdú amach gur ghníomhaigh baill foirne/saorálaithe go míchuí nó nár ghníomhaigh siad chun leasa an linbh nó an duine óig nó na n-úsáideoirí seirbhíse aosaigh, cuirfear i bhfeidhm an nós imeachtacleachtas smachta.

Is iad Daoine Teagmhála Ainmnithe Chumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** |  marcasmacr@gmail.com  | 07759891945 |
| **Leas-Duine Teagmhála Ainmnithe:** | **Caitlín Ní Chearúllain** |  eolas@leathchathail.ie  | 02844838681 |

Cód Iompair do Leanaí agus Daoine Óga

Tá Cumann Gaelach Leath Chathail go hiomlán tiomanta do leas leanaí agus daoine óga a chumhdach agus a chur chun cinn. Creideann Cumann Gaelach Leath Chathail go bhfuil sé tábhachtach go léireoidh baill foirne/saorálaithe agus tuismitheoirí/caomhnóirí/cúramóirí a bhaineann le Cumann Gaelach Leath Chathail meas agus tuiscint ar shábháilteacht agus leas daoine eile i gcónaí. Mar sin, moltar do leanaí agus daoine óga a bheith oscailte agus aon ábhair imní nó gearáin a fhéadfaidh a bheith acu faoi aon ghné den eagraíocht a chomhroinnt le baill foirne/saorálaithe nó leis an Duine Teagmhála Ainmnithe.

Ba chóir eispéireas dearfach a bheith ag leanaí agus daoine óga a fhreastalaíonn ar ghníomhaíochtaí a eagraíonn Cumann Gaelach Leath Chathail, mar ar féidir leo rudaí nua a fhoghlaim i dtimpeallacht shábháilte dhearfach.

Mar leanbh nó duine óg a bhaineann le Cumann Gaelach Leath Chathail táthar ag tnúth leis uait go gcloífidh tú leis an gcód iompair seo a leanas.

Táthar ag tnúth leis ó leanaí agus daoine óga:

* a bheith dílis agus an dara seans a thabhairt dá gcairde;
* a bheith cairdiúil agus fáilte ar leith a chur roimh bhaill nua;
* tacaíocht agus tiomantas a léiriú do leanaí agus daoine óga eile agus sólás a thabhairt nuair is gá;
* gan baint a bheith acu le piarbhrú míchuí agus gan daoine eile a bhrú chun rud éigin nach mian leo a dhéanamh;
* fanacht laistigh de shainteorainn an limistéir atá leagtha amach le haghaidh gníomhaíochta;
* iad féin a iompar go maith agus éisteacht le gach treoir ó na baill foirne/saorálaithe atá i gceannas ar an ngníomhaíocht. Cloígh leis na rialacha agus bíodh meas agat ar na baill foirne/saorálaithe agus a gcinntí;
* aire a thabhairt do gach trealamh ar le daoine eile é, lena n-áirítear Cumann Gaelach Leath Chathail;
* caithfidh gach leanbh agus duine óg meas a léiriú ar chearta, dínit agus luach gach rannpháirtí is cuma faoi aois, inscne, cumas, cine, cúlra cultúrtha nó creideamh reiligiúnach, nó féiniúlacht ghnéasach;
* gan drochtheanga nó tagairtí ciníocha/seicteacha a úsáid;
* gan bulaíocht a dhéanamh ar leanaí nó daoine óga eile, duine le duine nó ar líne, e.g. meáin shóisialta, aipeanna teachtaireachtaí nó téacsáil a úsáid;
* gan a bheith ag súgradh ar bhealach garbh agus contúirteach;
* cloí le hamanna comhaontaithe le haghaidh gníomhaíochtaí agus a chur in iúl do bhaill foirne/saorálaithe má tá siad ag dul a bheith mall;
* éadaigh oiriúnacha a chaitheamh don ghníomhaíocht mar a chomhaontaítear le baill foirne/saorálaithe;
* meas a léiriú ar dhaoine eile;
* iad féin a choinneáil sábháilte;
* iompar míchuí nó cúinsí atá contúirteach do dhaoine eile a thuairisciú;
* bheith cóir agus iontaofa;
* meas a léiriú ar gach ball foirne/saorálaí;
* dúshlán a thabhairt faoi bhulaíocht ar do chomhaoisigh agus sin a thuairisciú;
* meas a léiriú ar dhaoine ó eagraíochtaí eile;
* gan séitéireacht a dhéanamh nó a bheith foréigneach/ionsaitheach;
* cuidiú le SPRAOI a chothú i d’eagraíocht;

Tá ceart ag leanaí agus daoine óga:

* a bheith sábháilte agus sona sa ghníomhaíocht atá roghnaithe acu;
* go n-éistfear leo;
* go léireofar meas orthu agus go gcaithfear go cothrom leo;
* príobháideachas;
* sult a bhaint as a ngníomhaíocht i dtimpeallacht chaomhnach;
* go n-atreorófar iad le haghaidh cabhair ghairmiúil más gá;
* go gcosnófar iad ó mhí-úsáid ag baill eile nó ag daoine seachtracha;
* páirt a ghlacadh ar bhonn cothrom, atá cuí dá gcumas;
* eispéireas a bheith acu ar an iomaíocht agus fonn a bheith orthu bua a fháil;
* go gcreidfear iad;
* cabhair a lorg.

Pléifidh baill foirne/saorálaithe le haon oilghníomh agus mí-iompar ginearálta tuairisceofar sin don Duine Teagmhála Ainmnithe. Is é a bheidh de thoradh ar mhí-iompar leanúnach go gcuirfear amach ó ghníomhaíochtaí Chumann Gaelach Leath Chathail iad. Cuirfear in iúl do thuismitheoirí/caomhnóirí ag gach céim. Má chuirtear duine amach is féidir sin a achomharc, agus déanfaidh an eagraíocht na cinntí deireanacha.

Is iad Daoine Teagmhála Ainmnithe Chumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** |  marcasmacr@gmail.com  | 07759891945 |
| **Leas-Duine Teagmhála Ainmnithe:** | **Caitlín Ní Chearúlláin** | eolas@leathchathail.ie | 02844838681 |

Cód Iompair do Thuismitheoirí/Cúramóirí/Caomhnóirí

Tá Cumann Gaelach Leath Chathail go hiomlán tiomanta do leas leanaí, daoine óga agus úsáideoirí seirbhíse aosaigh, ball foirne/saorálaithe, agus tuismitheoirí/caomhnóirí/cúramóirí a chumhdach agus a chur chun cinn. Creideann Cumann Gaelach Leath Chathail go bhfuil sé tábhachtach go léireoidh baill foirne/saorálaithe agus tuismitheoirí/caomhnóirí/cúramóirí a bhaineann le Cumann Gaelach Leath Chathail meas agus tuiscint ar shábháilteacht agus leas daoine eile.

Moltar do thuismitheoirí/caomhnóirí/cúramóirí a bheith oscailte agus aon ábhair imní nó gearáin a fhéadfaidh a bheith acu faoi aon ghné den eagraíocht a chomhroinnt leis an Duine Teagmhála Ainmnithe.

Ba chóir eispéireas dearfach a bheith ag leanaí, daoine óga, nó úsáideoirí seirbhíse aosaigh a fhreastalaíonn ar ghníomhaíochtaí a bhaineann le Cumann Gaelach Leath Chathail, mar ar féidir leo rudaí nua a fhoghlaim i dtimpeallacht shábháilte dhearfach. Mar thuismitheoir/caomhnóir ag duine óg agus/nó úsáideoir seirbhíse aosaigh a fhreastalaíonn ar imeachtaí eagraithe ag Cumann Gaelach Leath Chathail táthar ag dréim leis uait go gcloífidh tú leis an gCód Iompair seo a leanas.

Táthar ag tnúth leis ó thuismitheoirí/caomhnóirí/cúramóirí:

* a leanaí, daoine óga agus/nó úsáideoirí seirbhíse aosaigh a spreagadh go dearfach agus spéis a léiriú sa ghníomhaíocht atá roghnaithe acu. Tacú le rannpháirtíocht do leanaí, daoine óga, nó úsáideoirí seirbhíse aosaigh agus cuidiú leo sult a bhaint as an ngníomhaíocht;
* gan brú a chur ar a leanaí, daoine óga, agus úsáideoirí seirbhíse aosaigh, nó a thathant orthu, páirt a ghlacadh i ngníomhaíochtaí nach mian leo;
* an Fhoirm Thoilithe agus Shláinte a bhaineann le rannpháirtíocht a leanaí, daoine óga, nó úsáideoirí seirbhíse aosaigh i ngníomhaíochtaí a eagraíonn Cumann Gaelach Leath Chathail;
* na leanaí, daoine óga, nó úsáideoirí seirbhíse aosaigh a fhágáil ag gníomhaíochtaí agus a thógáil uathu go poncúil;
* a chur in iúl don fhoireann má tá duine éigin eile lena leanaí, daoine óga, nó úsáideoirí seirbhíse aosaigh a thógáil nó má tá siad le taisteal abhaile go neamhspleách;
* a chinntiú go bhfuil éadaigh oiriúnacha dhóthanacha ar a leanaí, daoine óga, nó úsáideoirí seirbhíse aosaigh do na coinníollacha aimsire atá ann;
* sonraí aon ábhar imní sláinte a bhaineann leis na leanaí, daoine óga, nó úsáideoirí seirbhíse aosaigh ar an bhfoirm thoilithe. Is cóir aon athrú i riocht na leanaí, daoine óga, nó úsáideoirí seirbhíse aosaigh a thuairisciú do bhaill foirne/saorálaithe roimh imeachtaí;
* a chur in iúl do bhaill foirne/saorálaithe roimh imeacht ó ghníomhaíocht má tá leanaí, daoine óga, nó úsáideoir seirbhíse aosaigh le tógáil go luath ó ghníomhaíocht;
* a leanaí, daoine óga, nó úsáideoirí seirbhíse aosaigh a spreagadh cloí leis na rialacha agus a mhúineadh dóibh nach féidir leo ach a ndícheall a dhéanamh;
* dea-shampla a thabhairt trí imirt chothrom a aithint agus éachtaí an uile dhuine a mholadh;
* iad féin a iompar go freagrach; ná tarraing náire ar do leanaí, daoine óga, nó úsáideoir seirbhíse aosaigh;
* teanga cheart chuí a úsáid;
* leanaí, daoine óga, agus úsáideoirí seirbhíse aosaigh a spreagadh chun glacadh le freagracht as a n-iompar féin;
* buíochas agus tacaíocht a léiriú do bhaill foirne/saorálaithe;
* a chinntiú go bhfuil leanaí, daoine óga, nó úsáideoirí seirbhíse aosaigh poncúil;
* a bheith réadúil agus tacúil;
* éadaigh chearta agus trealamh ceart a chur ar fáil dá leanaí, daoine óga, nó úsáideoirí seirbhíse aosaigh do ghníomhaíochtaí;
* a chinntiú go bhfuil riar déanta ar riachtanais sláinteachas agus chothaithe a leanaí, daoine óga, nó úsáideoirí seirbhíse aosaigh;
* aitheantas a thabhairt do thábhacht agus ról bhaill foirne/saorálaithe Chumann Gaelach Leath Chathail, a thugann a gcuid ama le rannpháirtíocht leanaí, daoine óga, agus úsáideoirí seirbhíse aosaigh sna gníomhaíochtaí a chinntiú.

Tá ceart ag Tuismitheoirí/Caomhnóirí/Cúramóirí ar:

* a chinntiú go bhfuil a leanaí, daoine óga, nó úsáideoirí seirbhíse aosaigh sábháilte;
* a bheith curtha ar an eolas faoi fhadhbanna nó ábhair imní a bhaineann lena leanaí, daoine óga, agus úsáideoirí seirbhíse aosaigh;
* a bheith curtha ar an eolas má ghortaítear a leanaí, daoine óga, nó úsáideoirí seirbhíse aosaigh;
* go lorgófar a dtoiliú le haghaidh rudaí mar thurais, grianghrafadóireacht, meáin, etc;
* cur le cinnteoireacht laistigh den eagraíocht;
* gearán a dhéanamh má tá ábhair imní acu.

Pléifidh Cumann Gaelach Leath Chathail le haon oilghníomh agus sárú ar an gcód iompair seo láithreach. Má leanann tuismitheoir/caomhnóir/cúramóir ar aghaidh ag sárú an chóid iompair féadfaidh Cumann Gaelach Leath Chathail iarraidh ar na leanaí, daoine óga, agus/nó úsáideoirí seirbhíse aosaigh imeacht ón ngníomhaíocht atá eagraithe ag Cumann Gaelach Leath Chathail

Is iad Daoine Teagmhála Ainmnithe Cumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** |  marcasmacr@gmail.com  | 086 171 9755 |
| **Leas-Duine Teagmhála Ainmnithe:** | **Caitlín Ní Chearúlláin** | eolas@leathchathail.com | 02844838681 |

Cód Iompair d’Úsáideoirí Seirbhíse Aosaigh

Tá Cumann Gaelach Leath Chathail tiomanta timpeallacht shábháilte, ionchuimsitheach agus dhearfach a chruthú agus a choinneáil.

Táimid tiomanta seirbhís ar ardchaighdeán a chur ar fáil a chuireann chun cinn dea-chleachtas agus a chosnaíonn leanaí, daoine óga agus aosaigh ó dhochar.

Aithnímid an tábhacht a bhaineann lenár n-úsáideoirí seirbhíse aosaigh a dhéanamh páirteach i mbaint amach na n-aidhmeanna seo. Moltar duit aon ábhair imní nó gearáin atá agat faoi aon ghné den eagraíocht a chomhroinnt le baill foirne/saorálaithe nó leis an Duine Teagmhála Ainmnithe.

Braithimid go bhfuil sé tábhachtach na caighdeáin shoiléire iompraíochta a bhfuilimid ag tnúth leo ónár n-úsáideoirí seirbhíse aosaigh a leagan amach: nuair atá tú páirteach inár gcuid gníomhaíochtaí nó ag freastal ar ócáidí eagraithe ag Cumann Gaelach Leath Chathail táthar ag tnúth leis uait:

* caitheamh le gach duine go cothrom;
* meas a léiriú ar chearta, dínit agus luach gach rannpháirtí is cuma faoi aois, inscne, cumas, cine, cúlra cultúrtha nó creideamh reiligiúnach, nó féiniúlacht ghnéasach;
* aon ábhair imní nó eachtraí maidir le cumhdach a thuairisciú láithreach don Duine Teagmhála Ainmnithe;
* meas a léiriú ar thuairimí daoine eile, go háirithe leanaí agus daoine óga, agus éisteacht leis na tuairimí sin;
* éisteacht le gach treoir ó na baill foirne/saorálaithe atá i gceannas ar an ngníomhaíocht. Cloígh leis na rialacha agus bíodh meas agat ar na baill foirne/saorálaithe agus a gcinntí;
* bheith ina n-eiseamláir (smacht acu orthu féin/tiomanta/coinneáil ama);
* gan barraíocht ama a chaitheamh i d’aonar le leanaí nó daoine óga ar bhuail tú leo trí Cumann Gaelach Leath Chathail.

Nuair atá tú páirteach inár ngníomhaíochtaí nó ag freastal ar ár ngníomhaíochtaí, ní ceadmhach duit:

* tobac a chaitheamh i láthair leanaí nó daoine óga;
* drugaí mídhleathacha a chaitheamh/a ghlacadh;
* teanga mhí-chuí a úsáid;
* súgradh garbh, bulaíocht nó iompar míchuí a cheadú, a spreagadh nó bheith páirteach ann;
* a bheith páirteach in aon ghníomh mí-úsáide nó dochar ar leanaí, daoine óga, nó aosaigh eile.

Pléifidh baill foirne/saorálaithe le haon oilghníomh agus mí-iompar ginearálta tuairisceofar sin don Duine Teagmhála Ainmnithe. Is é a bheidh de thoradh ar mhí-iompar leanúnach go gcuirfear amach ó ghníomhaíochtaí Chumann Gaelach Leath Chathail iad (ar a laghad). Má chuirtear duine amach is féidir sin a achomharc, agus déanfaidh an eagraíocht na cinntí deireanacha.

Is iad Daoine Teagmhála Ainmnithe Chumann Gaelach Leath Chathail:

|  |  |  |  |
| --- | --- | --- | --- |
| **Duine Teagmhála Ainmnithe:** | **Marcas Mac Ruairí** |  marcas@glornangael.ie  | 07759891945 |
| **Leas-Duine Teagmhála Ainmnithe:** | **Caitlín Ní Chearúlláin** |  eolas@leathchathail.ie  | 02844838681 |

**TREOIRLÍNTE MAIDIR LE CUMHDACH**

**Treoirlínte Frithbhulaíochta**

Ní ghlacfar nó ní bheifear i bhfách le bulaíocht laistigh de Chumann Gaelach Leath Chathail. Tabharfar aghaidh ar gach cineál bulaíochta, bíodh siad ar siúl duine le duine nó trí theicneolaíochtaí digiteacha. Tá an fhreagracht ar gach uile dhuine a bheith ag obair le chéile leis an mbulaíocht a stad – baill foirne, leanaí, daoine óga, úsáideoirí seirbhíse aosaigh, tuismitheoirí/caomhnóirí/cúramóirí.

Is féidir a leanas a áireamh mar bhulaíocht:

* brú fisiciúil, ciceáil, bualadh, liomóg, etc;
* glaoch ainmneacha, tarcaisne, spréadh ráflaí, cleithmhagadh leanúnach;
* ciapadh mothúchánach trí mhagadh, uirísliú agus neamhaird leanúnach ar dhaoine;
* achasáin, graifítí nó gothaí atá seicteach/ciníoch;
* goid ó dhaoine eile;
* ráitis agus/nó moltaí a bhaineann le gnéas;
* teagmháil fhisiciúil gan iarraidh.

Is féidir bulaíocht a bheith déanta ar dhuine ar bith ach is féidir le daoine ó mhionlaigh eitneacha agus chreidimh, daoine a bhfuil míchumais acu, agus daoine ón bpobal LADGC+ a bheith faoi níos mó riosca bulaíochta agus féadfar go ndíreofar orthu go sonrach agus go mbeidh tacaíocht bhreise ag teastáil uathu.

Is féidir fóraim chuí a bhunú laistigh den eagraíocht, má mheastar sin a bheith cuí, le tabhairt faoin mbulaíocht, monatóireacht a dhéanamh uirthi agus í a stad. Sna fóraim beidh, de réir mar is cuí, leanaí, daoine óga, úsáideoirí seirbhíse aosaigh, tuismitheoirí/caomhnóirí/cúramóirí agus baill foirne/saorálaithe ón eagraíocht.

Tá Cumann Gaelach Leath Chathail soiléir maidir lenár dtiomantas an bhulaíocht a aithint go luath agus gníomh pras le déileáil léi. Spreagtar baill foirne/saorálaithe, leanaí, daoine óga, agus úsáideoirí seirbhíse aosaigh ról a ghlacadh stad a chur leis an mbulaíocht.

Déanfaidh Cumann Gaelach Leath Chathail athbhreithniú ar gach polasaí agus cleachtas maidir le frithbhulaíocht go rialta i bhfianaise athruithe sa reachtaíocht nó nósmhaireacht scoth-chleachtas inmholta.

Agus muid ag díriú ar an mbulaíocht a chosc agus chun go mbeifear in ann í a aithint go luath, déanfaidh Cumann Gaelach Leath Chathail:

* meas a léiriú don ghá atá ag gach duine, le timpeallacht mar a bhfuil sábháilteacht, slándáil, moladh, aitheantas agus deiseanna freagracht a ghlacadh ar fáil, agus a gcearta ar seo.
* meas a léiriú ar mhothúcháin agus tuairimí gach aon duine;
* a aithint go bhfuil gach duine tábhachtach agus go ndéanann ár ndifríochtaí gach duine againn speisialta;
* buíochas do dhaoine eile a chur in iúl trí aitheantas a thabhairt dá dtréithe, don méid a thugann siad agus dá ndul chun cinn;
* sábháilteacht a chinntiú trí rialacha agus cleachtais a bheith mínithe go maith agus le feiceáil do chách.

Tá feidhm thacaíochta ag Cumann Gaelach Leath Chathail do leanaí, daoine óga agus d’úsáideoirí seirbhíse aosaigh, ar a n-áireofar:

* Ba chóir a fhios a bheith ag leanaí, daoine óga agus úsáideoirí seirbhíse aosaigh cé a éistfidh agus a thacóidh leo.
* Ba chóir gur ball foirne ag a bhfuil taithí nó an Duine Teagmhála Ainmnithe a thugann comhairle agus cabhair.
* Ba chóir rochtain a bheith ag leanaí, daoine óga agus/nó úsáideoirí seirbhíse aosaigh ar uimhreacha líne chabhrach.
* Is cóir a insint do leanaí, daoine óga agus/nó úsáideoirí seirbhíse aosaigh céard atá á thaifeadadh, cén comhthéacs agus cén fáth.
* Is cóir córais a bhunú chun an doras a oscailt do leanaí, daoine óga agus/nó úsáideoirí seirbhíse aosaigh ar mian leo labhairt faoin mbulaíocht nó aon saincheist eile a bhaineann dóibh. Caithfear baic ar labhairt a bhriseadh síos lena chur ar a gcumas do leanaí, daoine óga agus/nó úsáideoirí seirbhíse aosaigh dul chun cainte le baill foirne/saorálaithe.
* Éistfear go cúramach le haon duine a thuairiscíonn eachtra bulaíochta agus tabharfar tacaíocht dóibh, is cuma más é an duine faoi riosca ar a bhfuiltear ag déanamh bulaíochta nó más é an duine atá ag déanamh na bulaíochta;
* Fiosrófar aon eachtra bulaíochta tuairiscithe go hoibiachtúil agus mar chuid de éistfear go cúramach le gach aon duine a bhfuil baint acu leis;
* Tabharfar tacaíocht agus cabhair d’aon duine a bhfuiltear ag déanamh bulaíochta orthu a gceart a sheasamh maireachtáil i dtimpeallacht shábháilte inar féidir leo forbairt go folláin;
* Tabharfar tacaíocht agus spreagadh dóibh siúd a dhéanann bulaíocht chun bulaíocht a stad;
* Is cóir pionóis lena mbaineann tréimhsí fada aonraithe, nó a uiríslíonn daoine agus a chuireann cuma amaideach nó a mothaíonn siad aisteach dá mbarr, a sheachaint.

Maidir le tuismitheoirí/caomhnóirí/cúramóirí, cinnteoidh Cumann Gaelach Leath Chathail;

* Go gcuirtear in iúl do thuismitheoirí/caomhnóirí/cúramóirí treoir Cumann Gaelach Leath Chathail maidir le bulaíocht;
* pléifear aon eachtra bulaíochta le tuismitheoirí/caomhnóirí/cúramóirí an duine ar a bhfuiltear ag déanamh bulaíochta agus an bulaí líomhnaithe;
* Lorgófar comhairle tuismitheora/cúramóra maidir le gníomhaíocht agus déanfar comhaontuithe maidir le cad iad na gníomhaíochtaí is cóir a dhéanamh;
* Tabharfar eolas agus comhairle ar dhéileáil le bulaíocht;
* Is cóir tacaíocht a thairiscint do na tuismitheoirí/caomhnóirí/cúramóirí lena n-áirítear eolas ar ghníomhaireachtaí eile nó línte tacaíochta.

**Treoirlínte maidir le teagmháil fhisiciúil/cúram pearsanta colainne**

Chun leanaí, daoine óga agus/nó aosaigh faoi riosca a choinneáil sábháilte laistigh den eagraíocht is cóir do bhaill foirne/saorálaithe a chinntiú:

* go bhfuil aon teagmháil fhisiciúil cuí, chomh beag agus gairid agus is féidir agus ag teastáil le haghaidh an tasc riachtanach;
* gur chóir leanaí, daoine óga agus/nó úsáideoirí seirbhíse aosaigh a spreagadh an oiread a dhéanamh dóibh féin agus is féidir;
* gur chóir míniú a thabhairt ar an ngá le teagmháil fhisiciúil agus gur chóir toiliú a lorg ón leanbh/duine óg/úsáideoir seirbhíse aosaigh;
* Má bhaineann cúram colainne pearsanta leis an ról is baill foirne/saorálaithe oilte a dhéanfaidh é go tuisceanach agus le meas ar dhínit agus ar phríobháideachas an duine;
* má tá imní ann faoi aon rud le linn cúram colainne pearsanta caithfidh baill foirne/saorálaithe é a thuairisciú dá mBainisteoir Líne nó don Duine Teagmhála Ainmnithe ag an deis is luaithe.

**Treoirlínte maidir le hIdirghabháil Fhisiciúil**

Tá Cumann Gaelach Leath Chathail den tuairim nár chóir do bhaill foirne/saorálaithe idirghabháil go fisiciúil mura bhfuil an oiliúint shonrach faighte acu lena dhéanamh, agus ansin gach ní a dhéanamh ach i gcúinsí ina bhfuil sí go huile agus go hiomlán riachtanach. Ba chóir do bhaill foirne agus do shaorálaithe:

* Iarracht a dhéanamh an teannas a bhaint as an ócáid, ag seachaint, mar sin, an ghá le haon chineál idirghabhála fisicúla;
* Gan idirghabháil fhisiciúil úsáid ach nuair atá sí go huile agus go hiomlán riachtanach chun daoine a chosaint ó dhochar;
* A chinntiú go bhfuil aon idirghabháil a úsáidtear comhréireach leis an riosca dochair;
* gan ach cineálacha idirghabhála fisiciúla dá bhfuil oiliúint faighte agus a leanann an cleachtas is fearr reatha a úsáid;
* taifead agus tuairisciú a dhéanamh ar aon idirghabháil fhisiciúil;
* aon chúinsí ónar lean an gá le hidirghabháil a athbhreithniú d’fhonn an gá le hidirghabháil a sheachaint amach anseo.

**Éagsúlacht agus riachtanais bhreise**

Tá polasaí cuimsitheachta agus cothroime i bhfeidhm ag Cumann Gaelach Leath Chathail. Caithfidh baill foirne agus saorálaithe bheith tuisceanach d’aon éagsúlacht agus d’aon riachtanais bhreise.

Ba chóir do bhaill foirne agus do shaorálaithe:

* a bheith oscailte don éagsúlacht agus a bheith eolach uirthi, lena n-áirítear éagsúlacht i gcreidiúintí agus i gcleachtais leanaí, daoine óga, úsáideoirí seirbhíse aosaigh agus a dteaghlach;
* a fhiafraí conas is féidir tacaíocht a thabhairt do riachtanais chultúrtha leanaí, daoine óga, agus úsáideoirí seirbhíse aosaigh;
* leanaí, daoine óga, agus úsáideoirí seirbhíse aosaigh a spreagadh meas agus tuiscint a léiriú ar riachtanais daoine eile;
* a bheith eolach ar na deacrachtaí atá ann mar gheall ar bhaic theanga agus ar dheacrachtaí cumarsáide eile;
* gan leatrom a imirt ar leanaí, daoine óga, úsáideoirí seirbhíse aosaigh, agus ar a dteaghlaigh a bhfuil cúlraí cultúrtha éagsúla agus creidiúintí dá gcuid féin acu;
* a bheith eolach gur féidir le daoine ó mhionlaigh eitneacha agus chreidimh, daoine a bhfuil míchumais acu, agus daoine ón bpobal LADGC+ a bheith faoi níos mó riosca bulaíochta agus féadfar go ndíreofar orthu go sonrach agus go mbeidh tacaíocht bhreise ag teastáil uathu;
* meas a léiriú ar an bpobal LADGC+ i do ghníomhartha agus do chaint. Ná húsáid teanga homafóbach nó trasfhóbach. Léirigh meas ar aitheantas inscne daoine agus úsáid na forainmneacha a iarrann siad;
* éisteacht go hoscailte agus iarracht a dhéanamh a thuiscint má tharraingíonn leanaí, daoine óga, agus úsáideoirí seirbhíse aosaigh ceist maidir lena n-iompar i leith na héagsúlachta seachas gníomhú go cosantach;
* aon ghníomhartha leithcheala mar a mhínítear i bpolasaí na heagraíochta maidir le comhdheiseanna a thuairisciú.

**Airgead a Láimhseáil**

Mar chuid den ról le Cumann Gaelach Leath Chathail ba chóir do bhaill foirne/saorálaithe:

* gan airgead a ghlacadh ar iasacht riamh ó leanaí, daoine óga agus/nó úsáideoirí seirbhíse aosaigh.
* gan airgead a láimhseáil ar le daoine a chasann orthu trína gcuid oibre le Cumann Gaelach Leath Chathail é, go háirithe leanaí, daoine óga, nó úsáideoirí seirbhíse aosaigh. Murar féidir seo a sheachaint, is cóir taifead scríofa a choinneáil ar cathain, cé mhéad agus cén fáth ar láimhseáil baill foirne/saorálaithe airgead ar le leanaí, daoine óga agus/nó aosaigh faoi riosca.
* aon amhras maidir le mí-úsáid airgeadais nó láimhseáil mhíchuí airgid a thuairisciú.

**Treoirlínte maidir le Grianghrafadóireacht/Scannánaíocht**

Bhí ábhair imní ann faoi na rioscaí atá ann go díreach nó go hindíreach do leanaí, daoine óga agus/nó aosaigh faoi riosca ó ghrianghraif a úsáid ar shuíomhanna idirlín agus i bhfoilseacháin eile. Is féidir grianghraif a úsáid chun leanaí, daoine óga agus/nó aosaigh faoi riosca a shainaithint nuair atá faisnéis phearsanta i dteannta leis an ngrianghraf – seo X a chónaíonn in y, ball den chlub z, a bhfuil dúil acu i ngrúpa ceoil áirithe. Is féidir le faisnéis mar sin duine a chur faoi riosca ó dhuine ar mhian leo mealltóireacht a dhéanamh ar an leanbh, duine óg agus/nó aosach atá faoi riosca sin. Chomh maith le sin, is féidir inneachar an ghrianghraif a oiriúnú lena úsáid go míchuí.

Aithníonn Cumann Gaelach Leath Chathail an gá le polasaí a fhorbairt maidir le húsáid íomhánna leanaí, daoine óga agus/nó aosaigh faoi riosca ar ár suíomh idirlín agus i bhfoilseacháin eile. Tá machnamh déanta againn ar an gcineál íomhánna atá oiriúnach agus a léiríonn ár gcuid oibre go cuí gan leanaí, daoine óga agus/nó aosaigh faoi riosca a chur faoi riosca níos mó dochair. Cinnteoimid go gcuirtear tuismitheoirí/caomhnóirí/cúramóirí ar an eolas faoin bpolasaí seo. Nuair atáthar ag meas na rioscaí féideartha a bhaineann le híomhánna d’obair Cumann Gaelach Leath Chathail a úsáid, is é an tosca is tábhachtaí úsáid mhíchuí fhéideartha íomhánna leanaí, daoine óga agus/nó aosach atá faoi riosca.

Trí fheasacht a mhéadú ar na rioscaí féideartha agus bearta cuí a dhéanamh is féidir féidearthacht na mí-úsáide íomhánna a laghdú.

 Déanfaidh Cumann Gaelach Leath Chathail:

* machnamh ar mhainicíní nó léaráidí a úsáid más ag cur gníomhaíochta chun cinn atáimid
* gan chéad ainm agus sloinne daoine a úsáid i ngrianghraf. Laghdaíonn sé seo an riosca aird mhíchuí gan iarraidh a fháil ó dhaoine laistigh agus lasmuigh den eagraíocht.

Is cóir an treoir seo a leanas a chur i bhfeidhm:

* Má úsáidtear ainm an linbh, an duine óig agus/nó an aosaigh faoi riosca, ná húsáid a ngrianghraf.
* Má úsáidtear grianghraf, ná hainmnigh an leanbh, duine óg agus/nó aosach atá faoi riosca.
* Iarr cead an linbh, duine óig, úsáideoir seirbhíse aosaigh nó tuismitheoirí/caomhnóirí/cúramóir (de réir mar is cuí) lena n-íomhá a úsáid. Cinntíonn sé seo go bhfuil siad ar an eolas maidir leis an gcaoi a bhfuil na híomhánna le húsáid le Cumann Gaelach Leath Chathail a léiriú. Bealach amháin le seo a bhaint amach is ea foirm ceadaithe an linbh, an duine óig agus/nó an aosaigh.
* Ná húsáid ach íomhánna de leanaí, daoine óga agus/nó aosaigh faoi riosca atá gléasta go cuí chun an riosca a bhaineann le húsáid mhíchuí a laghdú. Maidir leis an inneachar féin tá sé deacair a shonrú céard go díreach atá cuí nuair a chuimhnítear ar an éagsúlacht mhór gníomhaíochtaí. Ach is léir go bhfuil gníomhaíochtaí áirithe (i.e. snámh, gleacaíocht agus ócáidí faoin aer) nuair atá an riosca mí-úsáide féideartha i bhfad níos mó ná mar a bhaineann le hócáidí eile. Leis na gníomhaíochtaí seo is cóir d’inneachar an ghrianghraif díriú ar an ngníomhaíocht agus ní ar leanaí, daoine óga agus/nó aosaigh faoi riosca faoi leith, agus is cóir íomhánna den aghaidh iomlán agus den chorp a sheachaint. Mar shampla, bheadh leanaí, daoine óga agus/nó aosaigh faoi riosca i linn snámha cuí nó, más ar thaobh na linne atá siad, ón gcoim nó ón ngualainn suas.
* is cóir a thuairisciú don Duine Teagmhála Ainmnithe má úsáidtear íomhánna míchuí, agus leanfaidh siad ár nósanna imeachta um chumhdach agus féadfaidh siad atreorú go gníomhaireachtaí reachtúla.

Tá Cumann Gaelach Leath Chathail tar éis:

* a shocrú céard iad an cineál íomhánna a léiríonn go cuí obair Chumann Gaelach Leath Chathail don ghréasán agus do mheáin eile
* smaoineamh faoin méid machnaimh a dhéanaimid ar úsáid íomhánna leanaí, daoine óga agus/nó aosaigh faoi riosca i bhfoilseacháin eile, mar shampla, na próisis a bhaineann le híomhánna cuíthe a roghnú in aon nuachtlitreacha nó irisí.
* níos mó machnaimh a dhéanamh i gcás íomhánna de leanaí, daoine óga agus/nó aosach atá faoi riosca a úsáidtear ar an suíomh gréasáin.

*Grianghrafadóireacht/scannánaíocht ag ócáidí*

Le rioscaí maidir le cumhdach mar gheall ar ghrianghrafadóireachta/scannánaíocht le linn ár n-ócáidí agus gníomhaireachtaí, déanfaidh Cumann Gaelach Leath Chathail:

* treoir achomair shoiléir a thabhairt do ghrianghrafadóirí maidir lena mheastar a bheith cuí maidir le hinneachar agus iompraíocht;
* a iarraidh go gcaithfidh an grianghrafadóir oifigiúil aitheantas i gcónaí;
* a chur in iúl do leanaí, daoine óga, úsáideoirí seirbhíse aosaigh agus do thuismitheoirí/caomhnóirí go mbeidh grianghrafadóir i láthair ag ócáid agus a chinntiú go gceadaíonn siad le físeáin nó grianghraif a ghlacadh nó a fhoilsiú
* gan rochtain gan mhaoirseacht a cheadú ar leanaí, daoine óga agus/nó aosaigh faoi riosca, ná seisiúin ghrianghrafadóireachta ina bhfuil duine amháin le duine amháin ag ócáidí;
* gan toiliú do sheisiúin ghrianghrafadóireachta nó iad a cheadú taobh amuigh de na hócáidí nó ag baile leanaí, daoine óga agus/nó aosaigh faoi riosca;
* a chinntiú más rún do thuismitheoirí/caomhnóirí/cúramóirí grianghraf nó físeán a dhéanamh ag ócáid gur chóir iadsan a chur ar an eolas chomh maith faoina bhfuilimid ag tnúth leis;
* foláireamh a thabhairt do thuismitheoirí agus lucht féachana gur féidir iarmhairtí diúltacha a bheith le híomhánna a chomhroinnt a bhaineann le heolas faoina leanaí/daoine óga nó faoi leanaí daoine eile ar mheáin shóisialta (Instagram, Facebook, Snapchat, Twitter) – agus ba chóir a bheith cúramach faoi chlibeáil;
* a chur in iúl do leanaí, daoine óga agus/nó aosaigh faoi riosca agus do thuismitheoirí/caomhnóirí má tá ábhair imní acu gur chóir dóibh iad seo a thuairisciú do bhaill foirne/saorálaithe;
* aon duine a bhfuil ábhair imní acu maidir le grianghrafadóireacht atá míchuí nó a chuireann isteach a spreagadh iad seo a thuairisciú do bhainisteoir na hócáide agus taifeadtar iad seo an chaoi chéanna le haon ábhar imní eile maidir le cumhdach.

**Íomhánna/Teachtaireachtaí Gáirsiúla**

***D’fhéadfadh gach cás lena mbaineann cruthú, a thaispeáint d’aon duine, a dáileadh nó seilbh íomhánna gáirsiúla leanaí nó daoine óga a bheith coiriúil agus ba chóir iad a thuairisciú don SPTÉ.***

Má fhaigheann baill foirne/saorálaithe íomhá gháirsiúil de leanbh/duine óg caithfidh siad seo a thuairisciú láithreach don Duine Teagmhála Ainmnithe, a dhéanfaidh teagmháil leis an SPTÉ.

***Ná scrios an íomhá*** *ach* ***níor chóir duit i gcúinse ar bith an íomhá a shábháil nó í a chur chuig duine eile*** *(fiú an Duine Teagmhála Ainmnithe) agus* ***ná taispeáin d’aon duine eile í nó féadfaidh coir a bheith á déanamh agat****. Tabharfaidh an SPTÉ treoir ar cad é atá le déanamh leis an íomhá tar éis dóibh í a athbhreithniú.*

I ngach cás, ba chóir duit rúndacht a choinneáil agus gan ach an Duine Teagmhála Ainmnithe nó daoine bainteacha a chur ar an eolas.

**Treoracha maidir le Meáin Shóisialta, Téacs, agus Ríomhphost**

Aithníonn Cumann Gaelach Leath Chathail gur uirlis thábhachtach iad na meáin shóisialta, teachtaireachtaí téacs agus ríomhphoist le cumarsáid a dhéanamh lenár n-úsáideoirí seirbhíse, go háirithe aosaigh óga.

Cuireann úsáid na meán sóisialta, teachtaireachtaí téacs, nó ríomhphoist le cumarsáid a dhéanamh le húsáideoirí seirbhíse le leochaileacht an úsáideora seirbhíse agus na mball foirne/saorálaithe araon.

Níor chóir d’eagraíocht cinneadh a dhéanamh na meáin shóisialta, teachtaireachtaí téacs nó ríomhphost a úsáid gan plé inmheánach agus comhaontú i scríbhinn. Cinnteoidh sé sin gur féidir a bhfuil an eagraíocht ag tnúth leis agus riachtanais na heagraíochta maidir le cumhdach a shoiléiriú.

Aithníonn Cumann Gaelach Leath Chathail go n-áirítear ar na rioscaí um chumhdach d’úsáideoirí seirbhíse:

* rochtain mhíchuí ar shonraí pearsanta, iad a úsáid nó iad a chomhroinnt (e.g. ainmneacha, uimhreacha fóin póca);
* teagmháil gan iarraidh le leanaí, daoine óga agus/nó aosaigh faoi riosca ag daoine fásta a bhfuil drochrún acu;
* bulaíocht trí théacs nó tríd an idirlíon ag comhaoisigh;
* ábhair ghránna nó míchuí ar bhealach eile a bheith curtha chucu;
* bulaíocht ar líne ag comhaoisigh;
* mealltóireacht le haghaidh mí-úsáid ghnéasach;
* teagmháil dhíreach agus mí-úsáid féin.

Do bhaill foirne/saorálaithe áirítear ar rioscaí a bhaineann le cumhdach:

* míchiall a bhaint as a gcumarsáid le leanaí/daoine óga/aosaigh faoi riosca;
* imscrúdú féideartha (inmheánach nó ag údaráis reachtúla);
* gníomh smachta féideartha.

*Na Meáin Shóisialta*

Ní gá cead a thabhairt do bhaill foirne/saorálaithe meáin chumarsáide a úsáid ar chúiseanna pearsanta amháin ach bí eolach, le do thoil, go bhfuil tú i ról iontaoibhe, go bhféadfar go mbreathnófar ort mar ambasadóir don eagraíocht agus go gcomhairlítear duit a bheith san airdeall.

Is dea-chleachtas é glacadh leis go bhfuil gach rud a scríobhann tú buan agus gur féidir le haon duine breathnú air am ar bith. Chomh maith leis sin, glac leis gur féidir gach rud a rianú ar ais chugat go pearsanta, chomh maith le do chomhghleacaithe nó Cumann Gaelach Leath Chathail.

Caithfear úsáid mhíchuí na meán sóisialta mar cibearbhulaíocht nó gnéastéacsáil a thuairisciú láithreach don Duine Teagmhála Ainmnithe. Má dhírítear eachtra mar seo ar an Duine Teagmhála Ainmnithe caithfidh siad sin a chur in iúl don Leas-Duine Teagmhála Ainmnithe láithreach.

Ba chóir do bhaill foirne/saorálaithe a chinntiú nach bhfuil aon ní dá leanas ina n-inneachar nó i naisc go hinneachar eile:

* Ráitis chlúmillteacha, aithiseacha, bhulaíochta nó chiapthacha
* Sáruithe ar chóipcheart agus ar chosaint sonraí
* Ábhar de chineál mídhleathach
* Tagairtí gnéasacha gránna
* Teanga mhí-chuí

Moltar do bhaill foirne/saorálaithe a chinntiú go bhfuil socruithe imleora príobháideachais i bhfeidhm le rochtain a shrianadh ar ghrianghraif, faisnéis phearsanta, ráitis faoi dhaoine eile, cairde, agus leantóirí do na daoine cuí.

Ba chóir do bhaill foirne agus do shaorálaithe a bpríobháideachas a chosaint ar líne. Ba chóir do bhaill foirne/saorálaithe smaoineamh go cúramach faoi cé a dtugann siad rochtain ar a bhfaisnéis phearsanta ar líne.

Ba chóir do bhaill foirne/saorálaithe a chinntiú go bhfuil idirdhealú soiléir ann idir aon phróifílí pearsanta agus proifisiúnta.

*Teagmháil le Leanaí/Daoine Óga*

Níor chóir do bhaill foirne/saorálaithe leanaí nó daoine óga nó aosaigh faoi riosca a chastar orthu trína gcuid oibre ag Cumann Gaelach Leath Chathail a leanúint nó cairdeas a dhéanamh leo. Má fhaigheann siad iarratas ar chairdeas mar seo ó leanbh/duine óg/aosach faoi riosca níor chóir dóibh glacadh leis an iarratas agus ba chóir dóibh seo a thuairisciú don Duine Teagmhála Ainmnithe. I gcomhthéacs pearsanta, chomhairleodh Cumann Gaelach Leath Chathail do bhaill foirne/saorálaithe gan cairdeas a dhéanamh le leanaí nó daoine óga nó iad a leanúint ar mheáin shóisialta ach amháin má tá a dtuismitheoirí ar an eolas faoi agus má thoilíonn a dtuismitheoirí.

Má tá cuntas poiblí sna meáin shóisialta ag baill foirne/saorálaithe nach bhfuil smacht acu ar na leantóirí dó (i.e. twitter, Instagram) agus más eol dóibh go bhfuil leanbh/duine óg/aosach atá faoi riosca a chas orthu tríd an eagraíocht tar éis a gcuntas ar na meáin shóisialta a leanúint, ba chóir do bhaill foirne/saorálaithe seo a thuairisciú don Duine Teagmhála Ainmnithe.

Níor chóir do bhaill foirne/saorálaithe:

* teachtaireachtaí príobháideacha ar na meáin shóisialta a úsáid le heolas oifigiúil faoi ghníomhaíochtaí Chumann Gaelach Leath Chathail a chur in iúl;
* glacadh le iarratais ar chairdeas nó leanúint taobh amuigh de théarmaí líonraí sóisialta (i.e. faoi 13 bliana d’aois do Facebook);
* tús a chur le comhrá i dteachtaireacht phríobháideach le leanbh nó duine óg nó aosach atá faoi riosca a chas orthu tríd an eagraíocht. Má fuair siad iarratas ar chairdeas mar seo ó leanbh/duine óg/aosach atá faoi riosca níor chóir dóibh freagairt don teachtaireacht agus ba chóir dóibh seo a thuairisciú don Duine Teagmhála Ainmnithe.

*Teachtaireachtaí téacs agus ríomhphoist*

Leis an riosca um chumhdach a bhaineann le teachtaireachtaí téacs nó ríomhphoist a úsáid:

* is cóir d’eagraíochtaí bearta a dhéanamh chun a aithint cén áit a bhfuil nó cén uair atá téacsáil nó ríomhphost ag teastáil chun cumarsáid a dhéanamh le leanaí, daoine óga agus/nó aosaigh faoi riosca agus nósanna imeachta ábhartha a fhorbairt chun fónamh ar riachtanais ar leith gach eagraíochta;
* níor chóir ríomhphost ó bhaill foirne/saorálaithe san eagraíocht a bheith curtha ar leithligh, ba chóir plé agus comhaontú/nósanna imeachta a bheith ann;
* caithfidh ríomhphost a chuirtear é a dhéanamh soiléir don leanbh/aosach atá faoi riosca a fhaigheann é cén eagraíocht a chuir an teachtaireacht, seachas go díreach an seoladh ríomhphoist foinseach nó ainm duine a thabhairt;
* is cóir cóipeanna de gach teachtaireacht a chur chuig an Duine Teagmhála Ainmnithe san eagraíocht, atá in ann a chinntiú go bhfuil gach teachtaireacht á húsáid go cuí;
* caithfidh úsáideoirí seirbhíse aosaigh toiliú le téacs nó ríomhphoist a fháil. Mura bhfuil an cumas ag an aosach le toiliú ba chóir seo a fháil ó thuismitheoir/cúramóir. I gcásanna mar seo caithfear an rogha a thabhairt do thuismitheoirí/caomhnóirí/cúramóirí a bheith cóipeáilte isteach in aon teachtaireachtaí a fhéadfar a chur chuig na húsáideoirí seirbhíse;
* ba chóir eolas a thabhairt d’úsáideoirí seirbhíse aosaigh, do thuismitheoirí/caomhnóirí/cúramóirí agus do bhaill foirne/saorálaithe maidir le teachtaireachtaí téacs míchuí de réir pholasaí na heagraíochta um chumhdach;
* ba chóir gach uimhir fóin agus/nó seoladh ríomhphoist a stóráil i gcaibinéad slán faoi ghlas nó ar chóras leictreonach faoi chosaint pasfhocail nach bhfuil rochtain air ach ag na baill foirne/saorálaithe is gá chun téacs a chur chuig na húsáideoirí seirbhíse;
* ba chóir nach mbainfeadh inneachar teachtaireachtaí ach le gnó/gníomhaíocht na heagraíochta;
* níor chóir aon teanga ghránna, mhaslach nó mhíchuí a bheith sna teachtaireachtaí téacs riamh agus caithfear aire a thabhairt aon róchairdeas nó teanga arbh fhéidir an chiall chontráilte nó míthuiscint a bhaint as a sheachaint;
* níor chóir úsáideoirí seirbhíse a spreagadh téacsáil ar ais; b’fhearr é a úsáid mar mhodh cumarsáide aon bhealaigh;
* ba chóir úsáideoirí seirbhíse aosaigh a chur ar an eolas, más gá dóibh téacs a chur chuig ionadaithe na heagraíochta, gur chóir dóibh a chinntiú nach mbaineann ábhar teachtaireachtaí ach le nithe a bhaineann leis an ngnó/gníomhaíocht agus gur gá dóibh a dtuismitheoirí/caomhnóirí a chóipeáil isteach;
* ba chóir an deis a thabhairt do gach úsáideoir seirbhíse tarraingt siar ó thuilleadh teachtaireachtaí téacs a fháil;
* déanfar machnamh ar thús a chur le polasaithe um chumhdach agus nósanna imeachta smachta na heagraíochta má tharlaíonn aon sárú ar an treoirlíne seo, lena n-áirítear comhairliúchán le heagraíochtaí reachtúla nó atreorú chucu má thagann comharthaí chun solais ar ghníomhaíocht mhídhleathach (e.g. mealltóireacht le haghaidh mí-úsáide).

**Leanaí, daoine óga, nó úsáideoirí seirbhíse aosaigh a iompar**

Níor chóir do bhaill foirne/saorálaithe, mar chuid dá ról, leanaí, daoine óga agus/nó aosaigh faoi riosca a iompar leo féin ina gcarr.

Mura bhfuil aon rogha eile fágtha agus má chaithfidh duine fásta síob a thabhairt do leanaí, daoine óga agus/nó aosaigh faoi riosca, tá roinnt beart sábháilteachta ann ba chóir a chur i bhfeidhm chun an riosca a laghdú;

* ba chóir don tiománaí dála gach ball foirne a bhfuil rochtain acu ar leanaí, daoine óga agus/nó aosaigh faoi riosca, comhaontú a bheith déanta acu seiceáil ghrinnfhiosrúcháin AccessNI a bheith déanta orthu. Ba chóir ceadúnas tiomána an tiománaí a bheith feicthe ag Cumann Gaelach Leath Chathail chun a chinntiú nach bhfuil aon droimscríobh neamhréasúnta ann;
* ba chóir tuismitheoirí/cúramóirí a chur ar an eolas cé an duine a thabharfaidh síob do na leanaí, daoine óga agus/nó úsáideoir seirbhíse aosaigh, cad iad na cúiseanna, agus cá fhad a ghlacfaidh an turas;
* ba chóir go labhróidh duine nach an tiománaí beartaithe iad leis na leanaí, daoine óga agus/nó aosaigh faoi riosca faoi na socruithe taistil agus chun a sheiceáil go bhfuil siad ar a suaimhneas faoi na pleananna;
* caithfidh an tiománaí (agus Cumann Gaelach Leath Chathail) a chinntiú go bhfuil árachas acu chun síob a thabhairt do dhaoine eile, go háirithe más post le tuarastal atá acu nó má tá siad ag éileamh costas;
* ba chóir go bhféachfadh an tiománaí le níos mó ná aon leanbh, duine óg agus/nó aosach atá faoi riosca amháin a bheith sa charr;
* ba chóir an duine a fhágann leanaí, daoine óga agus/nó aosaigh faoi riosca abhaile a athrú ar a seal; laghdódh seo an riosca aon duine amháin a bheith leo féin i gcónaí leis na leanaí, daoine óga agus/nó aosaigh faoi riosca
* ba chóir pointe teagmhála agus fón póca a bheith ag an tiománaí má bhriseann siad síos;
* cinntigh go bhfuil leanaí, daoine óga agus/nó úsáideoirí seirbhíse aosaigh eolach ar a gcearta agus go bhfuil duine ann ar féidir leo labhairt leo nó aon ábhair imní a bheadh acu a thuairisciú dóibh. Má chruthaítear cultúr sábháilteachta laistigh den eagraíocht is dóchúla go labhróidh na leanaí, daoine óga agus/nó aosaigh faoi riosca le duine eile má bhraitheann siad míchompordach faoi chás;
* ba chóir do leanaí, daoine óga agus/nó aosaigh criosanna sábhála a chaitheamh. Tá freagracht dhleathach ar an tiománaí a chinntiú go bhfuil leanbh faoi 14 ag caitheamh crios sábhála (i.e. is iad an duine fásta a mbeadh orthu aon fhíneáil a íoc) ach tá freagracht mhorálta orthu a chinntiú go bhfuil gach paisinéir ag caitheamh crios sábhála.

**Treoirlínte maidir le Turais Chónaithe**

D’fhéadfadh sé go mbeadh ceardlanna cónaithe agus am ar shiúl ó bhaile mar chuid d’imeachtaí agus gníomhaíochtaí. Ach beidh leibhéal áirithe pleanála ag teastáil le haghaidh na dturas a shílfeá is simplí ar fad fiú. Tugtar breac-chuntas thíos ar an méid nach mór machnamh air nuair atáthar ag eagrú turais le leanaí, daoine óga agus/nó úsáideoirí seirbhíse aosaigh:

*Cumarsáid*

* ba chóir **leanaí, daoine óga agus/nó úsáideoirí seirbhíse aosaigh** a bheith curtha ar an eolas faoi na pleananna taistil, ionad, am tógtha, am pillte, an méid is gá dóibh a thabhairt leo, agus aon chostais. Ba chóir tuiscint shoiléir a bheith acu ar cén caighdeán iompraíochta a bhfuiltear ag tnúth leis uathu.
* ba chóir **tuismitheoirí/caomhnóirí/cúramóirí** a chur ar an eolas faoin méid thuas agus caithfear foirm thoilithe a bheith comhlánaithe acu ina dtugtar sonraí ar aon fhadhbanna leighis. Ba chóir ainm agus sonraí teagmhála an bhainisteora/ceannaire aitheanta a bheith ag tuismitheoirí/caomhnóirí/cúramóirí i gcás éigeandála.
* ba chóir **baill foirne eile/saorálaithe** a chur ar an eolas maidir lena bhfreagrachtaí roimh an turas. Más turas fada atá i gceist, tá sé tábhachtach cúrsa taistil a bheith ag baill foirne/saorálaithe.

*Taisteal*

* Cinntigh go bhfuil ceadúnas cuí agus bailí ag an tiománaí
* Fág méid ama cuí chun an turas a dhéanamh
* Smaoinigh ar thionchar tráchta agus dálaí aimsire
* Má tá mionbhus in úsáid cinntigh go bhfuil gach suíochán dírithe chun tosaigh agus go bhfuil siad go léir feistithe le crios sábhála má tá leanaí nó daoine óga ar iompar
* Má tá daoine a bhfuil míchumais fhisiciúla acu ar iompar cinntigh go bhfuil an fheithicil oiriúnach dá riachtanais
* Tá PSV bailí/seiceálacha sábháilteachta ag an mbus nó cóiste
* Cinntigh go bhfuil gach duine ag caitheamh crios sábhála
* Seiceáil go bhfuil árachas cuí ann don turas
* Seiceáil go bhfuil taithí ag an tiománaí sa mhodh taistil a roghnaíodh
* Soiléirigh riachtanais mhaoirseachta le gach ball foirne/saorálaí. Níor cheart breathnú ar an tiománaí mar mhaoirseoir le linn an turais
* Deimhnigh go bhfuil an fheithicil ródacmhainneach.

*Cóimheas*

Ag brath ar an ngníomhaíocht féadann an cóimheas daoine fásta le leanaí/daoine óga bheith éagsúil, ach cibé a mheastar a bheith cuí is cóir é a mhéadú nuair atá ag taisteal as baile. Is féidir tuilleadh eolais ar chóimheasa cúraim leanaí a fháil ag: [www.earlychildhoodireland.ie](http://www.earlychildhoodireland.ie) nó in *Our Duty of Care*, caighdeáin agus treoirlínte le haghaidh leanaí a choinneáil sábháilte, [www.volunteernow.co.uk](http://www.volunteernow.co.uk).

*Árachas*

Chomh maith le hárachas an mhionbhus/chairr, caithfidh an bainisteoir a chinntiú go gclúdaíonn árachas ginearálta na heagraíochta taisteal go himeachtaí.

*Éigeandálaí*

Deimhnigh go bhfuil clúdach árachais ag an bhfeithicil le haghaidh briseadh síos agus an fheithicil a aisghabháil. Is cóir ar a laghad oiliúint a bheith faighte ag duine amháin de na baill foirne/saorálaithe i nósanna imeachta na garchabhrach agus is cóir fearas garchabhrach a bheith ar fáil. Is cóir rochtain a bheith na baill foirne/saorálaithe ar fhón póca agus sonraí teagmhála do na leanaí, daoine óga agus/nó aosaigh faoi riosca go léir.

**Níl ina bhfuil thuas ach bunphointí comhairle agus ní treoirlínte cuimsitheacha iad**.

**AGUISÍN 1**

**Cód Iompair**

Ba chóir eolas críochnúil a bheith ag baill foirne/saorálaithe ar an gcód iompair don fhoireann agus comhaontú leis mar threoirlínte dá seirbhís i gCumann Gaelach Leath Chathail, lena n-áirítear cloí le prionsabail agus le luachanna na heagraíochta mar a shonraítear thuas. Ba chóir do bhaill foirne/saorálaithe cloí lena ndualgas a bhfeidhmeanna chur de láimh go réasúnta agus de réir an dlí, agus na caighdeáin eiticiúla a rialaíonn a ról a aithint. Ba chóir dóibh plé leis an bpobal go héifeachtúil agus le hionbhá, ag coinneáil an chaighdeáin is airde agus is féidir iompair agus seirbhíse.

Ba chóir do bhaill foirne/saorálaithe a chinntiú go mbaineann siad amach na treoirlínte a glacadh maidir leis an gcleachtas is fearr:

* + - cuidiú lena chinntiú go bhfeidhmíonn an Cumann Gaelach Leath Chathail laistigh de theorainneacha an dlí;
		- ardchaighdeáin ionracais a choinneáil;
		- monatóireacht a dhéanamh ar fheidhmíocht agus ar bhaint amach na físe – a ndícheall a dhéanamh cuidiú na cuspóirí a leagtar amach sna pleananna corparáideacha agus oibriúcháin a bhaint amach agus spriocanna feidhmíochta a bhaint amach;
		- caighdeáin bhainteacha agus freagracht aonair a chur i bhfeidhm – mar dhaoine aonair agus maidir leis na caighdeáin is airde rialachais chorparáidigh araon.

# Inchuimsitheacht laistigh den eagraíocht

Maidir lena dhualgais mar fhostaitheoir, cloífidh Cumann Gaelach Leath Chathail leis na hoibleagáidí reachtúla.

Ba chóir aon saincheisteanna a bhaineann le comhionannas a ardú le bainisteoir líne baill foirne/saorálaí agus féadtar sa deireadh iad a ardú leis an gCeannasaí i scríbhinn.

# Téarmaí agus coinníollacha

Cloífear i gcónaí le téarmaí agus coinníollacha fostaíochta mar atá leagtha amach i dtéarmaí agus coinníollacha/comhaontú saorálaí agus i sainchuntas poist/róil.

Beidh ar a laghad ag fostaithe agus **nuair atá sé ábhartha** ag saorálaithe:

* tuiscint shoiléir ar a bhfreagrachtaí féin;
* léaráid a thaispeánann struchtúr foirne;
* sonraíocht faoin bpearsa;
* struchtúr pá agus polasaí;
* sainchuntas poist;
* téarmaí agus coinníollacha don fhoireann i scríbhinn;
* cóip den pholasaí comhdheiseanna;
* cóip den chóras breithmheasa don fhoireann;
* cóip de na rialacha agus de na nósanna imeachta maidir le smacht, casaoid agus achomharc;
* cóip den pholasaí sláinte agus sábháilteachta;
* cóip den pholasaí maidir le ciapadh;
* cóip den pholasaí sceithireachta;
* cóip de pholasaí & nósanna imeachta um chumhdach leanaí;
* cóip den chód iompair don fhoireann;
* cóip den chód iompair do leanaí & daoine óga;
* cóip den chód iompair do thuismitheoirí/caomhnóirí;
* cóip den pholasaí micribhitheolaíochta maidir le leanaí & daoine óga.

# Ceisteanna sláinte agus sábháilteachta

Cinnteoidh baill foirne/saorálaithe go gcloífidh siad le polasaithe sláinte agus sábháilteachta Chumann Gaelach Leath Chathail i gcónaí.

# Athbhreithnithe ar an gcód do bhaill foirne/saorálaithe

Athbhreithneofar an Cód Iompair do bhaill foirne/saorálaithe de réir mar is cuí le leasuithe comhaontaithe nuair is gá.

**AGUISÍN 3**

Foirm Tuairiscithe Eachtra maidir le Cumhdach

## **SEO FOIRM CHAIGHDEÁNACH CHUMANN GAELACH LEATH CHATHAIL LE HAGHAIDH ÁBHAIR IMNÍ MAIDIR LE CUMHDACH AGUS/NÓ LEAS A THUAIRISCIÚ**

|  |
| --- |
| **FOIRM THUAIRISCITHE LE HAGHAIDH ÁBHAIR IMNÍ AMHRASTA MAIDIR LE CUMHDACH****Caithfear ceisteanna a fhreagairt ina n-iomláine.****Caithfidh an oifigeach AINMNITHE an fhoirm seo a choinneáil faoi rún agus in áit shlán** I gcás éigeandála nó lasmuigh d’uaireanta oibre, is cóir teagmháil a dhéanamh leis an Iontaobhas Sláinte agus Cúraim Shóisialta nó le Seirbhís Póilíneachta Thuaisceart Éireann. |
| ***Ainm an duine ag déanamh na tuairisce:*** |  |
| ***Ainm na hEagraíochta:*** |  |
| ***Ainm an linbh/duine óig/aosaigh faoi riosca:*** |  |
| ***Aois:*** |  |
| ***Ainm tuismitheora/cúramóra:*** |  |
| ***Seoladh baile:*** |  |
| ***Cód poist / Eircode:*** |  |
| ***Uimhir fóin:*** |  |
| **ÁBHAR IMNÍ:*****Comhlánaigh an bosca thíos, le do thoil, má tá nochtadh déanta ag leanbh/duine óg/aosach atá faoi riosca.*** |
| **Cén uair a bhí an nochtadh/ábhar imní? (Cuir isteach dáta/am)** |
| **Cén áit a raibh an nochtadh/ábhar imní déanta?** |
| **Cad iad na tosca ónar lean an nochtadh/ábhar imní?** |
| **An raibh daoine eile i láthair nuair a tharla an nochtadh/ábhar imní?** **Bhí Ní raibh**  |
| **Má bhí, tabhair ainmneacha/róil le do thoil** |
| **Cén cineál nochtaithe/ábhar imní a bhí ann?** |
| **Tabhair focail linbh/duine óig/aosaigh faoi riosca mar a thug siad féin uathu iad** |
| **Cuir síos ar aon chomharthaí de ghortú fisiciúil ar an leanbh/duine óg/aosach atá faoi riosca** |
| **Cuir síos ar aon chomharthaí/athruithe mothúchánacha nó iompraíochta sa leanbh/duine óg/aosach atá faoi riosca** |
| **Ar ainmníodh aon duine nó ar cuireadh aon rud i leith aon duine mar chuid de na líomhaintí (má ainmníodh nó má cuireadh, déan taifead de shonraí le do thoil)?** |
| **Cén gníomh amach anseo atá comhaontaithe/socraithe?** |
| **Síniú:**  **Dáta:**  |
| **Cás atreoraithe chuig:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_**Duine Teagmhála Ainmnithe Dáta:** |
|  |

**AGUISÍN 4**

**Teimpléad Measúnaithe Riosca um chumhdach**

|  |  |  |  |
| --- | --- | --- | --- |
|  | **Riosca Aitheanta** | **Rangú***(Ard/Meánach/Íseal* | **Nós imeachta i bhfeidhm le riosca a bhainistiú** |
| 1 |  |  |  |
| 2 |  |  |  |
| 3 |  |  |  |
| 4 |  |  |  |
| 5 |  |  |  |
| 6 |  |  |  |
| 7 |  |  |  |
| 8 |  |  |  |
| 9 |  |  |  |
| 10 |  |  |  |

**TEAGMHÁLACHA ÚSÁIDEACHA**

**Foirne Geata – ISCS** [www.hscni.net](http://www.hscni.net)

|  |  |
| --- | --- |
| **Béal Feirste** | 028 9050 7000\* |
| **Tuaisceart** | 0300 123 4333\* |
| **Deisceart** | 0800 783 7745\* |
| **Oirdheisceart** | 0300 100 0300\* |
| **Iarthar** | 028 7131 4090 \* |
| **Seirbhís éigeandála taobh amuigh d’uaireanta oibre** | Tá uimhir amháin réigiúnach ann le haghaidh cásanna a atreorú taobh amuigh d’uaireanta oibre: 028 9504 9999 |

**ISCS – Seirbhís um Chumhdach d’Aosaigh** [**www.hscni.net**](http://www.hscni.net)

|  |  |
| --- | --- |
| **Béal Feirste** | (028) 9504 1744 |
| **Tuaisceart** | (028) 9441 3125 |
| **Oirdheisceart** | (028) 9250 1277 |
| **Deisceart** | (028) 37412015 |
| **Iarthar** | (028) 71611366  |
| **Seirbhís éigeandála taobh amuigh d’uaireanta oibre** | Tá uimhir amháin réigiúnach ann le haghaidh cásanna a atreorú taobh amuigh d’uaireanta oibre: 028 9504 9999 |

**SPTÉ**

|  |  |
| --- | --- |
| **Éigeandáil** | 999 |
| **Fiosruithe neamhéigeandála/ginearálta** | 101 |

|  |  |
| --- | --- |
| **Volunteer Now**028 9023 2020[www.volunteernow.co.uk](http://www.volunteernow.co.uk) | **Ionad um Dhúshaothrú Leanaí agus Cosaint ar Líne**0870 000 3344[www.ceop.police.uk](http://www.ceop.police.uk)  |
| **Child Care Policy Directorate**028 9052 2698[www.dhsspsni.gov.uk](http://www.dhsspsni.gov.uk)  | **AccessNI**0300 200 7888[www.nidirect.gov.uk/accessni](http://www.nidirect.gov.uk/accessni) | **The Rowan SARC**0800 389 4424[www.therowan.net](http://www.therowan.net) |
| **ChildLine**0800 1111 (Cabhairlíne)[www.childline.org.uk](http://www.childline.org.uk) | **Cabhairlíne NSPCC** 0808 800 5000help@nspcc.org.uk | **NSPCC NI** 028 9035 1135[www.nspcc.org.uk](http://www.nspcc.org.uk) |

 B’fhéidir gur mhaith leat cuairt a thabhairt ar shuíomh Safer Network <http://www.safenetwork.org.uk/help_and_advice/pages/using_social_media.aspx>

1. Is ionann Duine teagmhála ainmnithe agus Oifigeach ainmnithe um chumhdach. [↑](#footnote-ref-1)